
O literatură a Bucovinei a existat. 

Chiar dacă literatura românească ce s'a făcut in 
Hucovina nu e rezultatul unei tradiţii culturale româ¬ 
neşti de aici, chiar dacă ea nu are un timbru special 
bucovinean, numai faptul că ea a fost scrisă de scrii¬ 
torii bucovineni şi e ecoul durerilor şi bucuriilor noastre, 
că a fost, cel puţin în timpurile mai îndepărtate, sin¬ 
gura hrană sufletească a câtorva generaţii româneşti 
din Bucovina, că a fost singurul far luminos, către 
care căuta scăpare corabia rătăcitoare a Românismu¬ 
lui din Bucovina, chiar numai aceste fapte ne dau tot 
dreptul ca să numim literatură bucovineană tot ce s’a 
scris in această ţară dela anexare (1775) până la unirea 
ei cu patria-mumă (1918). 

Şi acuma când literatura Bucovinei de până la 1918 
a trecut în domeniul istoriei, iar ceea ce vine aparţine 
Jlomâniei întregi, acuma când împrejurări mai priel¬ 
nice pentru neamul nostru de aici ne îngădue să tie 
ocupăm şi de trecutul acestei ţări, atât de neglijat până 
în ziua de azi, acuma cred că a sosit timpul ca să 
ridicăm vălul indiferenţei şi uitării de pe faţa acelora, 
xari au contribuit cu tot sufletul lor la înfăptuirea a- 
■cestor vremuri, pe care noi avem mai mult noroc ca 


www.dacoromanica.ro 


8 


să le trăim. Să desprindem încă odată de pe buzele: 
celor morţi glasurilor lor, acele glasuri profetice, cari 
odată au putut să farmece şi să entuziasmeze genera- 
ţiile vechi de Bucovineni. 

Ideea naţională n’a încetat nici odată de-a exista 
in Bucovina. Flacăra acestei idei a pâlpâit când mai 
vioiu, când mai plăpând, după împrejurări. 

Deprinderea de-a scrie *in limba românească, deprin¬ 
dere moştenită dela un' Gr. Ureche, Miron Costin, Ion 
Neculce, n’a putut să nu se continue şi in Bucovina 
anexată. 

După-ce cei dintâi fiori de surprindere prin schim* 
barea stăpânirii s’au potolit, cărturarii noştri, crescuţi 
in şcolile mănăstireşti, işi revin in fire şi incep chiar 
din primele decenii după anexare a tipări+cărţi româ¬ 
neşti ca manuale didactice, catehisme, calendare, gra¬ 
matici cari sânt şi germane, etc. 1 

Dar dapăce păstrătbrii tradiţiei moldoveneşti dispar 
din rândul celor vii, această deprindere de a scrie ro¬ 
mâneşte în Bucovina începe să se cam uite. In dece¬ 
niile din jurul anului 1840 e secetă literară în Bu¬ 
covina. Firul tradiţiei moldoveneşti s'a rupt brusc şi a 
trebuit să vină furtunosul an 1848 pentru ca să-t 
reinoade. Iar cultura germană, care se erijase in urmaşa 
celei vechi moldoveneşti, nu era şi, nici mai târziu, n’a 
fost in stare să inlocuească tradiţia culturală româ¬ 
nească din Bucovina, 


1 Vezi: l Nistor: Din istoria calendarului nostru, în Calen¬ 
darul Soc. p, cult. şi lit. rom. pe a. 1914 ; 

C. Morariu, Părţi din istoria Românilor Bucovineni, bro¬ 
şura, Cernăuţi, 1894; D. Dan, Codicele Dornean, Cernăuţi, 18991 
L. Morariu, Isopia Voroneţeanâ, în calendarul Glasul Bucovinei 
pe a. 1922; I. Bianu şi N. Hodoş: Bibliografia rom. veche- 
voi I, II şi III fasc. 1-2. 

Dovada cea mai bună e scriitorul Ir. Porumbescu care 
•dibueşte între două culturi : cea veche românească cu ră¬ 
dăcini adânci în sufletul său şi cea germană cu înce¬ 
puturi timide de înstrăinare. Deaceea vedem în scrierile 
sale cu subiecte luate din popor o influenţă puternică 
poporană în limbă, pe când în celelalte scrieri înrâuri¬ 
re serioasă germană in frazeologie. 

Dar această nesiguranţă , spre fericirea noastră, nu 
durează mult. Ideile curentului latinist încep să pă¬ 
trundă la noi încă înainte de 1848, când credeam că 
ni le-a adus de-agata A. Pumnul. încă înainte de 18-18 
avem gramatici — ce-i drept româno-germane cu evi¬ 
dent caracter didactic 1 — avem dicţionare, unul al lui 
V. Cantemir 2 şi altul chiar etimologic al lui Por. Dimi- 
trovilă 1 , Deci A. Pumnul, -când a venit în Bucovina (1848) 
a găsit un teren pregătit pentru primirea ideilor sale 
latiniste. Deaceea, în Bucovina, A. Pumnul a găsit nu¬ 
mai admiratori. Iar dacă, în Bucovina, cineva a cutezat 
să se ridice in contra ideilor de reformare a limbii, atunci 
acest protest s'a făcut dapă moartea lui A. Pumnul, 
cum a făcut-o poetul D. Petrino 3 . 

Dar în vremea aceasta se produce in Principatele 
române o renaştere literară prin gruparea elementelor 
tinere literare'în jurul revistei „Dacia literară* şi mai 
târziu a „Propăşirii*. Renaşterea literară încearcă o 
renaştere politică prin revoluţia din 1848 in Princi¬ 
pate. Nereuşind, tinerii revoluţionari trebue să-şi pără- 


1 Vezi C. Morariu, op citat. 

9 Dim. Dan: Un autor român bucovinean din anul 182517. 
Edit. Glasul Bucovinei, Cernăuţi, 1922. 

5 Puţine cuvinte despre coruperea limbii româneşti în Buco¬ 
vina de Dim. Petrino, Cernăuţi, 1869; I. Grămadă, România 
Jună, monografie. Arad, 1912. 

seascâ ţara şi fac an scurt popas in Bucovina, in casa? 
ospitalieră dela Cernauca, lângă Cernăuţi, a bătrânu¬ 
lui boer moldovean, Doxachi Hurmuzachi . Aici mai 
poposesc şi alţi revoluţionari români, din Ardeal, Ju- 
giţi de baioneta Ungurului răsbunător, aşa că intre- 
1868-50 Cernauca devine un simbol al unităţii noastre 
naţionale. După un scurt popas tinerii aceştia se duc 
mai departe spre vest, dar lasă in urma lor dragoste 
din dragostea lor pentru poporul românesc, căldură 
din căldura lor pentru ideile naţionale, mândrie ain 
mândria lor pentru trecutul şi incredere din încrede¬ 
rea lor in viitorul neamului nostru. Prin această viz 'tă 
neaşteptată şi prin luptele fraţilor Hurmuzăcheni Bu¬ 
covina e chemată la viaţă nouă românească şi se re- 
inoadă firul rupt al legăturilor cu Principatele române 
şi cu Ardealul, 

Deacuma orice sguduire mai puternică in organis¬ 
mul românesc de undeva se resimte şi în Bucovina. 
Decâteori in cultura şi literatura românească de aiu¬ 
rea se produce un curent mai puternic de idei, de 
atâtea ori el află răsunet şi in inimile Bucovinenilor. 

Astfel când Alecsandri işi stabileşte reputaţia de cet 
mai mare poet al Românilor şi faima lui trece departe 
peste graniţele patriei sale inguste, nu putea să nu şt 
găsească discipoli vrednici in Bucovina, unde un V. 
Bumbac scrie atâtea poezii bune şi un inceput de epo¬ 
pee,care intrece orice incercare de acest fel până în vre¬ 
mea sa. Păcat numai că acest poet a rămas până astăzi 
puţin cunoscut şi aproape uitat. 

Iar când in Principate işi croeşte drum anevoios un 
curent nou, curentul critic al Junimii, dându-ne exce¬ 
lenţi scriitori, şi Bucovina literară işi are reprezentanţii 
săi în T. V. Stefanelli şi M. Tel iman, care, cel din 

urmă, dc avea o formă mai îngrijită, putea să stea 
alături de Caragiale. 

Cu Eminescu, poezia română ojunge la maturitatea 
■ei. Şi noi am avut pe Eminescu al nostru, pe G. Po¬ 
loniei, care a scris sub pseudonimul T. Robeanu. 

Iar dacă noi Bucovinenii nu avem un Creangă, un 
Caragiale, un Coşbuc, e pentru-că aceştia sunt produ¬ 
sul unei tradiţiuni naţionale, care la noi a lipsit. 

Când in România închegată, in pragul veacului al 
XX-lea, ia fiinţă curentul canalizat de revista „Semă¬ 
nătorul^, curentul ideii naţionale şi democratice, şi Bu¬ 
covina se inşirue cu vrednicie printre luptătorii pentru 
această idee. Revista Cernăuţeană „Junimea literară u 
propagă aceste idei în Bucovina, iar reprezentantul 
tipic al acestui curent în literatura Bucovinei e regre¬ 
tatul I. Grămadă, pe care nevoile acestei vieţi şi îm¬ 
prejurări vitrege l-au îndepărtat numai prea degrabă 
de altarul artei adevărate. 

Nici poezia patriotică, duioasă şi îndurerată, a lui O. 
Goga, n’a rămas fără răsunet foarte puternic in Bu¬ 
covina, unde poeţi ca d-nii I. Cocârlă-Leandru, V. 
Huţan şi G. Rotică cântă „pătimirea noastrăNumai 
cel din urmă, după răsboiul actual, s’a emancipat com¬ 
plect de sub tutela măiestrului său. 

Deci vedem că, începând cu jumătatea a doua a 
secolului trecut, orice renaştere literară la Românii din 
alte părţi trezeşte ecou puternic şi in inimile Bucovineni¬ 
lor. Aceste ecouri n’au dat o literatură nouă, dar au 
dat o literatură bucovineană. Nici o idee nouă, nici 
un curent literar na pornit din Bucovina. 

Iar dacă cineva, tocmai din acest fapt, ar căuta să 
reducă sau chiar să desconsidere valoarea literaturii 
bucovinene % atunci trebue să-i punem în faţă greulă- 

ţile, pe care literatura Bucovinei a avut să le intâmpi- 
ne in calea ei de mai bine de un secol. Sânt greutate 
pe care nu le-a cunoscut o altă ţară locuită de Români. 
Să le examinăm mai de aproape. 

Şcoala, acest factor important in desvoltarea litera¬ 
turii, era făcută in Bucovina in limbă străină şi cu 
fendinţi străine. Nu radia raze de lumină, ci căuta să 
ne impăinjenească ochii ca să nu vedem ceea ce ne 
mărturisea de trecutul românesc al acestei ţări atâtea 
morminte de voevozi , atâtea mănăstiri şi biserici veclii r 
atâtea nume de localităţi istorice, atâtea şi atâtea ră¬ 
măşiţi din alte vremuri. Această şcoală nu ne propănă- 
duia dragoste pentru limba noastră, ci căuta să ne fu¬ 
rişeze in inimi dispreţ pentru dânsa. 

Dar şi limba românească, care de bine, de rău, se- 
mai vorbea in această Bucodină, a fosl de cu bună 
vreme îndrumată pe o cale greşită. După ce cultura 
străină care pătrundea in Bucovina a rupt firul tra¬ 
diţiei româneşti, întâmplarea a vrut ca,până la reino- 
darea lui, să ne vină Aron Pumnul cu ideile lui de 
reformare a limbii. Astfel in Bucovina s'a creat o 
limbă artificială, o limbă, care — poate — semăna mai 
mult cu cea latină, dar căreia îi lipsea căldura, elas¬ 
ticitatea, putinţa de variaţie, dar mai ales acea ar¬ 
monie, acel suflu divin, care e necesar la crearea de 
opere de artă. Deaceea şi operele scrise in acest idiom, 
ca scrierile lui 1. Bumbac, I. G. Sbiera, cu greu se mar 
citesc astăzi. 

Iar dacă un tânăr, Român de apasă, dar purtat 
prin şcoli germanizatoare şi crescut în limba lui A. 
Pumnul, a scăpat odată de şcoala secundară, ce-F 
aştepta in viaţa viitoare ? 

Perspectivele viitorului nu erau deloc ademenitoare _ 

Ii aştepta comoda şi ticnita carieră de funcţionar 
austriac cu teancuri de acte, cu paragrafe rigide, cu 
legi învechite, cu trudiioarea ocupaţie zilnică, dar cu 
heobositoarea încordare a crierilor. Acest biurocralism 
eftin era menit să tocească şi puţinul idealism inerent 
tânărului român. 

Iar dacă se mai intâmpla ca acest tânăr să intre 
in viaţa politică românească, atunci din stejar ne¬ 
clintit trebuia să devie elastică trestie de baltă. Po¬ 
litica şi apoi ziaristica ne-a consumat energii demne 
de altă menire. Aşa politica ni l-a angajat in luptele 
ei mistuitoare pe cel mai fecund istoric al nostru, En- 
doxiu Hurmuzachi , şi pe unul din cei mai mari poeţi 
ai Bucovinei, George Popovici (pseudonim : T. Robeanu). 
Iar ziaristica a răpit literaturii noastre pe neîntrecutul 
foiletonist M. Teliman şi pe fermecătorul prozator 
I. Grămadă. 

O altă serie de intelectuali Bucovineni erau ocupaţi 
cu editarea de manuale didactice, un şir intreg de băr¬ 
baţi erau angajaţi in lupta pentru conservarea carac¬ 
terului românesc al acestei ţări şi atunci cu drept 
cuvânt ne intrebăm, cine mai rămânea să facă litera¬ 
tură românească ? 

Dar dacă ne uităm peste hotare, in Principale, ve¬ 
dem că literatura română de acolo, in conditiuni nu 
cu mult mai favorabile, şi-a mers drumul tradiţional, 
pentru că acolo exista o clasă, care din moşi-strămoşi 
era deprinsă a scrie româneşte, o clasă care purta 
grija scrisului românesc, era clasa boerească. Această 
clasă, la noi, cu durere trebue să spun, a fost nu¬ 
mai prea repede orbită de lustrul culturii germane, a 
primit prea in grabă blidul de linte pe care i l-a 

întins stăpânirea cea nouă dela Viena, sub forma 
titlurilor răsunătoare. 

Şi dacă cu greu rămânea cineva în Bucovina să 
facă literatură românească, tot aşa puţini erau aceia 
cari să ceară literatură românească. Noi nu aveam un 
număr mai mare de cetitori români în Bucovina, iar 
scrierile Bucovinei numai cu greu puteau pătrunde peste 
graniţele Bucovinei. 

Acestea şi altele sunt greutăţile culcare a luptat lite¬ 
ratura Bucovinei şi ele trebue considerate ori de câte 
ori voim să judecăm această literatură. 

Dar cu toate acestea putem spune cu mângâere, că 
Bucovina a avut mulţi, ba chiar, proporţional cu con¬ 
tingentul din care se puteau recruta, foarte mulţi 
scriitori. 

Au fost şi sunt profesori de teologie cari au făcut 
faima lumii ortodoxe, Bucovina a avut istorici ca ine¬ 
puizabilul Eud. Hurmuzachi, D. Verenca, I. G, Sbiera, 
d-l I. Nistor, etc; a avut istorici literari ca pe erudi¬ 
tul 1. G. Sbiera ; a avut in poezie pe patrioticul V. Bum¬ 
bac, ale cărui poezii stau şi azi înmormântate în zia¬ 
rele şi revistele locale, pe duiosul şi melancolicul D. 
Petrino, care a aflat aprecierea lui V. Alecsandri, pe 
gingaşul şi romanticul 1. Robeanu, desgropat din ui¬ 
tare de o mână pioasă necunoscută, pe regretatul şi 
aproape necunoscutul A. Forgaci şi în timpurile mai 
noi pe cântăreţii durerilor noastre, domnii I. Cocârla- 
Leandru, F. Huţan şi G. Rotică; în nuvelă a avut pe 
vigurosul I. Porumbescu, pe povestitorul trecutului istoric 
al Bucovinei I. Grămadă, pe duiosul cronicar al Bu¬ 
covinei înstrăinate E. Grigoroviţa, pe neîntrecutul umo¬ 
rist şi biciuitor al moravurilor bucovinene M. Teli- 
man, pe neobositul informator G. Tofan, etc. 

Dar mai ales folklorul e foarte bine reprezentat prin 
nume ca I. G. Sbiera, d-na El. Nicaliţă-Voronca, pă¬ 
rintele D. Dan, d-nii I. E. Torouţiu şi L. Morariu, 
dar mai cu seamă fecundul S. El. Mariani 

Nici traducerile n’au fost neglijate şi citez numai 
pe cei mai cunoscuţi ca V. Bumbac, 1. Grămadă, pă¬ 
rintele C. Morariu, d-nii C. Berariu, Jorgu Toma, ele. 

Iată deci o serie de nume care inseamnă 'ceva nu 
numai pentnr literatura Bucovinei, dar care pot face 
onoare intregii literaturi româneşti. 

Şi cu toate acestea, dacă răsfoim vreo carte de is¬ 
toria literaturii româneşti, numai foarte rar vom în¬ 
tâlni şi câte un nume de mai sus. Nu e vina nimărui, 
ci numai a faptului, că, până astăzi, noi Românii nu 
avem o istorie complectă a literaturii româneşti. Mai 
ales ne lipseşte istoria literaturii moderne. 

Cea mai completă istorie a literaturii, cea a d-lui 
N. Iorga, ajunge numai până la anul 1866, deci până 
inir'o vreme, când, in Bucovina, abia incepe o litera¬ 
tură mai intensivă românească. Iar alte istorii literare, 
ca cea a d. Gh. Adamescu din Biblioteca pentru toţi, 
e prea sumară, ca să poată cuprinde pe toţi scriitorii 
de seamă ai Bucovinei. 

Deocamdată suntem avizaţi incă la isvoarele vechi 
cum sunt: 

Părţi din istoria Românilor bucovineni de Const. 
Morariu, Broşura II, Cernăuţi, 1891 şi 

Autorii Români bucovineni, repertoriu de L. Bodnă- 
rescul, Cernăuţi, 1903. 

Pentru lucrările mai noi ne fac unele servicii căr¬ 
ţile: Contribuţiune la bibliografia românească, fasc. 
I, de Gh. Adamescu, Bucureşti, 1921, 

Prozatorii noştri, chrestomaţie de L. Marian şi Du- 

năreanu, Chîsinău. 

» * 

încolo majoritatea scriitorilor bucovineni stau îngro¬ 
paţi — până azi—în cărţi de mult epuizate şi in coloanele 
prăfuite ale ziarelor locale şi ale revistelor româneşti. 

Iată de ce am crezut că săvârşesc o operă de drep¬ 
tate şi de recunoştinţă faţă de înaintaşi, dacă public 
o antologie a scrisului românesc în fazele sale prin¬ 
cipale dela anexare până la Unire. 

Şi necesitatea acestei antologii se simte cu atât mai 
mult, cu cât nici in Bucovina nu se mai găsesc 
operele acestor scriitori, de oarece ele sunt de mult 
epuizate şi numai cu greu accesibile specialiştilor. E 
bine să se ştie că Bucovina nu are o singură bibliotecă, 
în care ar fi adunate toate operele scriitorilor Bu¬ 
covineni. 

Pe de altă parte treime să se cunoască ce aduce şi 
Bucovina , revenind la patria-mumă, in do meniul lite¬ 
raturii româneşti. 

Astfel fiind, întrucât priveşte criteriile, după car$ 
m’am condus in alegerea scriitorilor bucovineni, trebui 
să mărturisesc dela început că m’am condus de prin¬ 
cipiul ca fiecare scriitor mai insemnat să-şi aibă locul 
său cât de modest in această antologie. Pe de altq 
parte m’am străduit să reduc pe cât se poate probele 
din scriitorii mai puţin literali, pentruca astfel să 
corespund cerinţelor moderne ale unei antologii. 

De aceea materialul dat are un puternic timbru isto- 
ric-literar, dar această literatură este icoana fidelă 
a Bucovinei literare de până la Unire. Bucovina n’a 
dat o literatură pur estetică, literatura ei nu are numai 
flori in culori orbitoare, cu miros îmbătător, dar totuş 
flori, pe care le culegi cu drag. 

Am mai căutat să unific ortografia şi punctuaţia, 
pe cât era posibil, şi chiar pe alocurea să modific ne¬ 
însemnate particularităţi de limbă, accent, pronunţare, 
care ar fi prea jignitoare pentu urechea deprinsă cu 
o limbă bună literară. 

Doresc ca această antologie să contribue la cunoaş¬ 
terea şi aprecierea după merit a Bucovinei literare şi, 
pe dealtă parte, să uşureze lucrul aceluia, fie că voia 
fi eu sau altul, care îşi va lua greaua sarcină de a 
scrie istoria literaturii bucovinene. 


Cernăufi, Februarie 1923 


Autorul 


www.dacoromanica.ro 



POE£IR 


www.dacoromanica.ro 






DIMITRIE PETRINO 

(1838 1 > 1878 ) 

Coborâtor dintr’o verbe familie boereasca, ma¬ 
ma Iui fiind o fiică a bătrânului Doxachi Hurmu- 
zachi din Bucovina, Dimitrie Petrino se naşte în Ruj- 
niţa (Basarabia), trece de tânăr ca toată familia în 
Bucovina, unde ajunge pe neaşteptate fericitul moş¬ 
tenitor al unei averi mari, pe care o iroseşte în via¬ 
ţă uşurateeă la Viena şi aiurea. După o căsătorie fe¬ 
ricită de un an pierde pe soţia şi unicul său copil, 
pe care avea să-i plângă atât de înduioşător în poe¬ 
ziile sale. Ruinat trupeşte şi sufleteşte, trece la 
1875 Ia Iaşi, dupâce scrisese cele mai frumoase din 
poeziile sale. Aici devine director al bibliotecii sta¬ 
tului, apoi profesor de limba şi literatura română la 
universitatea din Iaşi. Moare în cea mai neagră să¬ 
răcie la Bucureşti. 

A publicat poeziile : Flori de mormânt, Cernăuţi, 1867; 
Lumine şi umbre, Poezii, Cernăuţi, 1870, unde se 
cuprind şi Flori de mormânt; Râul, poem, Cernăuţi, 
1875; La gura sobei, poem în 3 cânturi, Iaşi 1876; 

1) Anul naşterii încă nu e definitiv stabilit. 

Poeme, în ediţia Şarag-a dela Iaşi, precum şi alte 
scrieri mărunte. (Vezi Contribuţiune la bibliografia 
română de G. Adamescu), 

In 1908 apare la Vălenii de Munte: Poozii alese de 
D. Petrino, cu o prefaţă de N. Iorg-a. La sfârşitul 
cărţii ni se dă un „adaos despre rostul operei lui 
D. Petrino*. 

COPILA ŞI PĂSCARUL 

Intr’o barcă uşurică 
Şede-o fată frumuşică 
Şi suspină mult amar; 

Lângă ea, luptând cu valuri. 
Depărtând barca de valuri, 
Stă căruntele păscar. 

Marea scade, marea creşte, 
Barca lunecă, pluteşte, 

Ca o pasere în sbor ; 

Val de val mugind se frânge, 
Ear’ copila geme, plânge, 
Plânge, ah, un tainic dor 1 

Şi pâscarul se uimeşte, 

Stă pe gânduri, o priveşte, 
Şi apoi cu. glas duios 

O întreabă: «Fică-mi spune 
Ce chin oare te supune, 

De plângi aşa dureros !» 

Atunci fata întristată 

O icoană îi arată 

Şi-i răspunde-amar plângând: 

«Am iubit pe acest june, 

Ah, mai mult nu-ţi mai pot spune, 
Căci el doarme ’ntr un mormânt! > 

Şi bătrânul se’ngrozeşte, 

A lui faţă se sbârceşte, 

Strigând: «Pentru Dumnezeul 
Mori cu mine de o dată; 

Eu, ah, eu lui i-am fost tată, 

El era copilul meu.» 

Şi-aruncând lopata’n mare, 

Barca cu-amândoi dispare 
Cu un ţipăt mult amar; 

Val de val mugind se frânge, 

Dar copila nu mai plânge, 

Nici căruntele pâscar... 


www.dacoromanica.ro 




RUJNIŢA 

Leagăn scump al vieţii mele. 

Sat în care m’am născut, 

Cu-al tău cer şi-a tale stele 
Mii de ori eu te salţit I 

După ani de despărţire 

Trecuţi pe-un pământ străin. 

Eu cu vechea mea simţire 
Astăzi iar la tine vin. 

Căci în trista depărtare 

Prea curând m’am scuturat 

De speranţele, cu care 

Numai tu m’ai legănat. 

Te-am lăsat încă’n pruncie, 

Incâ’n zile de plăceri, 

Şi de-atunci a mea junie 

S’a răcit prin multe ţâri. 

Am văzut cetăţi antice 

Cu arcade de marmor, 

Sub arcadele ferice 

Eu am suspinat de-amor. 

Am păşit pe-acea cărare 

Ce-ades duce la noroc: 

Fericire, desperare, 

Le-am simţit şi eu pe loc. 

Am văzut ţări fericite, 

Mai lin cer decât al tău, 

Văi cu mult mai înflorite 
încântau sufletul meu, 

Dar ca tine loc de pace 

Altu’n lume n’am găsit, 

Mai mult decât orice-mi place 
Cuibuşorul meu iubit, 

Locul unde fără samă 

La lumină m’am trezit, 

Unde numele de m^mă 

Prima dată 1-anâ rostit, 

Te salut deci dar câmpie, 

Unde în a vieţii zori, 

Pentru-o floare de junie 

Culegeam frumoase flori. 

Salut vesela grădină 

Şi căsuţă ce mi-a fost 
O lume de comori plină, 

Leagăn, scut şi adăpost. 

Pe voi stânci şi pe voi dealuri 
Şi pe tine râuşor, 

Ce în tulburiie-ţi valuri 

Ca şi viaţa-mi treci uşor. 

Şi cuprins de-o suvenire 

Mai fac cruce de trei ori, 
Când privesc sfânta zidire 

Cu-al ei turn plecat de nori,. 

Toate îmi aduc aminte 
Visul meu copilăresc, 

Şi cu mii de glasuri sfinte 
Mă îngână, îmi vorbesc ; 

încât, când mă văd aice, 

Aş vrea să fi,u copilaş. 

Şi să dorm un somn ferice 
Pe-un sân dulce, drăgălaş. 

Leagăn dulce a vieţii mele, 

Sat în care m’am născut, 
Cu-al tău cer, cu-a tale stele, 
Mii de ori eu te salut!... 

ADIO 

I 

Locuri mult frumoase, ţărmuri de mărire, 
Care mi-aţi fost mie leagăn de iubire 
Şi un câmp de visuri fără de hotar 1 
Lira mea sdrobită, inima’n durere 
Mai adună încă vechea lor putere 
Spre-a vă zice astăzi—un cuvânt amar, 

Un cuvânt, ce’n lume toate le sdrobeşte 
Câte cu simţire omul le iubeşte. 

Un cuvânt ce iadul lumilor a dat; 

Lebăda îţ spune, când din viaţă sboară. 
Omul, când îşi lasă fraţi, odor şi ţară, 

Şi a-1 spune astăzi eu sânt condamnat. 

Deci adio voauă, fraţi din astă ţară, 
Câtră voi acuma gându-mi încă sboară, 

Fii-ai Bucovinei, spre-a va saluta. 

Mulţămită dulce celor ce frăţeşte 
Aţi cuprins odată’n braţe, româneşte, 
Pe-un călător care adăpost căta. 

Scumpă-mi este-acuma dulcea suvenire, 

Şi voi mi-aţi fost marturi, când de fericire 
Visuri răpitoare viaţa-mi îngâna. 

Deşi numai visuri, scumpe mi-au fost mie,. 
Chiar şi sfărâmate azi de-o vecinicie 
Eu a lor dulceaţă nu o pot uita. 


II 

De dulce fericire, de crudă suferinţă 
Loc sfânt şi mult iubit, 

In care-am fost odată voios, plin de credinţă. 

In care-am suferit, 

O patrie iubită, o dulce Bucovină, 

Naintea-ţi cu durere azi fruntea-mi se înclină. 

Căci scumpe mi-au fost mie câmpiile-ţi frumoase,, 
Dumbrave, munţi şi văi: 

Chiar pietrele in tine mi-au fost pietre preţioase.. 

Prin scump amorul ei. 

Un suvenir puternic în pieptu-mi e săpat, 

Cu lanţul veciniciei de tine sânt legat. 

Frumoasă Bucovină, al tinereţii mele 
Frumos şi dulce raiu, 

S’a scurs într’o clipeală, sub cerul tău cu stele. 
Al vieţii mele maiu. 

Sdrobit de-o. soarte-amarâ din sânu-ţi mă duc eu, 
Dar sfânta ta câmpie o’nchin lui Dumnezeu. 

Mă despărţesc de tine, mă despărţesc de toatei 
Dar sub al tău pământ 

Eu las tot, ce cu lanţuri de Dumnezeu formate 
Mă leagă de-un mormânt: 

Deşi nu-mi poţi fi mie precum mi-ai fost odată, 
Insă de al meu suflet tu nu vei fi uitată. 

CÂNTECE DE DOR 
I 

In plăceri ca şi’n durere, 

In noroc ca şi’n nevoi. 

Am gândit la tine, dragă, 
Şi-am cules aceste foi, 

Foi adese ori bătute 
De-un vânt rece, vijelios, 
Le-am udat cu-a mele lacrimi 
Ca să crească mai frumos. 

Le-am hrănit cu al meu sânge, 
Cu-a mea viaţă, cu-al meu dor, 
Şi cu foc am scris pe ele 
Soarta mea şi-al meu amor. 

Le-am cules în văi frumoase 
Ce norocul lumina — 

Le-am cules şi pe morminte 
Unde-al morţii vânt turba. 

De pe buze dulci ca mierea 
Le-am cules visând de-amor. 
Dar cu ani întregi de lacrimi 
Le-am plătit pe viitor. 

Căci divina poezie 
Este un cinei prea sfânt, 

Ce, spre-a da unuia lacrimi, 
Pune pe-altul în mormânt. 

II 

Am spus florilor frumoase, 
Le-am spus al meu dor. 
Am spus stelelor lucioase 
Tristul meu amor. 

Şi de-atunci pe floricele 
Scris e că doresc; 

Şi de-atunci e scris în stele 
Că mult te iubesc. 

Am spus paserii ce sboară 
Frumuseţa ta, 

Am spus vântului de sară 

Suferinţa mea. 

Şi de-atuncea te slăveşte 
Pasărea’n cântări, 

Şi zefirul îmi şopteşte 
Dulce mângâeri. 

Insă nimărui în lume 
încă n’am rostit, 
înger dulce, al tău nume, 
Nume mult iubit. 

Căci curând natura toată 
De cumva l-ar şti, 

Ea l-ar repeta îndată 
Şi’n cer l-ar rosti. 

Atunci lumea credincioasă, 
Dacă l-ar vedea 
Scris în bolta luminoasă, 
Atunci, scumpa mea, 
Ştiu că toata omenire 
Ţi s’ar închina 
Ca la o dumnezeire 
Şi tu — m’ai uita. 

TOT UNA 

Fie zilele senine, - 
Fie noapte pe pământ, 

Tot e una pentru mine, 

Căci ea doarme în mormânt. 

Ce folos, dacă răsbate 
Printre nori soare divin? 
De-acum raza-i nu mai poate 
Să pătrundă’n al meu sân. 

Sau ce groază să-mi mai fie 
De-o furtună cât de rea? 

L’a furtunelor urgie 
S’a deprins inima meal 

Zile vin, zile vor trece. 

Eu pe toate le privesc, 

Dar, de-î cald sau de e rece, 
Eu de-acum nu mai simţesc. 

Fie'n cer raze senine 
Fie noapte pe pământ. 

Tot e una pentru mine: 

Căci mormântul e mormânt. 

COPILULUI 

Copile sărmanele, 

Ah, tu încă nu ştii 
Că maica-ţi nu mai este, 
Ea nu-i între cei vii. 

Şi nu vei şti de dânsa, 
Căci nu vei fi simţit, 

Cu ce iubire sfântă 
De ea ai fost iubit. 

Insă văzând pe alţii 
Crescuţi de maica lor, 
Adese tu vei plânge 
Lipsit de-aşa amor. 

Vei plânge şi cu tine 
Amar voiu plânge eu, 

Căci pruncii fără maică, 
Sânt fără Dumnezeu. 

Ca floarea fără roauă, 
Ca câmpul fără flori, 
Sânt fiii fără maică. 
Orfanii muritori. 

Orfani sântem' în lume, 
Ah pruncuşorul meu! 
Orfani de-acum nainte 
Orfani — şi tu şi eu. 


www.dacoromanica.ro 




CÂNTECUL MEU 

Suspin e oare? sau melodie? 

Plâns de durere? sau glas de-amor? 
Gemet de moarte? şi de-agonie ? 
Sau un preludiu de viitor ? 

Ge eite glasul inimei mele, 

Care se’nchinâ chipului tău 
.Şi-adese sboară pân’între stele? 

Ce este oare cântecul meu? 

Spune-mi, o ţară? spune-mi tu mie, 
Ce e acordul răsunător, 

Când pentru tine în melodie 
Lira-mi vibrează, plină de dor? 
Când cerc cu tine toate-a le'nvinge, 
Şi’nvoc cu lacrimi pe Dumnezeu, 
Gând pentru tine"muza mea plânge, 
Ce este oare cântecul meu? 

Spuneţi-mi mie, voi flori divine. 

Feţe sublime, îngeri de-amor. 

Căror cu lacrimi şi cu suspine 
Ura-mi slujeşte cu glas de dor ? 

Voi ce-mi daţi visuri de poezie, 
Ce-mi daţi aripa lui Dumnezeu, 

Vă rog, îmi spuneţi, spuneţi-mi mie 
Ce este oare cântecul meu? 

Spune-mi natură, maică iubită 1 
Spune-mi tu lume! voi muritori ! 
Spune-mi câmpie, dulci înverzită, 
Spuneţi-mi stele, spuneţi-mi flori 1 
Spune-mi tu neagră eternitate! 
Spune-mi, ah! spune-mi tu Dumnezeu : 
Când de iubire inima-mi bate, 

Ce e atunce cântecul meu ? 

Nime nu-mi spune, nime nu-mi zice 
Ce e cântarea sânului meu, 

De este eco dulce, ferice, 

Sau de-i un sunet jalnic şi greu ? 
Căci nime’n lume, nime nu ştie, 

Ce este sacru sânului meu. 

Deci pentru asta nime nu ştie. 

Ce este oare cântecul meu? 

Suspin pe aripi de melodie, 

Plâns de durere, glas de amor; 
Gemet de moarte, de agonie. 

Jalnic preludiu de viitor. 

Eatâ ce-i glasul inimei mele, 

Ce se închină chipului tău, 

Carele sboară până la stele, 

Eatâ ce este cântecul meu 1 

VASILE BUMBAC 

(1837 — 27 Febr. 1918) 

A fost profesor la liceul din Suceava. 

A scris foarte mult, dar nu şi-a colectat scrierile 
în volum. A scris poveşti populare, schiţe de excur- 
siuni, tratate ştiinţifice, dări de seamă, etc., apoi mai 
ales poezii patriotice, ode, sonete, fabule, cântece,, 
etc. Scrierile sale sânt risipite prin revistele şi ziarele 
din Bucovina şi Transilvania, prin manuale de 
şcoală, prin calendare, cărţi de cântece, prin anuarele 
liceului din Suceava, etc. 

Forţa sa consistă în traduceri din Eneida lui Virgil, 
din Metamorfozele lui Ovid, din poeziile lui Horaţ r 
din Iliada lui Homer şi din poeţi germani. 

A scris şi sub pseudonimul A. Cosovan şi Audin 
Costânceanu. 

O listă mai detailată a scrierilor sale până la 190.? 
este în: Autorii Români bucovineni de L. Bodnăres- 
cul, Cernăuţi, 1903 J . 

1 Dc curând a apărut un studiu amănunţit datorit d-lui V. 
Morariu şi publicat in rev. „Junimea literară" a, XII (1923). 

O mare parte a scrierilor sale a rămas până astăzi 
netipâritâ. 

Fragmentul de mai jos este Începutul drn epopea 
sa: Descălecarea lui Drag’oş In Moldova (epopee în 
12 cânturi), publicată în parte (2 cânturi) In „Foaea 
Soţietăţii pentru Cultura şi Literatura Română din 
Bucovina’ 4 , în Cernăuţi, a. V, nr. 1 şi 2 (1869). 

DESCĂLECAREA LUI DRAGOŞ IN MOLDOVA 

CÂNTECUL I 

. (Cuprinsul: Planul descălecării urzit de către Dragoş şl 
primit de fruntaşii Marmaţiei). 

01 spune-mi, muză, calea şi faptele faimoase 
Şi’nvingerile multe din lupte sângeroase, 

Ce le-a purtat asupra fioroşîlor păgâni 
De mult — viteazul Dragoş cu bravii săi Români, 
Ce-şi părăsi căminul şi vatra părintească 
Şi străbătu Car păţii jjcu fală bărbătească, 

Ducând cu sine-o cruce şi-un sceptru de cârmacii* 
Şi-o ceată numeroasă de luptători ţinaci 
Intr’un pământ, ce varsă din sânu-şi cu prisos 
Isvoare dulci de miere şi lapte mult mănos; 

Şi cum s’a pus temeiul acelei ţâri vestite, 

De-al cării nume falnic şi braţe neclintite 
Se’nspăimântau duşmanii, cu câţi se măsura 
Pe câmpii de răsboaie pe carii triumfal 


www.dacoromanica.ro 


VAS1LE BUMBAC 


45 


Sosind cu timpul ziua de veşnic’amintire, 

Ce-a statorit-o Dragoş spre sfat, spre hotărâre. 
Prin soli trimişi anumei de' ştire ca să dea 
La toţi fruntaşii ţării, ce glasul i-asculta, 
Fruntaşii din tot sânul Marmaţiei bătrâne, 

Moşiei stăpânite de braţele române, 

S’adunâ la cetatea căruntului Bogdan, 

Ce cârmueşte ţara, ca domn şi ca moştean, 
Bărbat de viţă’naltâ, vlăstare strălucită, 

Ce preţuia virtutea dela strămoşi primită. 
Aproape de cetate fruntaşii se’ntrunesc, 

Şi cinci bărbaţi la Dragoş de soli îi rânduesc: 
Boldur, Bălfţa, Pintea şi Arbure şi Vlad, 

Voinici de vârstă tineri, bărbaţi de rang înalt, 
Cumnaţi şi veri cu Dragoş, cu carete stâtură 
Din cruda lor pruncie în strânsă legătură, 

In timp de zile bune şi’n timpii de nevoi, 

In zilele de pace şi’n zile de râsboiu. 

Solia deci ajunge şi Dragoş o primeşte. 

Şi Arbure cuvântul apucă şi vorbeşte : 

«O! Căpitan mărite, al ţârii noastre scut. 

Iubit de fraţii noştri şi de vrăjmaşi temut! 

Mulţi ani să te păstreze cereasca provedinţă, 

Să cucereşti duşmanii cu braţ de biruinţă 1 
Primind fruntaşii ţării prin soli porunca ta, 

Veniră toţi la tine şi vor a-ţi asculta 
Acum şi totdeauna cuvintele şi sfatul, 

Ce patria le cere. — Şi de cumva’ngâmfatul 

Păgân în pribegire-i de sânge pângărit 

Ar vrea ca să ni calce hotarul moştenit 

Dela străbunii noştri, — cu braţele’narmate 

Să-l năvălim in pripă, când semnele-or fi date! 

Incunjurându-ţi steagul, pe duşman să-l lovim 

Să cadă’n umilinţă, iar noi să biruim! 

Sub cârma ta’nţeleaptă lupta-vom toţi ca tine 
0 - 

Pentru-ale noastre vetre şi pentru-al nostru bine; 
Lupta-vom şi-om învinge, căci încă niciodat’ 

N’am fost învinşi de duşmani, decând te-am căpătat 
Cârmaciu pe câmpul luptei. — Rădicâ-ţi dară glasul! 
Dă rost gândirii tale, precum ţi-o spune ceasul! 

Ear noi, cârmaciu de fală, cu drag te-om asculta 
Şi voia ta şi sfatul le-om face, le-om urma.» 

Astfel vorbeşte falnic voinicul şi se’nchină 
C’o mână’n jos lăsată, pe sabie c’o mână. 

Ear Dragoş îl ascultă voios şi’nsufleţit 
De vorbele măreţe, ce solul i-a rostit. 

Şi cugetând la visul, ce sufletu-i pătrunde, 

Spre soli şi’ndreaptâ glasul şi zice şi răspunde: 

«O! voi bărbaţi de nume, bărbaţi cu braţe târg 
In piept cu vitejie, cu sufletele mari! 

Ferice este-acela, ce pentru-a sa moşie 
Ca preţ îşi pune viaţa în lupte din câmpie; 

Dar mai ferice este acela ce’n răsboiu 
Sub steagul său uneşte bărbaţi voinici ca voi, 

Voinici carii se’nchinâ la glasul ce li zice : 

«Fârtaţi! unire numai! şi patria-i ferice», 

Să fim deci totdeauna, precum am fost uniţi, 

Căci numai prin unire vom fi nebiruiţi 1 
Şi când va cere timpul, sub flamura străbună, 

Vom sfărâma cătuşa ce-ar vrea ca să ne-o pună 
Sălbatecele turme, ce năvălesc mereu 
Şi samănă prin lume chin, patimă şi rău. 

Noroc vă dee ceriul, norocul să’ncunune 
Virtutea voastră veche şi-a voastră’nţelepciune. 
Dorinţa mea şi scopul, spre care v’am chemat 
Prin soli din toată ţara, o să le ştiţi îndat’ 1 
Dar mai întâi de toate doresc ca să sosească 
In curte toţi vitejii, şi toţi să le cunoască, 

Acei cari de’mpreunâ cu voi s’au înţeles 
Şi’n falnică solie la mine v’au trimes.» 

Aşa răspunse Dragoş, şi’ndată rândueşte 
Dintre curteni pre unul, la care-i porunceşte, 

In curte să invite pre toţi voinicii săi, 

Incunjurat de dânşii să stea la sfat cu ei. 

O clipă trece numai — şi-o ceată de trei sute 
De călăraşi răsboinici soseşte’n larga curte ; 

Bogdan cu plete sure, al ţării domnitor, 

Alăturea cu Dragoş, iar solii’n urma lor 
Es din palat şi’n curte voios întâmpineazâ 
Pe călăreţii sdraveni, ce falnic naintează: 

«Bine-aţi veniţi» le zice Bogdan cu sceptru’n mână, 
Ear ceata fruntăşimii se pleacă şi se’nchină. 

In urmă merg cu toţii în marele palat. 

Şi dau în sala mândră, în sala cea de sfat: 

De-a dreapta şi de-a stânga se’ntrec în strălucire 
Icoane daurite cu chipuri de mărire, 

Ce’mbracă’n jur păreţii scobiţi de săpători 
Şi zugrăviţi în vârste şi printre vârste flori: 

Ear colo’n fruntea sale un tron măreţ se vede, 

Pe care’n strălucire Bogdan bătrânul şede ; 

De-a dreapta se aşează pe-un jeţ de aur curs, 
Păstrat din străvechime şi spre podoabă pus, 
Nebiruitul Dragoş; de-a stânga lui se pune 
Vâr Arbure isteţul, bărbat de’nţelepciune, 

Şi dintre toţi fruntaşii mai vrednic de cuvânt. 

Mai iscusit în arme şi’n lupte mai cu-avânt. 

El prin aceste daruri şi-a câştigat iubirea 
întregii sale patrii şi rangul şi mărirea 
Dela Bogdan bătrânul pre lâng’al său fecior. 

Apoi şi ceilalţi oaspeţi se’nşiră’n preajma lor 
Pe jâlţurile dese, luându-se’n privire 
Virtuţile şi vârsta şi rangul de mărire. 

Toţi sânt voinici de nume cu inime de lei 
Dedaţi cu rău şi bine, iubiţi de câtr’ai săi, 

Iubiţi de toată ţara, pentru-a căreia soarte 
Sânt gata’n toată clipa să lupte pân’la moarte 
Şi sângele să-şi verse, dar crudului barbar 
Să nu-i predee-o palmă din vechiul lor hotar. 

Dar mai cu samă unii se văd dintrînşii-anume 
Destinşi prin bărbăţie legată de-al lor nume. 

Prin semne de virtute, ce le-au agonisit 
In luptele grozave cu duşmanul cumplit. 

Mai srălucit aevea şi falnic la statură, 

Voinic cu suflet ager şi plin de’nvâţâtură, 
Este’nţeleptul Hurul, ce multe ţări călcă 
Şi cunoştinţi adânce din carte-şi adună; 

De cărturarul curţii Bogdan şi l-a luat, 

Sâ-i fie de’ndemână pentru-ajutor şi sfat. 

Şi mărginaşul Pintea, ce-i numai foc şi viaţă, 
Crescut pe câmpul luptei din fragă tinereţă; 

El sabia din mână şi arcul nu lăsă 
Prin zece ani de zile, decând 1-îmbrăţişă. 

Nici un răsboi pe lume nu-i poate-aduce frică, 
Duşmanul de-a lui mână lovit în sânge pică. 

El e nepot de soră a marelui Bogdan, 

Comandă 1 ) mărginaşii cu suflet năsdrăvan. 

Şi Vlad, numit Pletosul, vătav al munţilor. 

Ce-a nimicit cu totul năvala Unţilor 

In trei bătăi de moarte, sub a lui comandă 2 ) 

Plăeşii săi loviră pre duşman cu isbândă. 

E văr primar cu Dragoş şi altfel înrudit 

Cu mulţi fruntaşi din ţară, neam vechiu şi strălucit. 

Aşijdere puternic în braţ, în cugetare. 

In cârmă ostăşească, bărbat de vârstă mare, 

E bătăuşul Borşa cu capul înnălbit. 

Dar sângele nu-şi schimbă c’un tânăr înflorit; 
Cumnat cu Bogdăneasa, legat cu încuscrie 


1 In text: Comândâ. 
8 In text: Comandă. 

Cu casa domnitoare. Maestru’n bătălie. 

Sub agera sa mână pe Dragoş l-a crescut 
Şi-un căpitan puternic dintr’însul a făcut. 
Faimos in cârmuirea oştirii călăraşe. 

El răspândi perire prin oardele trufaşe 
De limbi fără de lege, ce-odată se’ncercară 
Orbiş să treacă Tisa şi ţara merinţară. 

Şi căpitanul Vargâ, cârmaciu de pedestrime. 

Ce comandează 1 şesul cu foc şi cu-agerime. 
De dânsul se’nspăimântâ sălbatecul Maghiar, 
Căci i-a gustat puterea de-atâtea ori cu-amar. 
Boldur, Novac şi Bistra, Ureche şi Cercel, 
Şutaşi de vârsta tineri, cu braţele de fier. 
Pătrunşi de datorie ce patria le-o cere, 

In piept cu voinicie şi’n suflet cu putere, 
Statornici în chemare, deprinşi in luptă grea 
Şi vrednici de mărirea, ce ţara le-o dedea. 

Şi falnicul Băliţă, arcaş de mare nume, 

A cărui veste sboară prin ţară şi prin lume, 
Crescut de mic pe lângă Bogdan, şi-a câştigat 
Iubirea ’ntregii case şi’n urm’a căpătat 
Pe fica cea mezină a lui Bogdan de soaţă. 
Oştirile cetăţii stau sub a lui povaţâ. 

Arcan, Potop şi Ciurea şi Tisa şi Crăciun, 

Şi Urşii, fraţi de-a gemeni, şi Faur şi Străbun, 


1 In text: comandează. 

Şi alţi fruntaşi din ţară, de rang, de vrednicie 
Şi mulţi bătrâni şi tineri din munţi şi din câmpie, 
Toţi îmbrăcaţi în zale cu săbiile'n tioc, 

In piept cu conştiinţă şi’n suflete cu foc. 

CONSTANTIN MORARIU 

Este nestorul preoţiraii bucovinene. A tradus poezii 
din limba germană, a scris părţi din Istoria Românilor 
Bucovineni, a fost un harnic colaborator cu poezii şi 
proză la ziarele locale şi la revistele româneşti de peste 
hotarele Bucovinei. A fost mai ales un entuziast 
apărător al culturii româneşti în faţa străinilor, un 
bun Român şi un convins creştin. 

Lista scrierilor în: C. Morariu: Părţi din Istoria Românilor 
bucovineni, broşura II. 

GRAIUL PĂRINTESC 

(Din „Regensburger Liederkranz", cu observarea 
ritmului muzical). 

O tu grai dulce părintesc 
Ce farmec mare aii 
Când te aud, când te vorbesc 
Mă simt străpus în rai. 

Dar mulţi din fii te-au părăsit, 

O părăsiţi ar fi 

De tot, ce’n lume au iubit 

Şi încă vor iubi. 

O scumpule graiu părintesc, 

Tu cel mai dulce farmec ai, 

O dragul meu graiu românesc 
Ca tine nu-i alt graiu. 

Din toate câte’n lume sânt, 

Tu-mi eşti cel mai iubit. 

Prin tine eu pe-acest pământ. 

Sânt cel mai fericit. 

Ori şi ce tonuri de-armonii 
De inimă mă strâng-, 

Dar ale tale melodii 
Când le aud, eu plâng. 

Căci par'că văd naintea mea 
Cel timp de dragi minuni. 

Când mama mânile-mi nâlţa 
Spuindu-mi rugăciuni, 

Şi-atunci mă prinde-un jalnic dor 
Şi din adânc suspin: 

In veci, o graiu, eu te ador 
Şi ţie mă închin. 

Din: Poezii germane, Gherla, 1890 

N’AM ŞOVĂIT 

» 


N’am şovăit, ci totdeauna 
Am stat ca stânca’n faţa sorţii 
Şi-am înfruntat mereu minciuna. 
In schimb cunosc fiorii morţii, 

Ce ades aşa m’au fulgerat, 
încât sinţirea-mi amorţi. 

Ce bine-i, când ai învăţat, 
Trăind, să ştii ce-i a muri 

Şi să ai dulcea conştiinţă 
Că nu’n zadar ai suferit. 

Căci greul drum de suferinţă. 

11 laşi de spini mai curăţit 

Celor ce au să te urmeze. 
Atuncia ei tot mai uşor 

Vor încerca sâ întrupeze 
Eternul vis al tuturor: 

* Viaţa numai in lumină!» 

Duşman de moarte-i e minciuna. 

Trăeşte viaţa cea mai plină 
Cine-o înfruntă totdeauna. 

Junimea Literară, Cernăuţi, 
a. II nr. 4 (April 1905) 

Este profesor universitar la Cernăuţi. 

A publicat o mulţime de poezii prin ziarele şi re¬ 
vistele din Bucovina şi România veche, a scris piese- 
teatrale, a tradus altele din limba germană. Poeziile- 
sale nu le-a cules tn volum. 

O listă a scrierilor sale de până la 1902 e dată 
in: Autorii Români bucovineni de L. Bodnărescul,. 
Cernăuţi, 1903. 

Reproduc mai jos un fragment din : Făt-frumos 
in grădina Bf. Vineri, feerie in trei tablouri, Sucea 
va, 1903. 

FĂT-FRUMOS 
IN GRĂDINA SF. VINERI 


Făt-Frumos, în drumu-i pentru a desrobi pe Ileana Cosin~ 
zeana din ghiara zmeului, abate pe la Sf. Vineri, ti istoriseşte 
epizodul cu răpirea Ileneişi-i cere ajutor pentru desăvârşirea 
plannlai său. 


SF. YINfcRE 

Tu cine eşti, că ai putut străbate 
Spre raiul meu primejdiile toate? 

FĂT-FRUMOS 

Un peregrin, ce umbl’a vitejie, 

Pe nume Fât-frumos. El singur ştie 
Puţine numai despre sine: ’n zori 
Eu m’am trezit culcat în pat de flori 
Departe’n răsărit — eu nu ştiu unde — 
Pe-un pat frumos, ce între munţi s'ascunde. 
Pe capul meu căzu din zori o rază 
ŞI luciu auriu din-păr îmi 'sc&nteeazăv 

A nopţii umbre strâns-am în orbite 
Şi negre stele ’n ochi'am zugrăvite. 

Din cupa unei flori sorbit-am miere, 
De-atunci mi-e glasul dujce’n mlădiere/ 
Botezul l-am primit din stropi de rouă, 
îndată am simţit o viaţă nouă 
Şi’n clipă am crescut la trup deplin, 
Cum sunt acum, în faţa ta când vin. 

SF. VIXERE 


Ce minunat! 

CCătră Făt-frumos) 

Mai multe nu ştii spune? 


FĂT-FRUMOS 

Poveştile de mine spun minune : 

C’aş fi ba din Călin, ba din Dafin, 

Ba că un vulture, din cer senin 

Sburând, in doc de aur m’a adus 

Şi’n mândrul plaiu în pat de flori m’a pus. 


SF. VINERE 

Ascunsă taină pare el să fie 1 
(Cătră Făt-frumos) 

Te văd plecat ru ghioaga’n voinicie 

Şi pe-un târâm al păcii eşti ajuns, 
Dar încotro ţi-e calea? 

1 AT-FRUMOi 


Drept răspuns 

Să-ţi povestesc de-o mândră’mpărăţie 
Ce sue’n nor cu crestele de munţi, 
încununate de zăpezi pe frunţi, 

Cu şesuri largi bogat înfloritoare, 

Ce-şi scaldă poala în talaz de mare, 

Cu sate, târguri şi noroade multe, 

Ce fericite sunt, că pot s’asculte 
De-un împărat ce’n lume samân n’are 
In măreţia lui strălucitoare. 

Dar mai presus: o fală de odor, 
Podoaba’mpârâţiei, dulcele isvor 
De nesfârşite bucurii şi minunată 
In frumuseţi e tânăra lui fată 
Ileana Cosinzeana. Fericiri împarte 
Surâsul ei şi lauda- i departe, 

Mereu crescând, ca râul ce se scură, 
Repovestită a trecut din gură’n gură 
Aşa faimos, că’n lume toţi se miră. 

Mulţi feţi de craiu şi împăraţi sosiră 
Cu-alaiuri mari ,şi daruri nestimate, 

Cum mintea omului nici n’o socoate 
In vraja dorului după Ileana, 

Ca să-i închine viaţa şi coroana, 

Din zi în zi la faima ei să’nşire 
Podoabe noauă pentru strălucire. 
(întristat) 

Dar repede-s prefacerile in cale 
Când vin să schimbe bucuria’n jale. 

SF. VINTRE 

Ascult uimită glasul tău aprins, 
Lăudând pe Cosinzeana. Cine-a stins 
A mândrei fete fericită pace ? 

FĂT-FRUMOS 

Era’ntr’o noapte, pogorî furtună, 

Cum nu a fost pe lume mai nebună. 
Cu uragan suflat de vrăji de vraci, 
Ce răsturna din rădăcini copaci, 

Şi vâjâind plesnea, ca să dărâme 
Şi ear să fugă prin întunecime. 

Ziceau fricoşii oameni făcând cruce: 
«Sfârşitul lumii vine să ne-apuce» 1 
Când se zori la curtea’mpărătească, 
Era o frământare nefirească 
In toţi. O groază negrăită 
In jur se’ntinse. Iute alergară 
Aprozi şi crainici căutători prin ţară, 

Dar urmă nu găsiră; doar o babă, 

Ce’n bob vrăjia, le povesti în grabă 
De umbre sburătoare şi de-un vaer 
Ce dureros s’a auzit în aer, 

De-un fulger roş, făcând să se’ntrevadâ 
O umbră neagră ş’un chip de zăpadă. 

Şi zis-a baba: «Spuneţi la’mpârat 
Că craiul smeilor odrasla i-a furat 1» 

SF. VINERE 

Grozavă e a zmeilor urgie 1 
Ileana biata dusă-i în robie? 

FĂT-FRUMOS 

înţelegând a sa nenorocire 
Bătrânul împărat, ca scos din fire, 

A izbucnit în hohote de plâns; 

Şi cum era norod în juru-i strâns 
Ruga ca un copil şi se ruga': 

«Cătaţi, aduceţi pe Ileana mea. 

Copilul meu iubit, viaţa vieţii, 

Odorul scump, toiagul bătrâneţii. 

Nu vreau împărăţie, nici mărire. 

Mi-o daţi napoi răpită fericire 1» 

Plângea norodul. Jalea lui cuprinse 
Câmpii şi munţi şi tot mereu se’ntinse 

o 

Pela vecini, trecând din ţară’n ţară 
Şi pretutindeni ochii lăcrimară. 

SF. VINERE 

O, cât de dureros 1 Sărmanul tată. 
Că şi-a pierdut odorul său de fată. 


FĂT-FRUMOS 

Porniră feţi de crai şi împăraţi 
De-acelaş dor pe urma ei mânaţi. 

Cu vitejia lor pe 2mei să-i bântue 
Şi pe Ileana-roaba să o mântue. 

La curţi ori-unde-i jale şi suspin, 

Căci feţii duşi de-acasâ nu mai vin. 

Un gând aprins, un dor înflăcărat 
In drumuri m’a pornit: ca să desbat 
Din braţul craiului de zmei pomana 
Ce şi-a făcut cu prada din Ileana. 

Cu mila ta, o sfântă, să mă mirui, 

Să-mi dai puteri pe hoţul-craiu să-l birui 1 

SF. VINERE 

A buzei tale veste dureroasă 
In suflet urma duioşiei lasă; 
întregul nenoroc urzit copilei 

L-am ascultat cu tot adinsul milei. 

Iţi laud curajul 1 Mândră-i vitejia 
Ce te împinge să deslegi robia — 

Dar calea ta’n primejdii pururi creşte 
Şi nici un muritor n’o isprăveşte. 

Tărie ai să-ţi împlineşti dorinţa? 

Adese’n urma’nsufleţirii stă căinţa I 
De e frumos, ca să resimţi durere. 

Să sari în ajutor — a ta putere 
Imboldurilor mândre slujitoare 
Prea slabă-i poate, lesne-i s’o doboare 
Vrăjmaşii nefireşti. Şi nu-i păcat 
De chipul tău cel mândru închegat, 

De tinereţa ta înfloritoare. 

Să piară’n vrerea minţii prea uşoare ? 
întoarce pasul tău grăbit fără de vreme { 

FĂT-FRUMOS 

Nu astfel să-mi vorbeşti! Căci nu se teme 
Viteazul de primejdii, ci cu zor 
S’aruncă drept în vălmăşagul lor. 

Pornirea mea de faptă’ncununată 
Voiesc să fie. 

Sfântă mult lăudată I 
De vrei să mă ajuţi, primesc cu drag 
Şi-ţi mulţumesc, de nu — acest toiag 
(Arată ghioaga) 

Mă. va călăuzi ca pân’acum, 

Prieten bun, şi roai departe’n drum. 

SF. V'INERE 

Prea rău, re-am zis, cu gândul tău se'ngână I 
Cu drag îţi pun, ce pot, la îndemână. 

Dar vezi, puterea mea e prea săracă 
Decât a zmeilor tărie si întreacă. 

Şi mai ales: mi-e gândul ştiutor 
De-i vrednic cel ce-mi cere ajutor? 

Nu-i vorba ta numai vestmânt de fală, 

Urzit de-o îngâmfată îndrăzneală ? 

Nu pot să te ajut fără încercare ; 

De-o împlineşti, un dar cum e arare 
Să-ţi fie scutul meu, de nu, osândă 
Voiu pune pe fiinţa ta plăpândă, 

Te voiu vrăji: fiinţă pe ocară 
Să mă slujeşti în chip şi fel de fiară. 

FĂT-FRUMOS 

O, pune-mă la încercare ! Gata 
Sunt eu să-mi iau şi plata şi r ăsplata I 

SF. VIN ERE 

II vezi pe Urs ? El este făt de craiu 

Şi l-am vrăjit pentru sumeţu-i graiu. 
(Cătră Urs) 

Tu ştii de unde ţi-a venit năpasta ! 

Să-l duci pe Fât-frumos în noaptea asta 
Să stee perelor de aur pază, 

Să văd, cum agerimea lui veghiază. 

(Cătră Făt-frumos) 

De-acuma, Fât-frumos, din gând dispară 
Imboldul tău de ducă. Până’n sară 
Să-mi fii plăcutul oaspe. Se cuvine 
Să fie inima şi gândul tău senine. 

(Cătră cei adunaţi) 

Curteni şi flori! Primiţi-1 cu iubire 
Pe rarul oaspe. Unde sunt potire 
Cu băuturi plăcut întăritoare? 

Intindeţi-i! In dulce desfătare 
.Sâ-i treacă ziua ca un vis frumos I 


FĂT-FRUMOS 


{închinând potirul) 

.'Seninătăţii tale beau acest prinos I 
( Toţi) 

Slăvit să fii, tu oaspe rar şi mândru 1 

(Sf. Vinere face un semn purtătorilor scaunului; ei se apropie „ 
Sf. Vinere sue în scaun, apoi este ridicată în sus). 


SF. VINERE 

Acum, flori arăgostoase, să porniţi 
Cu joc şăgalnic, cum mai mândru-1 ştiţi. 

(Cătră Făt-frumos) 

Priveşte, Fât-frumos, să vezi temeiul 
Vieţii dela noi şi obiceiul; 

Urmează-mă, pe lângă mine fii 
Să-mi povesteşti de‘-a tale vitejii. 

(Grupul Sfintei Vineri se postează în fund lângă portalul pala¬ 
tului, pe scări. Făt-frumos lângă Sf. Vinere, din când în când 
vorbind prin semne cu ea. Ursul, cam neghiob, aranjează dansul 
florilor cu fluturii). 

ADRIAN FORGAC1 

(1878 — 10 Mai 1905) 

Fiu de institutor din Bucovina, a urmat la Univer¬ 
sitatea şi Conservatorul din Viena, pe care din lipsa 
de mijloace nu le-a putut "termina. Moare de ftiz'e 
rin floarea vârstei. 

O parte din poeziile sale apar în Almanahurile în¬ 
trunirii academice române „Bucovina 1- dela Cernăuţi, 
din anii 1903 şi 1905, din care le reproducem, iar 
^restul rămâne nepublicat. 

DELA PRUT 


CIOBANUL 

Jos pe luncă lângă Prut 
Foae verde s'aşternut, 

Foaea verde-a’ngălbenit, 
Turmele mi le-a rărit. 

Dar nu-mi pasă nici de foi, 
Nici de turmele de oi, 

Ci de litfele barbare. 

Ce ne calcă în picioare. 

Ciobănele de pe deal, 

Dâ-te mai încoa spre mal, 
.Şi-ţi mai ia vre-o câţi-va fraţi 
Tot cu ghioage înarmaţi, 

Şi mi-i fâ’mprejuru-ţi roată 
Şi cu ei te-aruncă’n gloată, 

Şi sporeşte’n venetici, 

Ce s’au furişat pe-aici. 

Pune mâna pe pământul, 

Ce de mult ţi-a dat Prea-Sfântul, 
Şi fii iar cioban vestit 
Cum ai tost, când ai venit. 

COZMIN0L 

Prin pâdurea’ntunecată 
Trece vremea înapoi, 

Şi aevea şi deodată 
Esă Ştefan din zăvoi. 

Ştefan Vodă Bun şi Mare 
Inainte-şi face zor 
Pe un negru şoim călare 
Şi cu ochiu întrebător: 

Unde-i oastea mea cea veche? 
Unde-s vechii mei haiduci, 
Ţurca trasă pe-o ureche, 
Ochii fulgeri prin rescruci? 

Unde-o inimă ferbinte, 

Unde braţe de eroi 

Vremea trece înainte, 

Numai voi daţi înapoi?» 

Şi pădurea se’nfioară. 

Şi ştejarii-s amorţiţi, 

Numai vântul se strecoară 
Pe sub crăcii adormiţi. 

Şi din fund de câmp cu soare, 
Plin de taină şi mister, 

Eatâ glasuri de popoare, 

Ce se urcâ’ncet spre cer: 

«înapoi noi, Ştefan dragă. 
Noi, ce-am dus amar şi chin, 
Doar am scoate-o ţarâ’ntreagâ 
De sub pumnul cel străin? 

«Noi, ce-am mai rămas cu sacul. 
Sărăciţi, cu piepţii goi? 

Nu, căci, Ştefane, săracul 
Nu dă astăzi înapoi 1 

înainte I înainte! 

Geme sufletu’n popor, 
înainte! înainte! 

Sună glasul codrilor. 

înainte ! Glasul creşte, 
Creşte’n munţi şi în câmpii, 
Ear Cozminul surd vueşte: 
înainte, măi copii! 

înainte deci cu toţii 
Şi cu sfântul Dumnezeu! 
Ce-au fost moşii sânt nepoţii, 
Şi nepoţii cresc mereu. 

Astăzi n’avem legioane, 
Voevozi şi nici Traiani, 
Numai zece milioane 
De Români Dacoromâni. 

Dar trăim cu viaţa’n mână, 
Căci suntem de viaţă plini, 

Şi o inimă română 
E ca şepte de străini. 

Ştefane, să fii cu bine, 
Plină-i vremea de eroi! 
Treacă vremea peste tine: 
Peste vremi vom trece noi.» 

T. ROBEANU 
(Or. GEORGE POPOVICI) 
(1863-1905) 


Intre scrierile istorico-juridice care -1 preocupau, şi 
între luptele politice care -1 absorbeau, G. Popovici 
a putut să jertfească, in timpul liber, şi câteva clipe 
fericite pentru muza-i favorită. A publicat poezii mai 
ales în Convorbiri Literare, care după moartea-i, în 
parte, au fost reunite tntr’un volumaş: T. Robeanu 
(Dr. George Popovici), Poezii postume, cu o prefaţă 
de N. Iorga, bibi. Minerva nr. 6, 1908, unde este bio¬ 
grafia şi bibliografia Iui. Mai vezi, Contribuţiunea la 
bibliografia românească, I de G. Adamescu. 

FRAGMENT 

(inedit) 

I 

Peste Tajo doarme noaptea leneşă în vis pierdută, 
Gingaş vânt de primăvară o desmeardă şi-o sărută, 
Şi’n zburdalnică poftire se’ncearcă să-i răpească 
De pe tăinuite sinuri neagra ei manta regească. 

Iară sus în moarta mare cu talazuri albăstrii 
Luna gânditor aruncă mrejele ei argintii, 

Şi pe-o scară de lumină jos la Tajo se coboară, 
Pe-a lui valuri visătoare, pe molatece covoare, 

Scrie-a lumei ne’nţelese tainice şi dulci poveşti, 
Presură nisip de-asupra auriţii solzi de peşti. 

Ochiu aprins al fantasiei, tu aştepţi din val să iasă, 
Scuturându-şi părul umed a poveştilor crăiasă? 
Spuma străvezie ţese înzădar pe nurii tineri, 

Valuri albe şi vrăjite de cuvântul goalei Vineri. 

Ochii mari, ţintiţi la tine, două lacuri de safir, 

Cu încremenite cercuri pe un câmp de trandafir 

6 

Şi al buclelor ei aur plutitor in valuri moi 
Se resfiră peste faţa-i; ea îl dâ lin înapoi, 

Şi el lunecă molatec, cade’ncet pe albul gât, 

Ca şerpi scuturaţi de soare pe iernatecul omăt. 

Vis ce-apari pe vremi trecute ca un mândru curcubău 
Peste norii deşi şi negri zugrăvit de Dumnezeu, 
Unde-i lumea ta de basme şi fantasticul alaiu, 

Tânăra regină tristă şi posomorâtul craiu, 

Făt frumos cu ochi de mură şi cu părul creţ de aur, 
Ce’n pădurea neumblată, cătând urmă de balaur, 
Rătăcit cu greu acaţă povârnişul unei culmi, 

Zine albe ce se scaldă în isvorul cel albastru, 

Şi nebunul plin de minte şi tonatecul sâhastru? 

Ai ieşit din valul umed, o femeie, vis, minune, 

Şi ai sărutat poetul şi i-ai pus pe cap cunune,. 

Ş’ai aprins în pieptul tânăr dor nespus, cereşti văpăi 
Gândurilor sfiicioase ai dat aripe de smăi!... 

Cernăuţi, 11 Mart 1881 

Junimea Literară, a. VI nr. 3-4 

ROMANŢĂ 

Când albă şi cu braţe goale 
Tu lângă mine vii la bal, 

Cu ochii sufletului dornic 
Pe Venus văd eşind din vai. 

Şi calda, vie, poftitoare 
M’atingi cu braţele fierbinţi, 

A ochilor vorbire dulce 
E plină de fâgăduinţi. 

Dar nu’n păduri de portocale 
Pe ţărmul mărilor albastre, 

Şi nici la Ganges, unde sfinte 
De lotus flori ne-ar face castre, 

Nu vom fugi ca’n veci să piară 
Şi al meu nume ş’a ta vestei... 

Tăcut şi tainic e alcovul 
Şi plin de farmec de poveste I 

Cinwrbiri Litiran. 133 7, No. 2. 

LA CÂRŞMA VERDE 

La cârşma verde pe vâlcea, 

Voios m’abat din calea mea; 

La masa de stejar mă pun,. 

Nimic nu cer, nimic nu spun. 

Dar cărşmăriţa cea nurlie, 

Ea mă cunoaşte şi mă ştie. 

Şi sprintenă şi mlădioasă 
Aduce cupa cea spumoasă. 

Pe umeri braţul mi-1 aşază, 

Lumina ochilor să-mi vază. 

Şi pentru vesele cântări 
Primesc drept plată sărutări. 

O filosofi cu gând greoiu 1 
Când oare-ţi înţelege voi 
C’a fericirii dulce cheie 
E’n vin, în cântec şi ’n femee? 

C. Lt. 1888, No. 2» 


www.dacoromanica.ro 





CÂNTEC VE^HIU. 

La Suceava în cetate 
Ceas de miază-noapte bate, 
Păzitorii cântâ’n uliţi 
Răzimaţî in albe suliţ'. 

La Suceava în cetate 
Ceas de miază-noapte bate 
Zidul vechiu adânc răsună : 
„Noapte bună, noapte bună/* 

Şi din plaiu şi de la mare 
Visurile vin călare, 

Din risipe’ncetişor 
Creşte-un mândru foişor. 

La prag luna ţine strajă, 
Inlăuntru doarme’n vrajă 

Fata cea de voevod, 

Xm pâr galben pus în nod. 

Cine vine şi-l desleagă, 

Nu se duce noaptea’ntreagă, 

Şi cui vine s’o sărute 
Tfi>ate nopţile-s pierdute. 

Copiliţâ mult nătângă, 

Ochii tăi cu mâna stângă 
Sâ-i acoperi; iar cea dreaptă 
Facă drum celui ce-aşteaptâ. 

Ca în ceasul de poveşti 
Dela dragile-ţi fereşti 
In ispită să nu-1 ducă 
Albul umăr de nălucă. 

C. Lt., 1887, No. 8 

IN BOLTA 

DELA CRA1UL-NEGRU 

Suceava e avută’n turnuri, 

Ca muntele bogat în stânci; 

Ea are strade glorioase, 

Şi are pivniţe adânci. 

In bolta dela „Craiul-Negru", 

Acolo vinu-i minunat, 

Acolo trei voinici aseară 
Intr’un ungher s’au aşezat. 

Au pene roşe’n pălărie, 

Şi tinereţe în obraz, 

Mustăţile-s atât de dârze, 

Şi vorbele aşa cu haz. 

Cârşmaru’n umbră clipoceşte, 
Mănunchiu de chei i-atârnâ’n brâu. 
Nepoata are ochi albaştri 
Şi-i blondă ca un spic de grâu. 

Aduce vin în cupe clare, 

Roşind, celor trei dărăbani. 

Ei au mustăţi atât de dârze. 
Ea numai optsprezece ani. 

Şi unul sare în picioare, 
Zâmbind mânuţele i-a prins. 
Guriţa-al doilea i-o sărută 
In şagă mai, mai înadins. 

Iar cel din urmă stă de-oparte, 
Aşa de palid, chinuit; 

Ah, mult amar şi totuşi dulce 
In ochii săi ea a citit. 


C. Lt, 1893, No. 8 

NUFĂRUL 

Legănându-se pe-adâncuri 
Albul nufăr înfloreşte, 

A mrejărului copilă 
Visătoare îl priveşte. 

Şi ea-i albă ca un nufăr... 

Gândul de mi-ar fi de vrajă 
Şi’mprejurul ei aş pune 
A prăpăstiilor strajă. 

C. Li. 1887, No. 2, 

VOEVODUL 

In tăcute bolţi din veacuri doarme’n pace voevodul, 
Mânile scăldate’n sânge stau pe piept evlavioase. 
Peste dânsu’n risipire zace lumea lui cea veche, 
Lespezi reci şi slove şterse, candele ce nu mai ard, 
Şi la căpătâi se roagă un călugăr ce nu ştie 
Că din aburul albastru Dumnezeu a dispărut ; 

Dar în cias de miazănoapte, clopotul când sună jalnic, 
Voevodul se trezeşte. 

«Eu în vechea stălucire vreu să es âzi la divan, 
«Logofete, mergi de adâ din muzeu pecetea ţârii 
«Şi spătarul să aducă spada mea, vândută’n Londra!» 
Logofătul nu-1 aude, şi spătarul nu mai vine... 
Coale'n cias de miazănoapte oaseîe-i sclipesc în lună. 

C. Lt., 1886, No. 10 

FINIS 

Fără veste, fără nume, am să ies din lumea lor, 
Niciun ochiu de-azur n’a plânge, nu s’a stinge nici o stea. 
Numai poate-un glas de clopot va’ncerca o tânguire. 
Şi un dascăl sur şi gârbov va rosti un Tatăl-nostru. 

Lângă tine ei m’or pune, o~ iubit şi palid tată! 

Mult zaci tu şi rece-i fruntea şi închis e oehiul sfânt, 
Ce’n jăliri fără cuvinte mă vedea, de lacrimi plin, 
Rătăcit în labirinturi de păcat şi nebunie. 

Nici nu pot să cer iertarerşi căinţă să-ţi arăt; 
Amândoi tăcuţi şi galbeni zăcem unul lângă altul; 
Ale sufletului rane s'au- uscat şi nu ne dor, 

Blândă peste noi se lasă noaptea veşnicei uitări. 
Cernăuţi Convorbiri Ut., 1885, No. 2 


www.dacoromanica.ro 




















NOVELA DE CASTEL 


Pe podele de-alaba tru 
Joacă razele de-apus, 

Şi gândirile s’au dus 
Ca un stol de rândunele 
In departele albastru, 

N’are preţ acum ca pleava 
Tot castelul din Suceava. 

Din Polonia cea albă 
Steaguri au plecat in drum^ 
Au să vie-acum, acum, 
Cetele strălucitoare. 

Sveltă ca un ram’de nalbă, 
Tânărul copil de Vodă 
Pârul galben işi înodâ. 

Din Polonia cea albă 
Steaguri au plecat în drum ; 

Au să vie-acum, acum 
Mirele frumos ca ziua. 
Scântee mârgele’n_salbâ, 

Dar mai viu lucesc lumine 
De supt gene lungi şi fine. 

«Radule, copil de casă, 

Mierlă veselă de huciu! 
Unde gândurile-ţi duci? 
Stihuri legi, ce mâne sara 
Vor slăvi pe o mireasă ? 
Haide, spune cu ghitara 
Cântecul de mâne sara.» 

Cum spre argintia lună. 
Trist, pâmântu’ntunecat 
îşi ridică desperat 
In durere’ndhisâ, mută, 
Noaptea, faţa lui cea brună. 
Astfel, spre-a lui Vodă fică 
Radu ochii săi ridică. 

Cu privirea’nouratâ 
Ii desmeardâ chipul el, 
Capul blond şi frumuşel, 
Umerii săi goi şi candizi, 

Şi contura delicată, 

Şi-i o linişte virgină... 
Strunele încet suspină: 


«Aş vrea să fiu regele Maiu I 
Flori albe şi roşe s’ar închina, 

Şi’n dor şi rouă ar tremura; 

Dar numai pe tine, înger bălaiu, 
Numai pe tine te-aş săruta. 

«Aş vrea să fiu regele Maiu. 

In raza de lunâ’n grădina ta 
Privighitorile dulce-or cânta, 

Dar numai pe tine înger bălaiu, 
Numai pe tine te-aş asculta. 

«Aş vrea să fiu regele Maiu 
Şi tânăr să mor, înflorit abia 
Vezil soare, crini, nimic n’aş luai 
Dar numai pe tine, înger bălaiu, 
Numai pe tine.nu te-aş lăsa! 

Buzele lui tremur’încă, 

Cântul s’a sfârşit de mult. 

El, vrăjit în al ei cult 
Tace ; în cadenţi de valuri 
Mari, simţirea lui adâncă 

Bate’n piept, cum in 'pădure 
Lovitura de secure. 

Cuin un tainic nor de sară 
Trece alb peste un lac, 

Unde ape’n visuri zac, 

Astfel şi prin ochii fetei 
Peste luciu de primăvară 
Umbritor călătoreşte 
Ce ea turbur bănueşte. 

Un moment 1 apoi senine 
Undele azure scald’ 

Iarâş soarele cel cald. 

Şi în dulce bunătate 
Supt bărbie mâna-şi ţine 
Ea, şi îl întreabă fraged : 

«Ce să-ţi dau, tu, glas de făget ?> 

Vorba-i ca o melodie, 

Ca un cântec de amor, 

El .înnebuneşte’n dor. 

Din ruinile căzute 
Iar speranţa lui învie 
Ca o fulgerare noauă 
Şi-i despică gându’n doauă. 

N’a căzut pe’nchisa floare 
Un fior recunoscut ? 

Şi-o deschide'ncet, tăcut ? 

Cine poate lui să-i spue ? 

Ah, e clipa când supt soare 
Numa-s singuri, ea şi dânsul, 
Ea şi iadul cel dintr’însul. 

Şi privirile lui . arse 
Cad pe sinul ghiocel ; 

Şi-ar voi în suflet el 
Să-i pătrundă ca o pară; 

Supt privirile lui arse, 

Ce adoară, ce imploară, 

Bruma ultimă să moară. 

«Ce să-ţi dau? Alege darul!» 
Şi în ochii lui un foc 
Luce de suprem noroc. 

El din creştet se’nfioară, 

Parcă simte cum paharul 
Fericirii negrăite 
Se apropie’n ispite. 

«Ce să-ţi dau? Alege darul!» 
De pe turn răspunde-un tun, 

Buciumele toate sun’. 

„Wladi!» strigă ea’n delire... 

El ţâşneşte-atunci ca varul : 

«De pe haina de mireasă 
Dă«mi frânghia de mătasă. 

Reprodusă la 1894 Intr’o broşură din 
„Gazeta Bucovinei “ IV, No. 25. 

A publicat la 1909 ud volum de „Poezii“ la Vălenii 
de Munte, La 1911 apare a H-a ediţie la Şcoala ro¬ 
mână din Câmpulung’ (Bucovina). In timpul războiului a 
tipărit alt volum de poezii: Cântarea Suferinţei (1910— 
1917), Alealay & Co. A colaborat la Junimea literară 
(Cernăuţi), Viaţa Românească, Luceafărul, Neamnl 
Românesc literar, etc. 

-EU N’AM ŞTIUT LEANDRII 

> 


Eu n’am ştiut leandrii cu floarea delicată; 
Răsurii de pe coaste întâiu i-am cunoscut. 

In arşiţă de soare, aproape de postată, 

In scutece, pe-o brazdă am plâns şi am crescut. 

Pe braţe presărate’n senină suferinţă, 

Cu boabe de sudoare, ai mei m’au legănat, 

Şi din aghiasma muncii întâia mea credinţă 
Şi dragostea din suflet tăria şi-au luat. 


In rând cu obosiţii avut-am sfântă masă, 

Pe-un capăt de desagă, la umbra unei clăi, 

Şi drag mi-a mai fost visul: să port pe umăr coasă, 
S’ajung şi eu în rândul atâtora flăcăi. 

Cu faţa către stele, odihnei închinare, 

In ţoale jilâvite, p» prispă i-am adus. 

Şi pui de rândunică a zorilor chemare, 

La munca de pe câmpuri, vestitu-muau de sus. 

Eu n’am ştiut leandrii cu delicată floare ; 

Bujorii dela sate întâiu i-am cunoscut. 

Purtând în suflet psalmii credinţei în sudoare 
Şi mirosul de brazdă, pe câmpuri, am crescut. 

FRUMOASĂ CREŞTE HOLDA 


Frumoasă creşte holda şi spicele sânt pline: 

Pe şesuri numai aur, pe coaste numai floare, 
—Străine, tu paşti calul, dar sfânta răsuflare 
A ierbilor măruntd, tu n’o’nţelegi, străine ! 

De fiecare bulgăr o viaţă e legată; 

Cu firele de iarbă strămoşi vorbesc, străine, 

Şi pururea le’ntreabă, ori de mai sânt suspine 
Şi lacrimi ca să plângă o ţară'nsti ăinată. 

Peste isvor în munte îşi mişcă creanga pinul, 
Şi' freamătă o taină şi creanga şi isvorul.— 
Străine, tu la umbră îţi odihneşti piciorul 
Şi calul tău din unda curată bea suspinul. 

Dar nu’nţelegi, străine, ce taină unda spune: 

E plângere şi zbucium de lacrime în unde... 

Din fiecare frunză o viaţă li răspunde... 

—Tu nu ştii ce e glasul vieţilor străbune ! 

Pe prispă în amurguri, zvântându-şi lacrimi sfinte, 
O mamă cu copiii un Tatâl-nostru spune... 

—Străine, te păzeşte de sfânta rugăciune ! 

Lin neam întreg suspină în ruga cea fierbinte. 

RUGA RĂZEŞILOR 
DE PESTE PRUT 

Avemu-te în pomenire 
Pe veci, mărite Craiu, 

Şi tu, la Putna’n mănăstire, 

In grija ta ne ai, 

Şi ruga noastră ne-© ascultă... 

Din schit tu nu mai ieşi, 

Şi jalea noastră-i jale multă : 

Se pierd ai tăi aleşi I 

Oşteni ţi-am fost în vremuri bune 
Şi peste Prut stăpâni, 

Precum bătrâna carte spune 
Din vremea cu păgâni. 

Suflarea morţii în răsboaie 
Noi mândri-am înfruntat, 

Şi cinstea noastră din şiroaie 
De sânge s’a’nălţat. 

Dar astăzi să ne vezi, Stăpâne, 
Ce-am fost, nu mai sântem ; 
Din truda vremilor bătrâne 
Nimic nu mai avem. 

In gura pruncilor cuvântul 
E pus în graiu străin. 

Şi de pe Prut ridică vântul 
Tot unde de suspin. 

De vremuri vechi şi strălucite 
Bătrânelor urechi 
Mai spun hrisoave colbăite 
Din fund de sipet vechiu... 

Căci cei ce vin cu carte noauă 
Să ştie nu mai vor 
Că Vodă fostu-ni-ai şi noauă, 
Domn al măririlor ! 

Slăvite Domn, dac’aşa soarte 
Născut-a din păcat, 

E cea mai crud’aceastâ moarte 
Din câte-am aşteptat. 

Murim, dar sufletul, Părinte, 

Noi vremu-I odihnind 

Cu-ai noştri fraţi mai dinainte... 

—Ne ţine. Vodă’n gând ! 


www.dacoromanica.ro 




HOTARE 

Hotar ! uu brâu stropit cu lacrimi ce’ncinge-o sân- 

[geratâ ţară : 

Un b r âu cernit pe care-apasâ blesteme multe şi ocară... 
— Au rădicat movili de ţernă, cuprinsul prăzii să-l 

[însemne, 

Şi zisu-li-au cei tari : hotare, unor nelegiuite semne. 

Şi fraţi nu mai avură voie la fraţi durerea să-şi 

[trimită, 

Dincol’ de ţerna sfârticată, pe altă ţernă nerobită. 

Şi soare, ce din altă slavă lumina mântuirii-aruncă, 
N’au drept să vadă ingrădiţiî ce gem sub straşnica 

[poruncă. 

In legi de fier încins-au trupul celor cu lacrima oprită 
Viclenii, vrând din el să stoarcă un strop de dra- 

[goste silită: 

Şi fierul legii îl spoira cu-argintul gândului de bine ; 

Dar dreapta judecat’o spune mocnita jale din suspine. 

Hotare au făcut viclenii, dar nerobită-i o putere 
Ce nu's in stare s'o’ngrădeascâ şi dreptul sângelui 

îl cere : 

E sfânta dragoste de frate ce geme'nchisă’n mii de 

piepturi 

Şi zămisleşte râsbunarea atâtor întinate drepturi. 

URA 

Noi nu am cunoscut-o în ţara noastră bună. 

Din brazda sămănată de harnic om voios, 

Din fiecare bulgăr al câmpului mănos 
Creştea cu fiecare fir tânăr, împreună, 

Ceva din bunătatea blajinului Hristos; 

Mai veselă, mai largă, părea în sate hora, 

Iar cântecul mai dulce; săracul-om avut; 

Era o voie bună la noi, când am putut 
Să dăm din munca noastră senină şi altora. 

Am dat oricui şi ura noi- nu am cunoscut. 

Mâni insă va cunoaşte-o şi blânda noastră ţară. 
Pe unde grâul galbân zîmbea până acum 
Si case primitoare se desfătau la drum, 
Sămânţa ei cea neagră vrăşmaşii-o aruncară, 

Si va rodi bogată din oase şi din scrum. 


www.dacoromanica.ro 



G. ROTICĂ 


10Q 


Va creşte pretutindeni, în sate şi oraşe, 
Spunându-şi amintirea din care s’a născut; 

Va creşte pretutindeni pe unde-a fost trecut 
In zilele acestea cruzimea mânii laşe, 

Lăsând fără-de-legea în pragul fără scut. 

Va creşte pe ruine şi’n lume, când hlamida 
Uitarea-şi va aşterne-o pe toate câte-au fost,— 
Din trista rămăşiţă a jertfei fără rost, 

Din locul suferinţei şopti-va cărămida : 

„Române, ţine minte, cui dat-ai adăpost ] <; 

Va înspica pe lanuri şi, când prin holdă pasul 
Românului călca-va, 'din spicul mândrei pâni, 

Ce va’mbrâca în aur voioase săptămâni, 

Vor auzi copiii celor de astăzi glasul : 

„Române, ţine minte, şi nu mă da la câni 1“ 

Va creşte pretutindeni şi’n sgomot de-oseminte 
îşi va striga Ia prânzul bordeiului din sat 
Ca şi’n oraş la cheful bogatului palat 
Porunca ei cumplită : „Române, ţine minte, 
Afară te aşteaptă un mort nerăzbunat 1“ 

VASILE CALMUŢCH1 

A scris un voium de poezii: Floricele, Sucea va, 1910, 
dia care reproduc poeziile de mai jos. 

Flori, culese pe hotare, 

Vă trimit în lumea mare, 

Pela vetre şi palaturi : 

Spuneţi tuturor în cale, 

C’aţi crescut pe munţi şi vale 
Fără dor şi fără sfaturi! 

Ear de-ţi fi puţin iubite, 

Floricele umilite, 

Totuşi nu veţi fi uitate ; 

Căci aroma-vă firească, 

De pe brazda strămoşa^că. 

Inimele va străbate 1 

Nopţile de vrajă 
Luna stă de strajă 
Şi din 'naltul cer 
Ea mereu priveşte 
Tot ce se urzeşte 
Noaptea in mister... 

Iată! la portiţă 
Vine o fetiţă 
Cu pas sprintenel 
Şi priveşte ’n cale 
Drumul lung spre vale, 
Dacă vine el. 

Hoţul, stând de pază, 

El se furişează 
Ca o umbră lin. 

Braţele întinde, 

Pela spate-o prinde, 
Drept pe lângă sin. 

«Maică Preacurată!» 
— Strigă biata fată — 
«Vai, am leşinaţi» 
Dară el zâmbeşte, 
Gura-i cetlueşte 
Prin un sărutat. 

NICU DRACINSCHI (Dracea). 

Este medic. Poeziile, publicate în ziarele şi revis¬ 
tele bucovinene, le-a adunat într’un volum 1 Poezii, 
Câmpulung - , 1912, din care reproducem. 

SINGURĂ SADE 

Singură şade iubita şi ţese 
ie de in. 

Lunecă lacrimi pe pânze alese, 
lunecă lin. 

Când mă zăreşte iubita tresare 
dela războiu. 

Dornic apasă a mea sărutare 
buclele-i moi. 

Râdem şi plângem copii fără minte. 
N’are sfârşit 

Lunga poveste de dorul fierbinte 
ce ne-a robit. 

Şoaptele dulci le întrerupem adese 
printr’un sărut. 

Vălul uitării iubita mi-I ţese 
peste trecut. 

SIHASTRUL 

De sgomotul lumii atât de departe 
Petrecu-mi viaţa cu visuri deşarte, 

Cu doruri respinse de soartă. 

M'aş pune la vorbă, dar nu am cu cine: 

In casa sihastrului nime nu vine, 

Şi nime nu-mi bate la poartă. 

M'apasâ odaia îngustă şi scundă 
Cu liniştea-i tristă şi pacea-i profundă : 

Mi-e groază de singurătate. 

Iar vântul vueşte şi freamătâ’n ramuri, 

Mă cheamă frăţeşte bătându-mi la geamuri, 
Şi’n codru pornesc pe’noptate. 

Aici e de mine, aicîi in furtună. 

A frunzelor veştede horă nebună 
Mă duce cu sine de silă: 

Şi-adapă frunzişul în negură plopii, 

Pe fruntea fierbinde îmi scutură stropii. 
Şi-mi pare că-s lacrimi de milă. 

PAMÂNTULE... 

Pământiile, tu ne~ai uitat, 

Sau crezi c’aceasta se cuvine 
Răsplată sângelui vărsat 
De veacuri pentru tine? 

Tu vezi şi suferi plug străin 
Să ’ntoarne brazda ta mănoasă, 
Recolta anului din plin 
S’o ia străină coasă. 

Tu vezi că’n trupul pinului 
Şi’n brazii dintr'a ta pădure 
Se’nfige a străinului 
Prea lacomă secure. 

Tu vezi cum prada printre stânci 
Şi-o duc pe spete largi de apă. 
Cum piatra scumpă’n mine adânci 
Casma străin'o sapa. 

Tu vezi şi suferi, ai uitat 
Mândria falnicelor vremuri. 
Ce umilire-ai îndurat 
Şi nici nu te cutremuri 

Iar noi privim cu /ochii duşi 
Cum ni se bântue moşia, 
Atât de-umili şi de supuşi 
Şi răbdători ca glia. 

K’avem credinţă, nici avânt, 
Tăria zilelor trecute, 

Şi n’avem faptă nici cuvânt, 
Ci numai lacrimi mute. 

BON COCÂRLA-LEANDRU 


A. publicat un volum de poezii cu titlul: Jalea Sa¬ 
telor, Suceava, ign, din care scoatem poeziile de 
mai jos. 

MINUNATE VREMURI... 

Minunate vremuri, 

Clipe de noroc 
In coliba-mi scundă 
N’aţi mai stat pe loc; 

Miros de văzdoage 
Şi de busuioc 
Aripile voastre 
Greu le ţin în loc. 

In livezi cu soare 
Căutaţi miros, 

Unde-i vecinie zimbet, 

Nu la cei de jos... 

Din dureri trăite 
Şi din chinuri mute, 
Din visări ne-atinse 
Şi iubiri pierdute, 

Din foşnet de frunze 

Veştede, când cad, 

Din şopot de ape, 

Când se plâng pe vad, 
Din amarul gloatei. 

Din suspin de mamă 
Cântecul meu jalnic 
Astăzi #e întramâ... 


Minunate vremuri. 
Clipe de noroc, 

De-ţi simţi în cale 
Miros de vâzdoage 
Şi de busuioc, 

Daţi-vă în lături, 
C’atunci ar să treacă 
Cântul, ce-1 aşteaptă 
Gloata cea săracă. 
Daţi-vă în laturi, 

Căci l-am trimis eu 
Să cunoasc’o parte 
Din sufletul meu... 

SARA’N CODRU 

Pân’şi floarea de cicoare 
Lăcrâmează’n fapt de seară, 
Când se ţine sărbătoare 
Mare’n codrul dela ţară. 

Ca şi-o sfântă mănăstire 
Plinu-i codru de mireasmă 
Şi frunzişul în rari fire 
Rourează de aghiazmă. 

Toacă’n brazi ciocănitoarea. 
Sfântă rugă se întramă — 
Din altar privighetoarea 
Duios cântecu-şi destramă. 

Ca o candelâ’n bătae 
Luna prin desiş străbate, 
Zugrăvind dungi de văpae 
Printre umbre ’nfiorate. 

Ale codrului popoare 
Toate cântă liturgia... 

Din amvon o cuvântare 
Le rosteşte ciocârlia. 

Din suria umbr’a sării 
Lin amurgul se desface; 
Tac organele cântării, 

Totul doarme’n dulce pace. 

Numai singurel isvcrul 
Murmură cetind psaltirea, 
Nici visează de fiorul 
Ce cupfinde mănăstirea ; 

Iar zefirul 7 mai de-o parte 
El, ştrengarul din poveste, 
Frunzărind o sfântă carte 
Şi mai sţâ şi mai citeşte... 

MĂRIOARA 

Din adânc, de după dealuri, 
De trei nopţi nu iese luna, 
De trei nopţi pocnesc stejarii 
.Şi nu’ngădue furtuna. 

Dorm la marginea pădurii 
Casele de pomi scutite. 

Ca pe-un lac ascunse’n trestii 
Lebedele obosite; 

Ear’la casa Mârioarei 
De trei nopţi tot latră cânii 
Şi se sbat să rup’o umbră 
De supt cumpăna fântânii. 

De trei zile toţi se miră 
In cătunul Născătoarei, 

Cine bătuceşte iarba 
La fântâna Mârioarei. 

Creşte bozul lângă dânsa 
.Şi mohoru-1 bătea vântul, 

Azi supt cumpăna fântânii 
A rămas sărac pământul. 

Când se întâlnesc la apă, 

Spun vecină Ia vecină, 

Că’n fereastra Mărioarei 
De trei nopţi e tot lumină, 
Spun, câ’ntr’un adânc de noapte 
încetând să latre cânii, 

Doauă umbre se'ntâlniră 
Jos sub cumpăna fântânii, 
Şi-acolo au stat uitate 
Braţ pe braţ şi gură’n gură, 
Pân’luceafărul de ziuă 
Să fi fost pe curmătură. 

Şi a doaua seară una 
Povestea, c’a fost la moară 
Şi’ntorcându-se acasă, 

Cât pe ce era să moară 
Nu de boală, ci de spaimă. 

Că trecând pe Ia fântână 
A văzut călare umbra, 

Ţinând altă umbră’n mână. 

Ear a patra seară toate 
Povesteau frumoasa snoavă 
Că, pe când cucoşii cântă, 

Pe un murg, ce din potcoavă 
Lumineaz’o ’ntreagă zare. 

Un voinic cu Mârioara 
Dispărut-a de-a călare. 

Şi s’au hotărît de-a rândul 
Să n’aducă apă seara. 

Căci se poate s’o păţească. 
Bietele, ca Mârioara. 

CELOR VENIŢI 

Pe pământul vostru astăzi nu mai cade din cer mană, 
C’aţi lăsat pârinţii’n ţernâ şraţi pornit să cătaţi hrană. 

Primitoare-i glia noastră cu umbroasele-i poiene. 

Că v’aţi oploşit pe dânsa, voi, flămândelor hiene. 

Cine poarta ţării noastre v’a deschis să treceţi voi, 
N’a deschis-o să nu mergeţi nici odată înapoi. 


Si dacă părinţii noştri v’au lăsat în ea pe plac, 

N’au crezut, ca să ne faceţi voi din ţara noastră jac. 

Umiliţi trecurăţi poarta, umiliţi trăiţi în ea, 

Nu faceţi voi pe stăpânii pe pământul altuia. 

Nu gândiţi, hieni flămânde, că, dac’aţi yenit la noi, 
Cu pălmaşii veţi ucide ale voastre vechi nevoi. 

Ei susţin cu luciul sapei şi cu-a fierelor de plug 
Azi destule guri flămânde, cari de ploi şi soare fug. 

Din câmpii slăbiţi de muncă, când se’ntoarnă cei uitaţi. 
Daţi în lături şi în faţa lor cea arsă vă închinaţi I 

Daţi în lături şi priviţi-i, cătrâ cas"ă cum se’ndreaptă, 
Unde hrana prunci nevrâsnici dela dânşii o aşteaptă! 

Acelor e viitorul; lor cuvine-Ii-se pâne, 

Căci în sufletul lor creşte visul neamului de mâne. 

Şi nu voauă, hoţi hrăpăreţi, cari din umbră, din tufiş 
Aşteptaţi să răpiţi rodul unei veri de seceriş. 

Daţi în lături şi n’atingeţi, ce din ţerna lor culeg. 
Căci blăstămul vâ aşteaptă’n arma unui neam întreg 1 


9 

V. HUTAN 


Este institutor. Are un volum de poezii şi epigrame 
Din Ţara Fagilor, Bucureşti, Sfetea, 1915. 

LA ’MPĂRATUL 

Un vornic şi cu doi moşnegi, 
Cu plete lungi, cărunte, 
Porniră căile pribegi, 

Să scoată dreptul lor din legi 
Şi pentr’un sat de munte. 

O jalbă tristă’n două limbi 
Cu lacrimi scrise satul: 
Povestea codrilor furaţi 
Şi-a munţilor înstrăinaţi 
S’o ştie şi’mpăratul. 

Şi cu hrisoave în desagi 
S’au dus încet moşnegii : 
Hrisoave dela Voevod, 

Lăsate pentru-acest norod, 
Orfan de dreptul legii. 

Departe, pe un drum pustiu, 
I-ajuns€i mandatarul: 

Pe mâni le-a pus lăcăţile. 

Şi le-a luat dreptăţile, 

Şi le-a lăsat amarul. 


Pe vornic cu cei doi moşnegi 
Mereu i-aşteaptâ satul: 

Trec luni de zile, ani întregi... 
Un vornic şi cu doi moşnegi 
Nu vin dela’mpăratul.. 

înstrăinarea noastră 


In ţara codrilor de fag 
Din vremuri legendare, 

Mâ’ntorc din drumul meu pribeag 
Plângând ca la’ngropare. 

Cunosc un drum necunoscut, 

Ce’n sat la noi coboară, 

Acolo unde cei rămaşi 
Au dreptul doar să moară. 

Stau stâlpi de piatră la hotar 
Pe brazda cea străbună, 

Din uşa sfântului altar 
Un glas străin răsună. 

Doar vr’un moşneag la zile mari, 
Proptit în vechea strană, 

Se roagă’n graiul strămoşesc 
La sfântul din icoană. 

Aceleaşi râuri plâng şi-acum 
înstrăinarea noastră, 

Şi-aceiaşi munţi mai străjuesc 
In zarea cea albastră. 

Dar nori vrăjmaşi, aduşi de vânt, 
Plutesc la noi în ţară... 

Ochi plânşi aşteaptă, în zadar, 

O rază să răsară... 

In ţara codrilor de fag 
Eu nu sunt doar decât un mag — 
Spre culmea munţilor Carpaţi, 
Veniţi voi fraţi înstrăinaţi : 

Să tune’n zări glas de norod 
Spre Dunărea albastră, 

Să ştie-un neam şi-un Voevod 
De’nstrăinarea noastră. 

SEVER BEUCA —COSTINEANU 

(f 14 Martie 1922) 

murit ca învăţător la Câmpulung, 
scris o serie de poezii prin ziarele şi revistele 
locale, fără să le fi adunat în volum. 

IN CIMITIR 

Firea se desmiardă’n sfaturi 
Cu copiii primăverii, 

Ce se leagănă pe straturi 
Sărutaţi de vântul serii. 

Uită-te cum se resfoaie 
Roşa dulce’nvăpăiatâ, 

Liliacul cum se’ndoaie, 
Răspândind parfum ce’mbatâ 

Şi gai'oafa’nrourată 
Galeş îşi deschide sinul 
De un flutur sărutată... 
Lângă ea visează crinul. 

Mândre dalbe lăcrămioare, 
Toporaşi şi viorele 
Se adăpostesc de soare 
Sub gărduşul de nuele. 

Şi ca ele stau mai multe 
De surori înstrăinate. 

Glasul firei sâ-1 asculte, 

Glasul firei fârmăcate. 

Căci e cântecul de seară, 

Cântecul naturei sfinte, 

Ce jăleşte’n primăvară 
Numeroasele morminte. 

Junimea Literară, a. II No. 6 (Iunie 1905). 

DE HRAM 

Horâ’n sat şi-o veselie, 

De nici nu mai bagi de seamă 
Cum se leagă de năframă 
Dor cu dor pentru veciq. 

Eri a fost doar sfânta Cruce... 
Hram... şi tinerimea saltă. 
Cine-a ’ntrat nu se mai duce 
Vr’o trei zile dup’olaltă. 

Vr’o trei zile câ nici una 
Tot în chef şi voe bună 
Toţi prietenii s’adună... 

Nu-i doar hramul totdeauna. 

Zice bine din vioară 
Baragladina bătrână, 

Când o sue, când coboară... 
Trei cobzari de-abia-1 îngână. 

Iat’o horă românească 
Cp-ar putea cuprinde o ţară, 

Spinii toţi din ea să piară 
Sub bătuta voinicească. 

Rând pe rând se prind în horă 
Şi se’nvârt în ea cu toţii... 
Joacă socrul, soacra, nora 
Saltă moşul cu nepoţii. 

Dreapta! Stânga şi’nc’odatăl 
Roata stă şi la bâtae! 

Strig’un moş cu barba lae 
In mişcarea-i legănată. 

Şi-ăpoi ce hazliu e moşu 
In strigări, chiori şi glume — 
Geaba nu i-i nasul roşu, 

Ştie el ce-i traiu’n lume. 

Numai Liţei parcă-i plouă — 

Şi din genele-i bogate 
Lunecă pe ne-aşteptate 
Tremurând doi stropi de rouă. 

Numai ea-i posomorâtă, 

Nimărui nu vrea să-i placă... 

— Nu... că poate-ar fi urâtă... 

D’ai desculţă de săracă. 

Junimea Literară, a. II No. 8. (August 1905). 

TOADER RACOCEA 

( 1770 - 1822 ) 

Fiu de răzeş din Carapciu pe Ceremuş, a fcst tăl- 
maciu pentru limba română la administraţia din 
Lemberg-, unde vine în contact cu Ardeleanul-poet 
I. B. Deleanu. La 1817 lansează un apel şi cere spri¬ 
jinul pentru puolicarea unei reviste româneşti cu nu¬ 
mele „Crestomatîcui Românesc", care apare abia la 
1820 într’un siogfur număr. 

Pasag-iul de mai jos este luat din Arune Pumnul; 
Leptunriu rumânesc, tomul IV, partea 1, pag-. 101 
şi urin., Viena, 1864. 

CUVÂNTUL SOLILOR TĂTĂREŞTI 

către Alexandru cel Mare, Macedon, după ce a sosit dela Bactri 
la apa Donului, mergând cu oaste asupra Tătarilor. 

împărate Alexandre ! De ţi-ar fi dat Dumnezeu 
un stat, precum ţi-a dat fire, aş zice, că nu te-ar 
putea cuprinde lumea. Cu mâna dreaptă ai ţinea 
răsăritul şi cu stânga apusul; şi după ce ai su- 
ptine lumea toată, ai pofti să ajungi şi lumina 
zeilor celor fără de moarte; ci nu a dat firea 
numai unuia daruri: toate Ie-a împătrit tuturora; 
însă tu pofteşti atâtea, câte nu poţi cuprinde. 
Trecut-ai din Europa în Asia, din Asia încunju- 
ratâ vii iarăşi în Europa şi, dacă vei supune, 
cum gândeşti tu, pre toţi oamenii, vei bate răs- 
boaie cu munţii, cu apele curgătoare şi cu fere¬ 
le sălbatece. jMu ştii că copacii cei nalţi cresc 
mult timp şi se oboară întru o clipă ? Prost este 
acela carele caută mărul, iar cât este de nalt 
copacul nu socoate. Fereşte-te, când te vei ve¬ 
dea în vârful pomului, să nu te surpi cu crăn- 

gile. Este o zisă veche, care ne spune, că pe leu 
l-au mâncat odinioară paserile cele mici; şi fie¬ 
rţii, câtu-i de tare, tot îl roade rugina; nu-i ne¬ 
mică aşa de tare în lume şî aşa de puternic, ca 
să nu fie supus primejdiilor ; şi de multe-ori 
piere cel mai tare de cel mai slab. 

Ce avem noi cu tine şi tu cu noi ? Noi nicîodată 
nu ne-am atins de ţările tale. Cine eşti? De un¬ 
de vii? Neci ştim, neci ne-a fost aminte. Noi 
sântem nişte oameni, carii petrecem în câmpi 
pustii o viaţă sălbatecă. Nu sântem învăţaţi a 
şerbi nimărui, neci dorim să domnim asupra cuiva. 

Datu-ţi-a neamul nostru şesezeci de boi, o să¬ 
geată, o suliţă, un păhar. Acestea sânt mai 
scumpe peste toate odoarele ce agonisim cu boii: 
aceea ne este de hrană. Păharul la o voie bună 
cu prietenii ne este de comun. Cu săgeata ba¬ 
tem pre duşmanii noştri de departe, cu suliţa 
de aproape. Cu astfel de arme am bătut pre 
împăratul Perşilor şi al Mezilor şi ne-am deschis 
calea până la Egipet. 

Inţeles-am că tu zici, că vrei să cerci pre tâl¬ 
harii şi prădătorii lumii — pre Tătari. Dar în¬ 
suţi eşti acel prădător şi acel tâlhar. Luat-ai Li- 
dia, ai cuprins Siria, ai surpat împărăţia Persia¬ 
nului şi vii acuma şi asupra noastră. Mâniie cele 
lacome ţi le-ai întins şi la dobitoacele noastre. 
Dece folos îţi este avuţia carea nu-ţi face saţ? 

Tu eşti cel intâiu în lume sătul de saţ şî precât 
agoniseşti, pre atâta nu ai, să aibi râvneşti. Nu 
cauţi câtă zăbavă faci în jurul Bactrilor şi, când 
îţi pare câ-i aşezi, iată Sogdianii ridică oaste îm¬ 
potriva ta. Fiecând fac învingere mai mulţi 
duşmani, că de ai fi şi mai mare şi mai tare 
decât toţi: tot nu primeşte nime pe stăpânul 
străin. En, să treci apa Donului, vei vedea lăţi¬ 
mea câmpiilor celor pustii, în cari nu vei ajunge 
pre tătari niciodată. Dobitocul nostru este mai 
sprinten decât oastea ta cea îngreuiată de pra¬ 
da lumii care o ai prădat şi, când vei crede de 
noi că sântem departe, atuncea ne-i vedea în 
mijlocul taberei tale, că noi şi fugim şi fugărim 
tot cu o sârgueală. Lâcuitorii ţării tale de unde 
eşti, înţelegem pre Greci, când vreu să râdă de 
vre-un loc pustiu, zic: pustiile Tătarilor. Tu a- 
cum la ce vii la dânsele? Noauâ din firea noas¬ 
tră ne sânt acestea şi sate şi oraşe, deci tre- 
bue să-ţi ţii norocul tare strâns în mână, căci el 
este lunecos şi cu anevoe se poate ţinea înde¬ 
lungat. Socotind priinciosul sfat, ce de acum ţi-1 
arată timpul, pune zăbale norocului tău şi mai 
lesne vei orârmui. Tătarii noştri cei bătrâni zic 
că norocul nu are picioare, ci numai mâni şi a- 
ripi şi, când ţi se pare că-ţi dă mânile, atuncia 
şi sboarâ. Cu toate acestea, de eşti tu unul din 
zei, cum ţi-au scornit unii nume deşert, atunci 

eşti dator ca cu mijloace bune să aduci pre oa¬ 
meni la pace, iar na sâ-i prâdezi de cele ce au; 
iară de eşti om, precum şi eşti, atunci gândeşte 
pururea că eşti om. Numai cel aebun nu gân¬ 
deşte, ce este el. De ai fi şi mare, precum îţi 
zic că eşti, totuş nu eşti mai mare decât un om 
mare şi cu atâta eşti mai aproape de primejdie, 
cu cât te îndeşi sângur la dânsa. 

întreabă la ce stare a ajuns Cir, vestitul şi puter¬ 
nicul împărat din lume ? O oară poate resipi ce au 
agonisit anii. Asupra cărora nu te vei scula, aceia 
îţi vor fi mai apoi prieteni credincioşi; ear cei 
învinşi leagă numai de nevoie prietenie. Priete¬ 
niile celor' nesfâdiţi sânt statornice; iar pre cine 
vei învinge să nu crezi câ-ţi va fi prieten. 

Noi, Tătarii, nu sântem învăţaţi neci odată a 
lega credinţă cu jurământ, ci cuvântul grăit es¬ 
te la noi ca jurământ. La voi numai sânt âces- 
te basne, de juraţi şi puneţi pre Dumnezău 
martur in învoele. La noi se socot aceia că în- 

v. 

şealâ pe D-zeu cari îşi calcă cuvântul dat. Deci 
prietenii cu credinţă îndoioasâ nu-ţi sânt de nici 
o treabă. Noi îţi sântem din doauâ părţi ca o 
straje, că dincoace ne desparte numai apa Do¬ 
nului, cu Bactri ne hotărâm, iară despre apus 
ordiile şi neamul nostru ne mărginim cu moşia 
ta, Macedonia, până la Trâcia peste Dunăre. 
Deci noi te întrebăm: vrei să-ţi fim prieteni ori 
duşmani? 

RĂSPUNSUL lui alexandru CEL 31 are 
CATRA SOLII TĂTARILOR LA CUTÂNTAREA 
DE MAI SUS. 

La cuvântul de mai sus al solilor tătărăşti răspunse Alexandru 
Macedoneanul următoarele: 

«Pune-voiu la cumpănă sfatul vostru ce mi-I 
daţi şi norocul mieu, şi voiu socoti bine ce îmi 
propuneţi, ca să nu vi se pară, că eu aş fi în¬ 
dărătnic ; dar nu mă voiu lăpăda neci de norocul 
mieu, s;i vreu să vă arăt, că naintea mea n’are 
preţ nici o primejdie a lumii; ci eu sânt acela 
care nu doresc viaţă îndelungată, ci vestită», 

IRACLIE PORUMBESCU 

(1823 - 1896 ) 


S’a chemat Golembioschi şi Ia 1881 îşi schimbă 
numele în Porumbescu. A fost preot conştiincios în 
mai multe comune din Bucovina. 

Bucata de mai jos e luată din cartea; Leonida 
Bodnărescu, Scrierile Iui Iraclie Porumbescu, adu¬ 
nate şi însoţite de o schiţă biografică, partea I, Cer¬ 
năuţi, 1898. 

UN EPISOD HAZLIU DIîTMĂNĂSTIREA PUTNEI. 

ÎNAINTE DE CINCIZECI DE ANI 

La bătrâneţe trâeşte omul din amintiri. Timpul 
de faţă îi este greoi, cel viitor îl îngrijeşte, şi 
ferice de el, dacă are amintiri, pe cari cu plăcere 
le reînvie în gândul său. Ele sunt drept o carte 
bună, ce ai cetit-o cândva şi te-a mulţămit, o iai 
apoi după o vreme earâşi şi o mai ceteşti, gus- 
tându-i plăcerea de odinioară. In mijlocul amin¬ 
tirilor dureroase puţin petrece omul; altfel e 
însă, dacă priveşte în ele ceva de tot iubit şi 
îşi face din ele un cult de jelire asupra nenoroci- 
rei celei mari şi grele ce a îndurat-o... 

Intr’o asemenea stare mă aflu şi eu... Dar câte¬ 
odată îmi aduc aminte ce ziceau bătrânii noştri, 
că n-ui bine să tot jeleşti după cineva, pe care 
l-ai iubit, că-i faci şi lui inima grea, şi de 
aceea cu câte o pauză în jelire,.. ce-mi fac de 

sâlă, îmi petrec câte-odată şi cu aduceri aminte 
mai vesele şi mai senine. 

Mă dăduse tatăl meu, deşi nu tocmai or voia ma¬ 
mei mele, la mănăstire să învăţ carte, căci pe vre- 
mile acelea — era la anul 1829 — nu se pomenea 
de şcoli pe la sate, precum sunt astăzi, ci cel, care 
dorea să-şi înveţe copilul a ceti măcar în ceaslov şi 
în psaltire, şi-l da la un neam al său la mănăstire 
ori de sluguşoară la un călugăr şi, aducându-i sub 
nume de meringioare câte ceva de-acasă, ce cu¬ 
geta că ar plăcea călugărului, acesta printre 
utrenie şi liturgie, şi câte-odată şi după aceea, 
bucherea, cu bietul” băeat, cum bucherea, până 
ce-1 «scotea din greu» şi băeatul potrivia acum 
cuvintele din bucoavnă acolo la: «fă ce gode 
vezi că-i bine, dreptate şi pace fie-tine», şi-apoi în 
«ceaslovla «auzi-te Domnul» şi «graiurile mele». 
Nu-i vorbă, învâţâtura-i scumpă şi de aceea nici 
nu se câştigă ea aşa de lesne. Până-ce deci 
ajungea un biet băiat la ceaslov şi psaltire, pier¬ 
deau cam mult urechile lui din forma-le primitivă — 
căci zică cine ce-a zice, şi călugărul e om şi, dacă 
băeatul nu nimerea să zică: glagol azga, dar’gla, 
apoi şi răbdarea călugărului dela o vreme se 
sfârşia. Dar, acum, cum era; bine, rău: cartea pe 
atuncia, cum ziseiu, se învăţa măi că numai prin 
mănăstiri şi, deşi din acea carte nu ajungeau băr¬ 
baţi prea învăţaţi, dar cărturari săteşti şi dascăli 

bisericeşti ajungeau, pentru-că cântarea biseri¬ 
cească, ba câte-odată şi psaltichia, ca pe vremea 
mea Ia mănăstirea Putnei, cum şi tipicul se cul¬ 
tivau în mănăstiri cum se cade. In mare stimă 
apoi era şi multă pricopseală făceau—zodierii, 
cari ziceau despre sine, v că ei acel «dar înalt şi 
sfânt» şi l-au câştigat dela acela şi acela prea 
cuvios schimnic şi din cutare şi cutare mănăstire. 

Eu avui norocul, că fiind tatăl meu vornic, —- 
primar comunal—'mă lua însuşi Egumenul mâ- 
năstirei Suceviţa la sine, carele, fiind curând 
după aceea strămutat ca Arhimandrit şi Egumen 
la mănăstirea Putnei, mă luă cu sine într’acolo 
şi, având el almintrea şi fecior de casă, care mai 
pe urmă a ajuns călugăr şi vicar al mănăstirei 
Putna, pe cunoscutul caligraf şi mult vrednicul 
cicerone la acea primă mănăstire, Sevastian Geor- 
gescul, mă ţinu mai mult de pomană decât de 
sluguşoară, şi-mi dete încă pe lângă sine şi un 
instructor *ad latus» în persoana unui diacon, 
carele, fiind el şi psalt, acum pe lângă azbuchile 
scrise pe o scândură destul de mare, ce o purtam 
pe o aţă la gât, mă învăţă şi decât logaritmele 
mai grelele nevoi de note greceşti: pa, vu, ga, 
di, che, zo, ni, la a căror învăţare, prin bătaia 
tactului cu palma pe genuchi, aceştia mise um- 
flară dela o vreme ca mălaiele, iar îmbrăcămintea 
lor, acolo unde pranicam cu palma, se făcu — fe- 

reastră. Mâ iubia bătrânul Arhimandrit, poate şi 
de aceea, câ trecusem cam curând pest6 greul 
slovenirii cu buchi la cetire şi peste sumedenia 
de «chendime», «Iporvi-uri», «Ipsili-uri» şi câte 
mai altele din psallichie şi ceteam cam binişor, 
dincolo de masă, pe când cuviosul bătrân, cu 
barba şi cu părul alb ca zăpada, şedea într’un 
jâlţ (scaun) cu braţe şi împletea la scofii. Cu 
şese ani cântam deja în biserică, începând treptiş 
dela ţinerea isonului, când cântau călugării, şi 
ajungând şi la Axion, carele îl cântam înaintea 
icoanei Maicei Domnului provenitoare din Con- 
stantinopole şi anume dela un împărat Paleolog. 
Doi băeţi, unul de-a dreapta şi altul de-a stânga de 
mine, ţineau în mâni câte o făclie şi mie isonul !). 

Ajuns de 8 ani, rămasei singur băiat de casă 
al bunului Archimandrit, căci pe Georgescul îl 
dăduse pe spesele sale la şcoală la Carlsberg, 
o colonie şvăbească, ca să înveţe clasa a doua, 
spre a -1 trimete apoi la Suceavă ori la Rădăuţi 



în clasa a treia, ca să poată 


Ajuns de 9 ani îmi dete Arhimandritul Ghenadic 
Platenchi — căci aşa se numia bunul meu cres¬ 
cător— cheile pivniţei cu buţile de vin ale mâ- 

] ) Aceste despre mine nu le-am spus spre alt scop, decât a 
arăta, cum după putinţa lor şi după vremile de atuncia — logri- 
jiau călugării băeţii ce-i primiau la Învăţătură. Eram atuncia In 
mănăstirea Putnei peste douâ-zeci de băeţi. (Nota autorului). 


www.dacoromanica.ro 



IRACLIB PORUMBESCU 


l6l 

năstirei, din care buţi una, ţin minte, era de 140 
de vedre. 


Am spus mai sus, că cu nouă ani îmi încredinţâ 
crescătorul meu, Arhimandritul Ghenadie, cheile 
pivniţei cu vinurile mănăstireşti şi-mi pforunci, ca 
fiecărui ieromonach şi diacon, care ar cere, să-i 
dau până la o ocă (cofă) de vin şi numai să~l 
însemnez în catastichul ce mi-1 dete scris gata 
cu numele tuturor ieromonachilor şi diaconilor. 
Monachii şi noviţii n’aveau acel folos ori beneficiu 
comun, dar căpătau şi ei câte odată, dacă se ru¬ 
gau în deosebi la Archimandritul. 

Tot «pentru închinare şi jertfire» veni într’o 
zi la mănăstire şi un taraf de lăutari «Solcani», 
adecă din Solea, ştiuţi şi chiar vestiţi pe atunci 
ca cei dintâi după taraful musical al «Pleto¬ 
sului» din Suceava. Cântaseră adecă aceşti 
lăutari la hram, la «părintele Ştefan» (Bunceac) 
la Vicovul-ae-sus, acest «părinte Ştefan» era 
ştiut şi numit în întregul ţinut «popa galanton», 
şi după acel hram veniră acei lăutari şi la mă¬ 
năstire care era aproape, cum ziseiu eu după 
spusa lor: pentru «închinare» şi «jertfire». Era 
însă în prepus «tuzul în şodenii», părintele 
Lavrenti Chirilescu, care era de loc aşişderea 
•din Vicovul-de-sus, că adecă cuvioşia sa prin 
fraţii şi neamurile sale, ce le avea acolo, la 

11 

Vicov,, ar fi pus la cale acea venire a ţiganilor 
lăutari la mănăstire pentru — « închinare şi jertfire». 
Fie însă, cum va fi fost: lăutarij, vre-o zece Ia 
număr, cu scripce, cu cobze, cu naier, cu ţimbale 
şi cu un bas puternic — veniră după sfârşitul 
liturgiei; 'aflându-se călugării la «trapeză» (la 
masă, la mâncare). Se închinară lăutarii intraţi în 
curtea mânăstirei cu multe cruci în toate părţile 
şi, aflând dela cineva, că părinţii se află la 
prânz, se băgară în pavilionul, ce acoperea fân¬ 
tâna de lângă trapezărie (sala de mâncare), ca/ 
şi când ar fi vrut să-şi arate modestia în sfântul 
lăcaş şi nu se vâră acum de-odată mai în inte¬ 
riorul mânăstirei. Călugării eşirâ dela masă, se 
puseră după regulă rând cu faţa spre biserică 
şi se închinară în chip de mulţumită ctitorului 
mânăstirei pentru hrana ce o au a olo (căci rugăciu¬ 
nea după masă o faceau înăuntrul trapezăriei), şi- 
apoi, închinându-se toţi câtrâ Arhimandritul ce porni 
spre locuinţa sa şi mai întorcându-se îfi trapezărie, 
-ca să-şi ia câte ceva din rămăşiţele «porţiei» de 
mâncare, porniră a se împrăştia pe la chiliile lor. 

Acum eşiră şi ţiganii de lângă fârtânâ. Călu¬ 
gării la zărirea lor cu uneltele muzicale nu cred 
să fi fost cu putinţă să nu se fi simţit, fiecare 
din ei, — ca electrizaţi” prin inimă, aducându-şi 
aminte de lumea, în care şi ei odată au trăit.., 
ah, de—Mume, zic, să nu-şi fi adus aminte d’apoi 

de cele din luine, ce li-Ie aminteau bieţilor că¬ 
lugări acele unelte muzicale ale lăutarilor I Săru¬ 
tară călugărilor mâna cu respect, schimbară cu 
■sfiinţiile lor câte-va cuvinte şi apoi Ţiganii urmară 
unuia dintre călugări şi care putea fi acestţi altul 
decât numai părintele — Lavrenti ? 

Bătrânul Arhimandrit se puse după masă la 
odihnă, eu însă numai ce mă pomenesc în chiliuţa 
mea cu părintele Lavrenti, carele îmi pune două¬ 
zeci de creiţari «groşi», noi şi roşii ca para focului, 
şi-mi zise: 

«Dragul meu, aceşti douăzeci creiţari fac un 
sorocQvâţ: sunt ai tăi; dar ia cheia pivniţei şi 
vino de ne dă câte-o ocşoară de vin». 

Creiţari aşa frumoşi căpătasem eu mai înainte ade¬ 
seori dela părintele Lavrenti, dar aşa de mulţi deo¬ 
dată, încă ny. In măsura deci a bacşişului îmi fu acuma 
şi voia» şi graba de a împlini dorinţa părintelui. 

In gârliciul pivniţei, carele de din afară nu 
era închis, găsii vre-o şese părinţi călugări şi — 
lăutarii. Nu ştiu, ori că de brudiu la minte ce 
încă eram, ori 'că .nici nu era de ce să am griji, 
căci stăteau pe lângă părinţii călugări şi lăutarii, 
descuiaiu fără nici o trăgănare pivniţa şi intrai 
cu lumina aprinsă, ce o aveam cu mfne în felinar, 
înăuntru şi călugărit şi ţiganii după mine. 

Pivniţa era spaţioasă şi avea în partea aceea, 
unde erau vinurile, două despărţituri, una mai 

afundă şi alta mai aproape; iar vinul, de care 
aveam voie să dau părinţilor, era într’un antal 
(vas) din despărţitura cea mai afundă. Era, pe 
lângă alte măsuri, şi o vadră deşartă în pivniţă. 
Părintele Lavrenti îmi zise să slobod pentru toţi 
cei şase părinţi câte-o ocâ în vadra cea deşartă; 
fâcuiu aşa şi părintele Lavrenti, luând vasul şi 
făcând semn celorlalţi şi lăutarilor să-i urmeze, 
se duse înainte şi «societatea-i» după dânsul, adecă 
după buţi şi antaluri în fundul pivniţei. Un că¬ 
lugăr, Cleopa Ianoş, închise uşa gârliciului şi a 
pivniţei, dar numai ce-1 văd că vine cu o mulţime 
adecă şi cu toţi ceilalţi călugări! 

«Ean trageţi una — de-a codrului!», zise atuncia 
părintele Lavrenti lăutarilor, scoase nişte lumini 
de ceară din buzunarele antereului, le lipi câte 
una de buţi şi antaluri şi apoi de aci înainte să fî 
auzit, să fi văzut! Ieromonachii şi diaconii scoaseră 
cu toţii pahare de prin anterie şi numai ce auzii 
sunând deja fundul vedrei, adecă *într'o clipă 
erau şase ocşoare duse! 

«Mai pune bâete», zise părintele Lavrenti cătrâ 
mine, «şi pentru ceilalţi părinţi ieromonachi şi 
diaconi câte-o ocşoarâ şi pune-le la condică, că 
«creiţari de cei mândri mai sunt» Numârai părinţii 
ieromonachi şi diaconi şi erau cu toţii doi-spre-zece 
adică doi nu încăpeau în vadră. Nu trecu mult 
şi fundul vedrei earâ suna şi cei doi, se vede* 

că diaconii, ce nu încăpură mai nainte în vas, se 
găsiră în el cu încă opt, cari erau ieromonachi 
.adecă ori diaconi ori acum şi monachi şi — noviţi, 
nu mai ştiu. 

Hei, d’apoi părinţii îşi schimbară rolurile cu ţi¬ 
ganii : ei cântau şi ţiganii ţineau — hangu. Un călu¬ 
găr, Vitale Borşan, se sui sus pe-o bute şi-i zise pe 
glas de doină : 


«Când eram în vremea mea 
Scripca-mi era — gura mea 1» 

«să trăiţi măi lăutari!», iar aceştia apoi îi răspundeau 
cu un «tuş» şi cu un «vivat, vivat, vivat!» 

Eu, văzând ce se lucră şi, spăriindu-mă, eşii la uşa 
gârliciuluî să văd şi să ascult, ce-i p’afarâ. Nu era 
nimeni şi numai se auzia sunet de glasuri şi de 
instrumente din fundul pivniţei. Mă întorc de 
aceasta cam mângăeat îndărăt şi văd pe părinţii 
•cu păhărele prin vadră. Adecă cuvioşiile lor găsiră 
«socoverca» la o bute, deşi nu era în aceea vinul, 
de care le era încuviinţat a li-se da lor. Părintele 
Lavrenti îmi zise: «Mai scrie zece cupe!» 

Aceasta însă îmi trecu de şagă şi aş fi zis 
părinţilor ceva ce-ml era să le zic; dar nu încăpui 
la cuvânt, căci cum numai goliră păhărele, strigară 
unul după altul: «O moldovenească, mă!», ş’apoi 
âcum fu acum 1 Moşnegii şi tinerii adecă : ioroschi- 
smonachii, ieromonachii, diaconii şi monachii şi toată 

tagma călugărească, din cei anteriori unii şi cu 
defecte corporale... cari nu erau prea îndemânatici, 
pentru joc... ţinându-se de mână, o luară printre 
buţi şi prinpi*ejurul lor, părintele Lavrenti — cu 
potcapul pe ureche — înainte, şi numai ce-1 auzii: 

«Sub călcâiu-cismei mele 
Şede dracu şi-o muiere 
Şi înă’nvaţă să fac rele!» 

Văzând eu eară, că călugării de ce, -de ( ce tot 
se mai aprind şi cugetând la urmări, căci iăşaiu 
pe călugări şi pe lăutari să între în pivniţă şi ei 
acunuaici îşi fac de cap, pe când Vitale Borşart 
declama: 


Iu, iu, iu, şi iar aşa 
Multă vreme n’a fi-aşa!, 

iar Cleopa de lanoş îi răspundea de dincolo 
de-o bute: 


«Frunză verde de cafea 
Bine-mi pare că-i pe-a mea!» 

ba, mi se pare, că toţi cuvioşii îşi aduseră chiar 
acum aminte de cântecile, ce ramaseră oare-când 
afară de mănăstire, şi-ar fi socotit cine-va că-s 

deja de mult uitate, căci din toate coturile şi de 
după toate antalele şi buţilese auziaU «frunze verzi» 
«iu-iu-iu»-iuri, care de care mai îndrâsneţe şi mai 
lumeţe: văzând eu, zic, aceste şi mârindu-mi-se frica 
şi spaima până mai la neştire de mine... măapropiaiu 
cu lacrimi de părintele Lavrenti cu afurisiţii lui 
creiţari «groşi şi roşii ca para focului» şi-l rugaiu în 
strigăt cât puteam, să iasă din pivniţă, că nu 
i-am slobozit aici, ei singuri s’au băgat şi acum 
e şi vremea vecernei, de-a auzi părintele Arhi¬ 
mandrit e vai şi amar! 

«Tacil» îmi curmă el cuvântul, trase un şuer 
in deget, de cred că băga în spaimă stachiile 
nu numai ale pivniţei, ci şi ale tuturor zidarilor 
mănăstirei, şi-apoi, învârtindu-se pe un picior, îşi 
puse potcapul pe scăfârlia «protosului» (prima- 
şului) dintre lăutari, înfipse mânile în şolduri şi 
strigă ca în extasă: 


«Nici nu-mi pasă 
de Nâstasă 
De Nichita 

Nici atâta! 

Dar atuncia numai ce văd un baston ridicându-se 
dup? spatele mele —vai, era bastonul... arhiman¬ 
dritului! — trosc peste potcap de capul ţiganului, 
trosc în scripca lui... Lavrenti şi călugării suflară 

în lumini şi fuga pe după poloboace, — ţiganii 
călcau unul pe altul bâjbâind pe întunerec să 
scape afară... se auzia bietul bas troncănind, când 
se pălea de păreţii pivniţei... 

Urmarea a fost, cum a fost, dar mult şi mare 
n’a fost: numai atâta, că vecernia în această seară 
a săvârşit-o — Archimandritul singur cu noi băeţis 
la stranele călugărilor toate deşarte şi că cheile 
pivniţei n’au mai rămas de aci înainte pe mâna 
mea ; dar nici taraf de ţigani lăutari n’am mas 
văzut la mănăstire spre « închinare şi jertfire 

ION G. SBIERA 

(1836 - 1916 ) 

A fost elev sincer şi entuziast al lui A. Pumnul, 
■dela 1875 a fost profesor de limba şi literatura ro¬ 
mână la universitatea din Cernăuţi, după ce aparţinea 
Academiei române chiar dela înfiinţarea ei. In viaţa 
naţională este între 1861 — 1906 în fruntea tuturor 
manifestaţiunilor politice, religioase, culturale şi lite¬ 
rare la Românii din Bucovina. Are scrieri de folklor, 
studii filologice, istorice-literare, cuprinzând timpul 
•dela originea omului până la 1714, precum şi scrieri 
despre manifestările culturale şi literare la Românii 
■din Bucovina. 

Fragmentul de mai jos e scos din: I. G. Sbiera, 
Familia Sbiera şi amintiri din viaţa autorului, Cer¬ 
năuţi, 1899, pag. 122 şi urm., unde sânt date biogra¬ 
fice şi bibliografice. 

P. 51. MIŞCĂRI NAŢIONALISTE 
ŞI O SPIONARE 

In anii 1858 şi 1859 se vântura cu insistenţă 
prin ziare şi în convorbirile private de prin ca- 
finelele Vienii aşa numita cestiune a Orientului. 
Se vorbea de mari şi adânci prefaceri în orga¬ 
nizarea politică a imperiului turcesc şi a împară- 
răţiei habsburgice. O reconstruire a acestora pe 
principiul autonomistic al naţionalităţilor şi al 
unei confederaţiuni între ele era pe buzele tu¬ 
turora. Sub astfel de împrejurări era lucru firesc 
ca şi printre studenţii „universitari să se discifte 
aceste idei, pentru cari inima, lor caldă şi ge¬ 
neroasă şi închipuirea lor vioaie erau atât de 
primitoare şi pentru cari se- însufleţiau cu mare 
facilitate 1 

Studenţii români aveau în mijlocul oraşului, 
în Cetate, o cafinea anumită ca centru dâ întâl¬ 
nire. Erau destui la număr şi din toate ţările 
locuite de Români. Mai adeseori se informau unii 
pre alţii despre starea culturală şi politică a 

confraţilor din părţile de unde erau născuţi 
discutau împreurjă asupra acestei stări şi-şi făceau 
planuri de îmbunătăţire. Se’nţelege de sine că. 
se vorbia mult şi cu vioiciune printre ei şi des¬ 
pre direcţiunile politice şi naţionaliste de pe a- 
tunci. Spre a se lămuri cât se poate de cu 
temeiu asupra tendinţelor şi aspiraţiunilor celor¬ 
lalte popoare din imperiu, unii din studenţii ro¬ 
mâni cerce.tau din când în când cafinelele, unde 
se adunau studenţii germani, 'italieni, maghiari 
şi sârbi; intrau cu ei în discuţiuni naţionaliste şi 
căutau să se conţeleagă între sine. 

Deşi întâlnirile şi discursurile acestea erau mar 
mult întâmplătoare, totuş nu scăpau de supra¬ 
vegherea ocultă a poliţiei secrete. Furnicau pe 
atunci nu numai în Viena, dar pretutindenea 
prin ţările împărăţiei o mulţime de agenţi poli¬ 
ţieneşti secreţi, cu misiunea de a iscodi precum 
intenţiunile şi planurile unor bărbaţi politici mar¬ 
canţi, aşa şi mişcările studenţilor universitari. 
Aceşti agenţi cutreerau ţările şi oraşele ; se in¬ 
troduceau ca <noauă cunoştinţi* în cercurile de 
întâlnire ale conaţionalilor lor ; aduceau adeseori 
cu intenţiune vorba asupra cestiunilor politice 
şi naţionale ; susţineau cu înfocare nişte aspira- 
ţiuni şi tendinţi naţionaliste cari numai compatibile 
nu erau cu sâmţul de sincer patriot şi de bun» 
cetăţean austriac; provocau cu insistenţă opiniu- 

nile celor de faţă şi se arătau nemulţumiţi, în- 
fruntători chiar, când nu găseau destulă secun¬ 
dare sau când întâmpinau îndoeli ori contrarieri. 

Vigilenţa acestor poliţişti secreţi era foarte 
inare, mai ales pe la începutul anului 1859, 
de când se uniseră, în 12/24 Ianuarie, âmbele 
domniate româneşti, Moldova şi Ţara Românească, 
alegându-şi în persoana lui Alesandru Cuza un 
sângur domnitor, şi de când Maghiarii plânuiau 
din nou desfacerea lor de Austria cu ajutoriul 
Prusiei, Italiei şi chiar al domniatelor româ¬ 
neşti unite. 

Despre esistinţa acestor spioni căpătaseră stu¬ 
denţii români din Viena ştire dela mai mulţi 
bărbaţi încărunţiţi şi esperţi în mişcările politice, 
cu admonirea ca să se păzească; de aceea ei se 
şi feriau precum de oameni tăcuţi şi pândaci, 
cari pe neaşteptate şi pe necunoscute veneau în 
mijlocul lor, aşa şi de naţionalişti pre învăpăiaţi 
şi provocători. 

Intr’una din zile veni din Ardeal ştirea că în 
curând are să sosească la Viena un. tânăr de 
cutare şi cutare înfăţişare, ca să facă propa¬ 
gandă naţionalistă printre studenţii români de 
acolea în vederea 1 evenimentelor politice ce se 
pregăteau, dar noi să ne păzim de el, fiind 
agent poliţienesc secret. Necazul acestui tânăr 
nu fu prost, când, in loc de secundări şi espec- 

torări naţionaliste, n’a găsit la studenţii români 
din Viena decât luări peste picior şi vorbe de 
fleac. înfruntările Tui curgeau ca din cofă şi des¬ 
perarea lui n’avea margini; nu aflase material 
pentru esercitarea meseriei sale ! 

In anul 1859 isbucnise între Austria şi Italia 
cu Francia cunoscutul răsboi pentru unitatea Ita¬ 
lienilor într’un sângur stat naţional. Studenţii 
maghiari începură acuma a fraternisa cu cei ro¬ 
mâni şi sârbi, împărtăşind acestora că cercurile 
dirigente maghiare pregătesc, în conţelegere cu 
naţionaliştii germani din Prusia, o răscoală pentru 
separarea de cătră Austria a ţărilor ce se ţin 
de coroana ungară şi reînfiinţarea din ele a ve¬ 
chiului lor regat, şi că începutul acestei răscoale 
este aşezat pe 12 Iuliu. Despre toate aceste 
uneltiri trebue să fi avut ştire curtea imperială 
din Viena, căci ea, deşteptată poate şi prin pur¬ 
tarea necalificabilă a ‘comandantului Fr. Gyula, 
se decise repede ca să prevină această mişcare 
duşmănoasă şi încheiă cu împăratul Napoleon III 
mai întâiu un armistiţiu într’a 8 Iuli şi apoi într’a 
11 Iuli pacea definitivă dela Vila Francă. Năca¬ 
zul patrioţilor maghiari era mare, dar se mân- 
gâiară cu speranţa, că ce nu s’a putut realiza 
astăzi, se va realiza desigur mâne, poimâne. 

SIMEON FLOREA MARBAN 

(1847 — 1907 ) 

A fost preot în mai multe sate din Bucovina şi în 
urmă profesor de religie la liceul din Suceava. In 
1881 este ales membru al Academiei Române. Şi-a 
consacrat toată viaţa folkloiului, A cules poezii po¬ 
porane, hore, chiuituri, satire poporane, descântece, 
vrăji, poveşti, tradiţiuni din popor, credinţe ale Ro¬ 
mânilor despre paseri şi insecte, etc. A scris studii 
asupra nunţii, naşterii şi înmormântării la Români 
precum şi asupra sărbătorilor româneşti. Are şi studii 
istorice precum şi articole politice. Toate scrierile 
sale au fost publicate în 29 volume. Vezi Bibliografia 
românească ed. I. de Gh. Adamescu. 

Bucata e luată din : Ornitologia poporană română, 
tom, I. Cernăuţi, 1883, pag-. 20 şi urm. 

Cucul, după credinţa Românului, e o pasere 
misterioasă, ce are tainice legături cu soarta 
omului. Glasul sau meneşte totdeauna a bine, când 
resună de-a dreapta auzului sau în faţă, şi din 
potrivă meneşte totdeauna a rău, când resună 
în stânga sau în spate. 1 

Dacă glasul său resună în dreapta auzului sau 
în faţă, atunci cred Românii, că peste tot anul li 
va merge bine în toate, că vor fi fericiţi, sănătoşi 
şi voioşi. Ear dacă glasul său se aude în stânga 
sau în spate, atunci, cred ei, că preste tot anul 
H va merge râu, că vor fi nefericiţi, bolnavi, su¬ 
păraţi, că finii din ei vor şi muri, sau cine ştie 
ce poate să li se mai întâmple. 2 

Această credinţă a Românilor se află respicată 
chiar şi în unele poezii poporane. 

1 V. Alecsandri, Poezii populare ale Românilor, Bucureşti, 1866, 
p. 9. în notă şi Cred. Rom. din Bucovina. (Nota autorului). 

* Această credinţă se află şi’n Muntenia, vezi: Cucul de Victor 
Popilian, "yubl. mai întâiu în „Romanul" şi apoi reprodus in 
„Amicul familiei”, an. 1879 Sem. I. Nrii. 11 şi 12 (Nota autorului). 

12 

Dovadă despre aceasta avem următoarea doină, 
în care un Român cu mintea tulburată din cauza, 
dragostei îl roagă pre Cuc să-i cânte în dreapta 
sau în faţă, doară va avea mai mult noroc : 

Frunză verde de pelin, 

Ce-mi eşti, cucuie, hain, 

De cânţi vara’n jumătate 
Şi-apoi sbori in altă parte ? 

Cuculeţ, pasere sură ! 

Muşca-ţi-aş limba din gură, 

Cântecul să nu-ţi mai zici. 

Nici să mai colinzi pe-aici. 

Vara vii, vara te duci, 

Când îs dragostele dulci. 

Cântă-mi mie înc’odată, 

Că-mi e mintea tulburată. 

Cântă’n dreapta mea cu foc, 

Să am parte de noroc. 

Cântă'n faţa mea cu drag, 

Că ţi-oiu da frunză de fă|f 
Să nu mai fi tot pribag. 1 

Eară cum că glasul Cucului auzit în spate me¬ 
neşte nu numai a rău, ci chiar şi a moarte, ne 
dovideşte următoriul pasagiu, pre care îl scoatem 
dintr’un bocet din colecţiunea mea inedită : 

1 V. Alecsandri, op. cit. p. 245. (Nota autorului). 

Mâi femee, draga mea, 

Draga mea, iubita mea, 

Cucu’n spate mi-a cântat 
Şi moartea m’a săgetat. 

Asemenea cred Românii că, de câteori il vor 
auzi întâiaş dată cântând adică strigând «cucu», 
atâţia ani are să mai trăească cel ce l-a auzit. 
Dacă cântă de multe ori, bucuria auzitoriului e 
nespusă, căci atunci, crede el, că are să mai trâ- 
ească încă mulţi ani-, earâ dacă cântă numai odată, 
atunci se întristează crezând că nu va trăi mult. 1 

Dela cântecul Cucului atârnă de multe ori, 
după credinţa Românilor, şi timpul, când se vor 
însura feciorii şi se vor mărita fetele. Aceştia tot¬ 
deauna, când îl aud întâiaş dată cântând, se 
adresează cătră dânsul şi-I întreabă zicând ; 

— Cucuie, puiucule, câţi ani îmi dai până ce 
mă voiu însura sau mărita ? 

Dacă Cucul, după această întrebare, tace de 
cântat, atunci e un semn că se vor însura şi mărita 
de grabă. Eară dacă cântă mai departe, apor de 
câte ori va cânta, va striga «cucu», atâţia ani au 
să mai aştepte, până ce se vor însura ori mărita. 2 

1 Această credinţă se află la Românii din Transilvania, vezi: 
"W. Schmidt. Das lahr and seine Tage in Meinung und Brauch 
der Romănen Siebenbtxrgens. Ein Beitrag zur Kentnnis des 
Volksmythus. Hermannstadt. 1866. p. 21. (Nota autorului). 

'■ Dat, şi cred. foarte lăţită la poporul român (Nota autorului) 

Credinţa aceasta se vede că l-a inspirat şi pre 
mult regretatul nostru poet I. A. Lăpădatu, când 
a compus frumoasa poezie ce-o reproducem aici: 

La umbră de fag şedeam, 

Şi la mândra mea gândiam ; 

Dar un cuc deasupra mea 
Tot cânta şi prorocia : 

«Cuce, câţi ani îmi vei da. 

Până când m’oiu însura ?» 

Şi mereu cucul cânta... 

La umbră de fag oftam 
Şi pe cuc iar l-întrebam : 

«Mândrei mele câţi îi dai?> 

Lu’ntrebai şi-l ascultai. 

Dar cucul, pasere rea, 

Ciocul nu-şi mai deschidea, 

Ci tăcea, mereu tăcea... 

La umbră de fag plângeam, 

Câtrâ cuc aşa ziceam : 

«Penele de ţi-ar cădea. 

Cucuie, pasere rea ! 

Să nu cânţi şi altuia 
Dimineaţa tot aşa>. 

Eu plângeam, cucul sbura. 1 

1 încercări în literatură. Braşov, 1874, p. 14 (Nota autorului).- 

Tot credinţa aceasta, cred eu, că a dat naştere 
şi următoarei doine poporane din juruf Blajului* 
în Transilvania : 

Auzi, mândră, cucul cântă, 

Eşi afară de-1 ascultă. 

De ţi-a cânta cucul bine, 

Trage nădejde de mine, 

De ţi-a cânta cucul rău 
Nădejdea-i la D-zeu. 1 

Precum şi alteia din Bucovina: 

Eară-mi cântă râu Cucu 
Bate-l-ar pârdalnicu, 

Că şi an el mi-a cântat 
Şi-am remas neînsurat 1 2 


1 Din colecţiunea mea inedită (Nota autorului). 

* Com. de D-l Orest. Lujan, abiturient. (Nota autorului)*. 

T. V. STEFANELLI 

<1850 - 1920 ) 

A ocupat un loc de frunte In magistratură şi a 
fost membru al Academiei Române. 

A fost uq scriitor foarte fecund, dar nu şi-a adunat 
scrierile în volum. Sânt împrăştiate prin toate ziarele^ 
revistele şi calendarele bucovinene contimporane pre¬ 
cum şi în Convorbiri Literare, Analele Academiei ro¬ 
mâne etc. A scris poezii originale, schiţe umoristice, 
nuvele, cântec^ studenţeşti, amintiri despre M. Emi- 
nescu, Axente Severu, etc., are traduceri din limba 
italiană şi franceză, comedii localizate. Are şi o serie 
de serieri mici istorice. Date biografice şi bibliogra¬ 
fice în Junimea literară din Cernăuţi a. VH nr. 6, îo 
Calendarul Glasul Bucovinei pentru 1921 şi Bibliogra¬ 
fia, I, de Gh. Adamescu. 

HASSAN CĂLUGĂRUL 

Nu-i plăcea lui Hassan Coranul, nu-i plăcea şi 
pace. Strigătul plângător al muezinului, carş striga 
din vârful minaretului pe credincioşi la rugăciune, 
îl adormea şi deasa rugăciune, ce trebuea s’o- 
facă fiecare în genunchi, îl necăjea cu desăvâr¬ 
şire. Nu-i vorbă, o samă de poronci îi plăceau 
şi lui. Se împăca de pildă foarte bine cu un nu¬ 
măr mai,mărişor de neveste ochişele şi-i plăcea 
şi un pilaf bun şi grăsuţ. Dar tocmai la pilaf 
se supăra el mai mult, pentru-că, dă, ce-ţi ajută 
cel mai bqn şi mai gustos pilaf, dacă n’ai- voe 
să-l stropeşti cu puţin vin; nu mult, dar tot, ştii, 
m?car să-şi poată omul uda bine măselele; şi 
tocmai aici afurisitul de Coran scria mai lămurit 
decât îţi era voea. Nu putea el măcar aice să 
scrie mai în cimilituri, să fie mai în doi peri, ştii 
aşa să ghiceşti, dar să nu ştii. Aş ! ţi-ai găsit ! 

j\ T u-i plăcea deci lui Hassan Coranul, nu-i plăcea 
-şi pace. 

Ca negustor bătuse el multe drumuri şi um¬ 
blase multe ţeri, şi ca om cuminte ochise ici şi 
ochise colo, şi, nu-i vorbă, văzuse multe ca omul 
-drumeţ. Fusese şi în Moldova cu metanii de chih¬ 
limbar şi cu trandafiri din Iericho şi cu multe 
alte lucruri trebuincioase şi folositoare şi cunoş- 
teâ, prin urmare, toate stările, dar mai cu samă 
pe călugări, căci mulţi sfinţi părinţi egumeni se 
jucau, spre lauda lui Dumnezeu, cu metaniile 
cumpărate dela Hassan. 

Şi nu ştiu cum se făcu, că-i plăcea lui Hassan 
viaţa călugărească, mai cu samă decând un pă¬ 
rinte egumen îl dusese într’o pivniţă din mănăs¬ 
tire, ca sâ-i dea adalmaşul obicinuit pentru me¬ 
taniile cumpărate. Era şi pivniţă aceea nu şagă ; 
sta buţile cu vin ca oamenii la prasnic, lipite una 
de alta, şi unde te’ntorceai tot de bute dai; 
era, vezi^-cum se cuvine să fie o pivniţă drept 
credincioasă de călugări iubitori de Dumnezeu 
şi de duhul sfânt. 

Se puse deci egumenul şi Hassan pe gustate, 
de-ţi era mai mare dragul să-i vezi, încât nu 
rămăsese bute necercatâ şi vin negustat; petre¬ 
cea bine părintele egumen cu Hassan, pentru-câ 
Hassan era om umblat prin lume, trecut prin 
.sită şi prin ciur, şi ştia multe şi născocea şi mai 

multe poveşti şi şiretenii, încât uitase părintele^ 
egumen de liturghie şi de vecernie şi, lucru ne¬ 
maipomenit, chiar de masă. E’ 1 ce vorbă 1 doar 
mai venpa zi de liturghie şi masa n’o lua Han- 
Tatar. Dar era lucru pocit, căci cu cât se în¬ 
călzea şi se dest'oia inima, cu atât se îngăima 
limba. 

— «Nu-i lucru firesc» zise atuncia Hassan ameţit. 

— «Ba-i firesc şi neamestecat», zise părintele egu¬ 
men, «l-am primit doar cu limbă de moarte de 
la naintaşul meu, Dumnezeu să-l ertel» 

— «Ceai primit? ameţala?» 

— «Ba vinul». 

— «Dumnezeu să-l erte!» 

— «Ce să erte Dumnezeu? vinul?» 

— «Ba pe naintaşul dumitale, că bun credin¬ 
cios a fost». 

— «Hassanaş dragă, văd că nu ne prea înţe¬ 
legem amândoi şi, ca să ne lămurim, am să te 
duc la un puia de vin, să-ţi lingi buzele şi să-ţi 
alungi copiii şi să-l bei». 

Astfel zicând, părintele egumen trase pe Has¬ 
sanaş după sine şi cu bine, cu rău, ajunse la o 
bute tocmai in fundul pivniţei. 

— «Bea din vinii cesta, Hassanaş- dragă r 
ş'apoi vorbeşte. Crişu el. E tocmai de pe vre¬ 
mea lui Ştefan-Vodă». 

— «Aferim!» zise Hassan, golind păhăruţ 

«halal de Ştefan, cum i-ai zis, că cinstit negus¬ 
tor a mai fost 1» 

— «Bre! d’apoi n’a fos^: negustor, ci Vodă» 1 

— 4 «Vodă? apoi bine Vodă, să trâeascâ şi să 

jnai vândă I» 

— «D’apoi au murit de sute de ani!» 

— «Au murit? Ce păcat, ce păcatI» 

— «Bea Hassan şi zi vecinica lui pomenire I» 

— «Vecinica lui pomenire 1 » îngăimă Hassan. 

■Şi amândoi adormiră. 

îi plăcea deci Iui Hassan viaţa călugărească. 

Mai umblase el, ce umblase şi mai cutreerase 
multă lume, dar vinul «negustorului Ştefan» nu-i 
eşea din minte. Şi numai ce vezi că într’o bună 
.ziulică se hotăreşte să se faca călugăr. Luă deci 
jrâlbânaşii câţi îi avea şi-i împărţi drept în 
doauâ : o parte din ei o dete nevestelor sale, 
ear pe ceilalţi îi legă bine în cialmaua sa. 

— «Bani albi pentru zile negre», zise el, punând 
cialmaua cu bani cu tot în cap şi luându-şi ziua bună 
dela ai săi, luă drumul spre mănăstirea părinte¬ 
lui egumen, cel cu pivniţa drept credincioasă. 

— «Doresc să mă călugăresc», zise el înfâţo- 
şându-se înaintea egumenului. 

— «Cum? ţi s’a urât lumea?» întrebă egu¬ 
menul uimit. 

— «Lumea ca lumea, dar nu-mi place Cora¬ 
nul şi pace». 

Chibzuind părintele egumen în gândul său ce 
faptă frumoasă şi vrednică de toată lauda este, 
când scapi un suflet din ghiarele necuratului şi 
ce laudă o să capete el pentru aceasta dela pro- 
istosul său, îl primi bucuros şi rândui sâ-1 îmbrace 
în rasă şi comănac şi sâ-i dea şi o chilie. Hassan, 
când ajunse în chilia sa, luă cu multă socoteală 
cialmaua din cap şi o puse înaintea icoanei Maicei 
Domnului, la care vedea că se închină cu multă 
evlavie călugării ce-1 adusese în chilie şi apoi 
.şopti cu multă dragoste, netezind cialmaua : 

— «Prietenă bună pentru zile relei» 

Călugării se ’nţelege că credeau că Hassan vor¬ 
beşte cu Maica-Domnului şi^câ-i afioriseşte în să¬ 
răcia sa ceea ce avea şi el, măcar cialmaua, şi 
se minunară de grabnica sa pocăire. îmbrăcat gata 
îl duseră apoi la egumen. 

— Hassane», zise egumenul, <rte vom numi de 
acum Haralampi. Caută deci şi te îndeletniceşte 
in pravilele călugăreşti şi vei fi în veci fericiţ.» 

— «Aferim 1 » gândea Hassan, «dacă zice pă¬ 
rintele egumen că voiu fi fericit, apoi ştim că 
din pivniţă nu mai eşim!» 

El aştepta acuma, poate i-o face egumenul 
vre-un semn tainic spre pivniţă, dar se înşelă, 
căci egumenul intră în altă odae, lăsându-1 cu 
ceilalţi călugări. 

— «Hm! Sanănâ că astăzi nu-i în duşi buni 

părintele egumen sau poate se sfieşte de ceilalţi 
călugări.'Asta-i! Dar ce nu-i azi, va fi mâne», 
gândea el în sine. 

— «Frate Haralampi,» zise călugării, «vină la 
masă. Mâne începe postul mare şi astăzi e lăsa¬ 
tul fruptului.» 

— «Bucuros» zise Hassan, care înţelese din toate- 
numai cuvântul masă şi, luându-se după dânşii, 
se împiedecă de mai multe ori în rasa cea lungă, 
până ce ajunse în sofragerie. Nu-i vorbă, masa 
era masă, bine gătită, aşa precum se cuvine să 
fie în ziua de lăsatul fruptului, şi înaintea fie¬ 
cărui călugăr sta câte o garafă de vin. Ii plăcea 
lui Hassan mâncarea mai cu samă, fiindcă era 
obosit de drum, dar, când gustă vinul, cârni din nas. 

— «Las că-i puţin, dar apoi e al dracului de 
acru; nici vorbă, nici n’a trecut măcar pe lângă 
butea lui Ştefan», gândea Hassan în sine, apoi, 
îndreptându-se cătrâ vecinul său, îl întrebă: «Pă¬ 
rintele egumen nu şede cu noi la masă?» 

— «Mănâncă totdeauna singur», respunse că¬ 
lugărul. 

Hassan era pe gândurb Dar însfârşit chitea 
el, că este mai bine aşa. 

— «Mâne, când ne vom coborî în pivniţă, nu. 
vor şti toţi ce facem». 

Bau deci vinul pana la cea de pe urmă pică¬ 
tură, tot cu gândul la buţile cele pline, şi apoi 

se scula împreună cu ceilalţi călugări şi se duse 
în chilia sa. Patul era cam vârtos, dar Hassan 
era obosit de drum şi adormi curând, visând ne- 
întrerupt de fericirea vecinică ce i-o juruise egu¬ 
menul. 

Abia trecuse miezul nopţii şi deodată auzi 
Hassan un pocnet grozav la uşa sa. Sări fript 
din pat. 

— «Vremea sculării, ciasul rugăciunii a sosit!» 
strigă trezitorul. 

— «Ce buigueşti, bre I tfiu 1 cesparii oamenii ?> 
zise Hassan încă ameţit de somn. 

— «Vremea sculării, ciasul rugăciunii a sosit !* 
strigă deşteptătorul, bonbănind mai tare la uşă 
«Imbracă-te, frate Haralampi, căci începe polu- 
noşniţa şi apoi vine utrenia şi apoi liturghia; îm- 
bracă-te, că toţi fraţii călugări sânt în biserică şi 
te aşteaptă !* 

— «Fraţii călugări! Da să fie ai dracului toţi 
fraţii mei călugări! Auzi vorbă, să mă trezească 
din somn înainte de cântarea cucoşului. Dar mai 
ştii 1 Poate vor numai să cerce de sunt vrednic 
de călugărie. Vom vede ^ce-o fi şi asta. Nu te 
da, frate Hassane !» 

Astfel borborosind, se îmbrăcă Hassan şi se 
duse la biserică. Intrând, văzu acolo numai nişte 
umbre, mişcându-se în dreapta şi în stânga; câteva 
lumini ardeau numai la amândouă stranele, la 

policandru şi înaintea altarului. Un întunerec tai¬ 
nic domnea deci pretutindenea. Numai cu greu 
putu Hassan, însfârşit, cunoaşte că se află în 
mijlocul călugărilor, care cu hainele lor negre 
sămănau cu «nişte duhuri din altă lume. 

— «Cu bună samă vor să mă ispitească, dar 
şi-au găsit omul», gândi Hassan. 

Călugării îl luară în mijloc şi acuma începură 
cu cântările, cu rugăciunile şi cu metaniile, care 
nu mai aveau sfârşit. Era doar întâia zi din pos¬ 
tul mare. Hassan se opintea cât putea. Ghiontit 
fiind din dreapta şi din stânga, ţinea şi el han¬ 
gul şi bătea la metanii de-ţi era mai mare mila. 
Se făcuse ziua mare şi călugării nu mai încetau- 
Bietul Hassan îşi freca şelele, 

— «Dar bine, încă mult o să ţie?» întrebă 
Hassan. 

— «Curând sfârşim utrenia şi apoi începem 
liturghia, şi deacolo suntem gata», îi răspunse unul 
din călugări. 

Cât pe ce era Hassan să trântească o sudalmă- 
de cele tătăreşti, dar o înghiţi în sine, chibzuind 
că numai vecinicia nu are sfârşit, şi că v^ scăpa 
şi el de această belea. Se opinti deci mai departe, 
ţinu hangul, bătu metapii ca şi ceilalţi călugări, 
dar în inima sa blăstema atât de grozav, că 
s’ar fi cutremurat biserica, de le-ar fi răspicat 
blăstemele. însfârşit sosi şi ceasul scăpării. Era- 

aproape de amiază. Toţi eşiră din biserică şi se 
duseră la masă. 

— «Am să-mi răsbun măcar Ia masă», gândi 
Hassan, intrând oţerit în sofragerie. 

Dar care fu mirarea Iui, când nu văzu pe 
masă alta nemică decât bob, fasole şi curechiu 
murat. Chiar şi vinul cel acru lipsea. 

— «Altă ispită», cugeta Hassan, «darhelbetl 
voiu scăpa eu şi de aceasta!» 

Se puse deci la masă şi, fiind obosit de atâta 
cântare şi poticneală, mânca în parte cu ceilalţi» 
îndată după ce se sculară de la masă, Hassan se 
închise în chilie. 

— «Voiu trage un somnişor de cele domneşti», 
şopti el întinzându-se pe pat. 

Dar nu e cum vra omul, ci cum dă Domnul. 
Abia începuse Hassan a clipoci şi eată că bontăneşte 
earăş la uşa sa. 

Hassan răsare din pat. 

— «Oara rugăciunii, ciasul vecerniei au sosit!» 
strigă călugărul la uşă. 

— «Dar să fi tu mai de mii de ori al dracului, 
decât să-mi curm eu somnul», zise Hassan. 

Călugărul mai bontăni de câte va ori la uşă şi 
apoi merse mai departe, bătând în alte uşi. Pe 
Hassan începu să-l fure somnul. Dar degeaba, nu 

era nimeni în stare să doarmă. începură toate 
clopotele a suna, dar apoi toaca? Mort să fi 
fost şi te-ai fi trezit. 

Un blâstăm fioros eşi din gura lui Hassan, dar 
se sculă, căci nu avea ce face, şi se duse earăş la 
biserică. Cântările, rugăciunile şi metaniile începură 
din nou, ear Hassan se ţinea mereu şi nu da 
îndărăpt. 

— «Mări, s’o sfârşi odată», gândea el în sine. 
Şi se sfârşiră în adevăr şi toţi călugării se îm- 
prăştiară pe la chiliile lor; dar sosind sara, se 
întâlniră earăş la masă. 

— «Earăş bob, earăş fasole şi curechiu murat», 
bodogăni Hassan, dar, neavând ce face, făcu haz 
de nevoe şi mâncă’ cu ceilalţi. 

— «Mă rog, frate călugăre, părintele egu¬ 
men nu vine la masă?» întrebă el earăş pe ve¬ 
cinul său. 

— «Nu vine niciodată, frate Haralampi. Petrece 
singur în post şi rugăciune». 

— «Să-i fie de bine», zise Hassan, dar înlăuntrul 
său era grozav de nedumerit. Când se sculară 
cu toţii, el se încuiă în chilie şi, sărutând cialmaua, 
zise:« Samănă că vin zile negre;» apoi adormi 
Obosit, cugetând că în sfârşit a scăpat de atâta 
ispită. 

Dar care fu mânia lui, când a doua zi începu 

aceeaşi nevoe. Earăş rugăciuni, earăş cântări şi 
metanii şi la masă earăş aceleaşi bucate. Şi a 
treia zi tot aşa, şi a patra zi earăş şi tot aşa 
mai departe. 

— «Oliol că bine m’a mai botezat egumenul», 
zise Hassan necăjit; «Har am-lămpi I» Aşa zeu, 
haram de mine 1 Călugărie mi-a trebuit, călu¬ 
gărie am». 

Nu sfârşise şi earăş bontăni ca totdeauna 
la uşă. Oftând se sculă Hassan şi se duse la 
biserică. Astăzi venise mai de vreme şi aflase în 
biserică numai pe un călugăr la strană. 

— «Mă rog, frate Paisie,-să nu-ţi fie cu bănat, 
nu mi-ai pute spune, cine porunceşte să trăim noi 
atâta vreme aşa de bine ?» 

— * Cartea asta», respunse călugărul Paisie. 

— «Cartea asta? Hm 1 Şi cum se cheamă 
dumneaei, dacă-i voe să întreb ?» 

— «Trîodul I» 

— «Trîodul ? ce înţeleaptă carte !» zise Hassan, 
uitându-se chioriş la dânsa şi privind-o cu luare 
aminte. 

După sfârşirea rugăciunii toţi călugării eşirâ 
din biserică, numai Hassan remase. El îşi făcea 
treabă ba la o icoană, ba la altar, ba la una, 
ba la alta, şi când văzu că nu mai era ni¬ 
meni în biserică, numai cc vezi că pune mâna 

pe Triod şi-l băgă sub rasă, eşind cu paşi mari 
din biserică. Afară se uită el în dreapta şi în 
stânga şi, nevăzând pe nimene, o tiuli repede 
spre cămara economului. Cămara era deschisă, 
economul în sofragerie. Hassan nu căută mult. 
Un miros pătrunzător îl îndreptă spre un poloboc 
cu curechiu murat. 

— cA! fire-ai al dracului să fii şi seca-ţi-ar 
isvorul I Am dat însfârşit de tine», zise el oţerit 
şi, apucând cu o groasnicâ mânie Triodul de sub, 
rasă, îl trânti cu atâta urgie in curechiu, de sări 
moarea până în tavan. 

*Nal Sfinte Trioade, saturâ-te şi tu de atâta 
curechiu murat. Curechiu porunceşti, curechiu 
mănâncă, să-ţi easă şi ţie ochii din cap., cum 
mi-au eşit şi mie I» 

Astfel zicând, mai trânti câteva căpăţini de 
curechiu peste bietul Triod şi-l înnecă cu totul 
în moare şi în curechiu. Hassan eşi uşurat şi se 
duse în chilie. 

Când sosi vremea vecerniei, Hassan era cel 
dintâi în biserică. Dar când sosiră călugării, ce 
să vezi — Triodul nicăeri. Ce să facă acuma 
călugării, căci fără Triod, care cuprindea toate 
pravilele postului, nu plătea nici unul un ban 
roş. Să fi văzut acuma alergătură. Bieţii călu¬ 
gări, dând încoace, dând încolo, dar Triodul 

tufă. Mai câutară ei ce mai căutară, mai făcură 
rugăciuni, dar, neştiind cum să se roage mai 
departe, eşiră din biserică, sfâtuindu-se să nu mai 
■oblicească părintele egumen de paguba ce o au. 

— «Aferim! v’am venit de hac», zise Hassan 
plin de bucurie în gândul său, *ia să vă văd 
acum fără de afurisitul cel de Triod, tot cu me¬ 
tanii, tot cu curechiu me-ţi hrăni? Halal de 
tine, Hassane, şi păcat că te porecliră Haram- 
lampi, căci îmi potcovişi bine boaitele!» 

A doua zi, desdemineaţă, earâş # erau toţi că¬ 
lugării adunaţi în biserică, dar ca nişte oi rătă¬ 
cite se uitau unii la alţii, căci Triodul, legea tu¬ 
turor rânduelelor, pravila î îtregului post, tot nu 
era. Din Doamne milueşte, Ţie Doamne şi Amin 
au mai eşeau bieţii călugări, iar Hassan, mai 
smerit decât toţi, bătea mereu la metanii, ca 
să nu se vază făţarnica lui faţă şi râsul său de 
bucurie. 

Deodată se făcu o nelinişte mare între dânşii. 
Toţi alergară spre uşă. Ce era oare? Econo¬ 
mul, voind să gătească pe astăzi masa cu obici¬ 
nuitul curechiu, găsise Triodul înnotând în 
moare şi-l aduse plin de bucurie, murat cum era, 
în biserică. Nu căutară călugării că cartea era 
udă uduţă, nu căutară că curg şiroae de moare 

din ea, ci o apucară pe sus şi, plini de bucurie, 
începură earâş obicinuitele sfinte rugăciuni. 

Să-l fi văzut acuma pe Hassanl Sta bietul 
încremenit locului, holbându-se când la Triod, 
când la moarea ce curgea din el, când la feţele 
voioase ale călugărilor, şi numai ce vezi că se 
strecură din biserică, păşind cu paşi mari spre 
chilia sa şi încuindu-se înlăuntru. Acolo începu să 
se primble turburat prin odae, tot borborosind 
şi scărmânându-se în cap. Deodată dă cu ochii 
de icoana Mântuitorului şi se opreşte. Se uită 
lung timp chioriş la Isus şi apoi începe a-1 
probozi: 

— «Da bine, sfinte Isusel ştii că mai mult 
haz are profetul Mohamed cu Coranul decât tu 
cu Triodull Zeu mail Bine, se poate să laşi tu 
să mă chinuească fraţii mei călugări, lua-i-ar 
dracul, mai rău decât pe un sacagiu şi să mă 
lase să pier de foame în cinstea şi lauda Ta? 
Aferim 1 Ş’apoi făţarnicul de egumen, sta-i-ar în 
barbă, să nu-şi arate nici vârful nasului între 
noi, să vadă măcar cum ne canonisim I A 1 Sfinte 
Isuse, nu merge aşa cu una cu două. Crezi tu 
că nu ştiu eu cum se îndoapă egumenul cu 
plăcinte calde şi se adapă cu vinul din butea cea 
cu pricină 1 Heil că nu-i -aice, să-i spue Hassan 

verde ’n ochi ce are pe inimă; par’că mi-aş maj 
răcori inima!» 

Dar icoana Mântuitorului era mută şi chipul 
sfântului martir avea o înfăţişare atât de jalnică 
şi dureroasă cu cununa de spini pe cap şi cu 
ochii săi mari şi rugători, îndreptaţi spre ceriu, 
încât i se făcu şi lui Hassan milă. 

— «Eartă, sfinte Isuse, vorbele melel Văd 
că suferi mai mult decât mine; uitasem că eşti 
de mai lungă vreme în mănăstire pe mâna că¬ 
lugărilor ; înţeleg deci chinul tău şi vărcele negre 
pe sub ochii tăi, din pricina atâtor polunoşniţe, 
utrenii şi liturghii nedormite. Dar mi-i ciudă pe 
boaita cea de egumeni* 

Hassan se primbla earâş neliniştit prin odae. 
Postul, rugăciunile şi necontenita veghiare îl 
oţerise de tot. P'oamea îl curma la inimă, dar 
n’o putea alina, căci bucatele de până acuma i 
se urâse de tot şi-l lâncezise cu desăvârşire. 

Primblându-se el astfel necăjit, aude deodată 
un cucoş cântând înaintea uşei sale. Atuncea un 
gând năprasnic trecu prin mintea sa şi o lumină 
cerească par’că lumina creerii săi. 

— «O Sfinte Isuse 1 văd că ne înţelegem 1 
Mulţămescu-ţi Ţie, Doamne, că-mi arăţi calea 
mântuirii», zise el uitându-se duios la icoana 
Mântuitorului, apoi se râpezi ca un zăvod afară. 

Peste puţin, intră earăş în odae şi scoase un 

coşcogea cucoş mănăstiresc de sub rasă. Intr’o 
clipă îi suci gâtul, îl cenătui şi, aţiţând focul 
din vatră, îl puse într’o oală să fiarbă. 

Acuma se linişti cu încetul, se lungi pe pat 
şi, uitându*se cu bucurie la oala de pe vatră, 
clipea din când în când cu mulţămire la icoana 
Mântuitorului şi-şi netezea barba, desfătându-se 
înainte cu gândul la mâncarea mult dorită. Apa 
începuse a clocoti pe foc şi un miros plăcut se 
răspândea prin odae. Hassan închise ochii. Boarea 
lină ce venea dela vatră îi desmerda mirosul şi 
un somn dulce îl furase. El avea un gingaş 
vis despre un cucoş măestru, care se prefăcu 
într’o zamă direasă şi plină cu miresme plă¬ 
cute, care-i desmierda gustul, îi alinta gura şi-i 
întărea inima. 

— «Ciasul vecerniei au sosit», strigă păzitorul,, 
pocnind din toată puterea lui la uşă. 

— «Piei, drace», zise Hassan tresărind. 

întâia lui grijă era cucoşul de pe foc, dar, 

văzându-1 întreg şi neatins, se molcomi şi nu 
respunse nimic. 

— «Ciasul rugăciunii au sosit», mai strigă, 
odată trezitorul, «la rugăciune, frate Haralampi!». 

Nici un răspuns, ci numai un adânc şi dureros 
oftat. 

— <rCe este, frate Haralampi?» întrebă că¬ 
lugărul de afară. 

— «Bolnav», răspunse Hassan văerându-se. 

— «Deschide uşab. 

— «Nu pot», oftă earăş Hassan. 

Se strânsese la uşă mai mulţi călugări ce voeau 
să meargă la vecernie. Vestea despre boala lui 
Hassan se răspândi curând în toată mănăstirea. 
Toţi călugării alergară să vadă ce este. In scurt 
sosi şi egumenul. 

— «Deschide uşa, frate Haralampi, să vedem 
ce-ţi este», zise egumenul. 

— «Ştie sfântul Isus că nu pot», oftă earăş 
Hassan. 

Atuncea sparseră călugării uşa şi intrară în- 
lăuntru cu egumenul în frunte. 

— «Ce este, Haralampi?» întrebă egumenul. 

— «Bolnav», răspunse acesta mai mort, uitân- 
du-se cu coada ochiului la cucoş. 

Părintele egumen, urmărind ca om priceput 
privirea plină de prepus a lui Haralampi, stătu cu 
gura căscată şi încremenit locului, văzând cucoşul 
mănăstiresc, un odor de cucoş, bine rumenit în 
oala lui Hassan. 

— «Hulă nevăzută şi neauzită 1»isbucni din gura 
sa. «Da bine, ce te-ai apucat să faci, ereticule şi 
pângâritule ?» 

— «Ce să fac, părinte egumene, sunt rău bolnav 
şi tocmai visam de butea lui Ştefan !» 

Părintele egumen se făcu roş ca jăraticul in 
faţă, dar uitându-se împrejur şi văzând că nu în¬ 
ţelege nime pilda lui Hassan, se întoarse cu mai 
mare urgie spre dânsul. 

— «Slugă netrebnică şi păcătoasă, da în oala 
depe foc ce fierbe ?» 

— «Ce să fiarbă ? ia nişte scrijele de curechiu, 
părinte egumene». 

— «Ofl mare-ţi este îndurarea ta, Doamne F 
Dar nu fierbe acolo cucoşul mănăstiresc, bunătate 
da cucoş, îngrijitorul atâtor găini, care au rămas 
acuma de isbelişte?l» 

— «Ba-i curechiu, părinte egumenei» răspunde 
Hassan văerându-se. 

— «Of! ceriule şi nu trimiţi fulgerele tale 
asupra acestui nevrednici Da bine, crezi tu că 
suntem chiori şi orbi? Cum poţi spune că-i cu¬ 
rechiu, dacâ-i nefericitul de cucoş?» 

— «D’apoi dac’ai putut Dumneata, părinte 
egumene, să mă prefaci din Hassan în Haram, 
de ce să nu pot eu boteza cucoşul în curechiu, 
păcatele mele?» 

— «Hulăl întreită hulăl la sobor, sfinţi părinţi! 
căci mare este păcatul lui şi grea trebue să-i. 
fie pedeapsa». 

Astfel zise părintele egumen şi se depărtă ră- 
pede din chilie, iar ceilalţi călugări îl urmară 
unul câte unul, aruncând când o privire spăimân- 
tâtoare asupra lui Hassan, când o privire duioasă 
şi plină de dragoste asupra cucoşului din oală. 

«Mi se pare că am codălghit-o», zise Hassan, 
dupăce se depărtară călugării. 

Apoi se ridică din pat şi se uită duios Ia cucoş, 
zicând: 

— «Dragul meu cucoş, vezi că nu primesc bo¬ 
tezul meu şi vor să mă pedepsească pentru tine; 
numai nu ştiu din pricina că era să mă pângăresc 
sau din pricina că am văduvit atâtea găini? Se 
vede că nu mi-o fost scris să am parte de tine, 
căci nu eşti măcar fiert gata, să mă pot bucura 
de bunătatea ta. Şi precum se vede au ajuns 
cuţitul la os; dar mă rog, cu foamea şi cu pe¬ 
deapsa nu merge, e prea galantom părintele 
egumen. M’am săturat de călugărie ca de hrean. 
Remâi sănătos. Sfinte Isuse şi tu Maica Dumisâle, 
şi mă ertaţi că mă las de tovărăşia Voastră; se 
vede că nu i-a fost dat Iui Hassan să trăească 
ca Haram-lămpiI». 

Astfel zicând, Hassan desbrâcă hainele călugă¬ 
reşti şi Ie întinse frumos pe pat, apoi puse co- 
mănacul pe perină şi se îmbrăcă în straele cu 
care venise. Pe prmă luă cialmaua de lângă icoana 

Maicei Domnului şi, sărutând-o cu mult dor, zise: 

— «V’a venit vremea dragii mei gălbănaşi, câcr 
zile mai negre nu s’au mai pomenit. O dragul 
meu Coran, te voiu fereca cu aur, când voiu 
ajunge acasă!» 

Şi pe când toţi călugării erau adunaţi în sobor, 
Hassan se strecură pe poarta mănăstirii, nevăzut 
şi nebăgat în samă de nimene. Dar făţărnicia 
egumenului nu-i eşea din minte. Se mai întoarse 
deci câţiva paşi până la odăiţa portarului şi, bă¬ 
tând în uşă, strigă: 

«Frate portar! Călugărul Haramlampi are un 
odor de cucoş în chilia sa şi' voeşte sâ-1 facă 
poclon părintelui egumen. Nu uita de i-1 du!». 
Apoi eşi râpede din mănăstire. 

Hassan căuta acum să se apropie cât de 
curând de vre-un oraş ca să se mai întărească, 
după atâta chin şi suferinţă. Cu capul plecat, cu 
ochii paingeniţi, cu stomachul gol, mergea bietul 
Hassan, mai mult umbră decât om. 

— «Ho ţară!» strigă deodată un ţăran, care 
târâia un câne după sine şi se lovise pe o cărare 
îngustă de Hassan. 

— «Ce este?» zise Hassan spăimântat, tre- 
zindu-se din buimăceala sa. 


www.dacoromanica.ro 


T. V. STEFANELLI 


205 


— «Da ce să fie? Era să ne turtim nasurile, 
dacă nu m’aş fi tras înapoi. Ce eşti ăŞ a pe 
gânduri, parcă cauţi ziua de ieri ?j> 

— «Mult de vorbit şi puţin de spus», răs¬ 
punse Hassan, «dar dumneata de unde şi până 
unde?» 

— «Ia mă auc şi eu cu păhaea asta de câne, 
s’o prăpădesc undeva, căci nu mai este nici 
de-o treabă şi nu mai pot face cu ea nimicâ!». 

Hassan se uită cu jale la câne şi apoi la ţăran 
şi zise: 

— «Dacă vrei numai decât să-i faci capătul, 
apoi ascultă de mine — du-1 Ia mănăstire!» 

Şi-şi urmă încet drumul înainte. 

Conv. Lit. a. XVIII - no. 1 (1 Aprilie 1884). 

A fost preot şi e consilier consistorial în conducerea 
bisericească din Bucovina. Are radiţii poporale, legen¬ 
de, dări de seamă, descrieri de călătorii, apoi studii asu¬ 
pra unor popoare din Bucovina ca Lipovenii, Armenii, 
Ţiganii şi Evreii, doauâ monografii asupra comunelor 
Lujeni şi Straja precum şi scrieri istorice. Date bi¬ 
bliografice în cartea Din scrierile lui Dimitrie Dan, 
Cernăuţi 1902, pag. 34 şi urm. din care scoatem bu¬ 
cata următoare. 

LAURA 1 

Ia vremile vechi, zice câ mai mulţi călugări 
evlavioşi, cari se adunară într’un loc singuratic 
şi încunjurat de păduri străvechi, clădiseră o mă¬ 
năstire. Ei îşi durară mănăstirea din bârne groase 
de stejar trainic în apropierea şi spre apus de 
satul Vicovul de sus, pe locurile lui, şi o 
închinară sântului Laurentie. 

Călugării se rugau lui Dumnezeu sântul pentru 
iertarea păcatelor lor şi cele ale oamenilor. Ca 
să-şi agonisească cele puţine, însă neapărat tre¬ 
buincioase pentru susţinerea vieţii, lucrau călu¬ 
gării fel de fel de meşteşuguri. 

Dintre aceşti vrednici părinţi era ieromona- 
chul Daniil cel mai evlavios şi iscusit. Şi acesta 

1 „Timpul 1 ex 1900 No. 51. —Partea apuseană a comunei 
Vicovul de sns se numeşte „Laura“. — Comunicată de Ioan 
Nistor, cantor bisericesc înSadeu şi originar din Vicovul de sus, 
care a auzit-o dela moşul său. Petru Bhanean din Vicovul de 
sus. (Nota autorului). 

se ocupa cu cioplirea de linguri din lemn de 
paltin. 

Pe aceste le vindea apoi prin satele învecinate 
şi aşa îşi agonisea el puţina pâne de toate zilele. 
Cele ce însă îi mai rămâneau ca prisos dela 
vânzarea lucrului mânilor sale şi din cele ce-i a- 
duceau bunii creştini ca cunoştinţă pentru sviştă- 
nii, deslegări, cărţile lui Lazăr, cetanii şi a., 
împărţia el săracilor, văduvelor şi orfanilor. Era 
el chip de un adevărat părinte duhovnicesc! 

Auzise cuviosul Daniil, carele de obiceiu pe¬ 
trecea numai în post şi rugăciune, că în Şirete, 
carele era al treilea sat în depărtare de Vico- 
vul de sus, s’ar stringe oamenii într’o zi anumită 
din săptămână spre a se desface de cele ce au 
de prisos şi a cumpăra cele de trebuinţă. Şi a- 
vând şi Daniil o mulţime de linguri gata, pe care 
n'o putea desface prin satele din apropiere, se 
hotărî să-şi cerce norocul cu marfa sa în Şirete. 
Se duse deci pustnicul la stareţul acelei adu¬ 
nări călugăreşti să-şi ceară binecuvântarea şi 
pozvolenia 'pentru călătorie, fără de care n’ar fi 
îndrăsnit el să facă, Doamne fereşte, nici un pas 
din mănăstire afară. Acesta, încredinţat de e- 
vlavia şi statornicia lui Daniil, îi dădu bun bu¬ 
curos încuviinţarea dorită, îndatorindu-1 însă, ca a 
treia zi să fie nesmintit în chilia sa din mănăstire. 

Ajungând Daniil în Şirete, se desfăcu curând 
de marfa, ce o lucrase şi. o adusese în sudoarea 
feţei sale în o păreche de desagi, în spate. 
Dară, cu toate că-şi vându îndată lingurile, el 
de aice nu scăpă cu una, cu doauă. Creştinii din 
loc şi cei de prin prejur adecă, auzind că Da- 
niil se află în mijlocul lor, nu-1 lăsară. Ei îl ru¬ 
gară unul pentru o molitvă a s, Vasile, altul 
pentru o sviştanie pentru un bolnav, al treilea 
pentru deslegarea şi măsluirea unei femei ce 
trăgea de moarte ş. a. Vestea, că rugăciunile 
lui Daniil sânt primite înaintea lui Dumnezeu şi 
deaceea de folos celor bolnavi, îi merse adecă 
prin întreaga ţară a Moldovei, deaceea îl şi în- 
bulziau creştinii. Şi adecă ce avea să facă bietul 
călugăr, trebuea să le facă tuturor după dorinţă. 
Ştia el că astfel se prea întârzie şi trece ho¬ 
tarul vremii, pentru care îl îndătorise stareţul ca 
să fie acasă, dar el nădăjduia în D-z6u şi bună¬ 
tatea proistosului său. EI se răsgândi mai de¬ 
parte, că este îndatorit să ajute celor ce sufăr 
de boale, să le alineze durerile trupeşti şi sufle¬ 
teşti şi apoi că din prisosul darurilor creştinilor 
va avea de unde ajutora pe cei săraci, deci ră¬ 
mase pe la creştini şi zăbăvi o zi peste vedea. 

Intorcându-se Daniil a patra zi acasă şi venind 
el înaintea stareţului, acesta, fără să asculte des- 

vinuirea lui, îl mustră aspru pentru întârzierea 
avută şi-l pedepsi cu oprirea depărtării din mă¬ 
năstire pe un timp mai îndelungat. 

Bietul Daniil, deşi se ştia fără oarecare vină mare, 
primi cu supunere aspra mustrare şi greaua pe¬ 
deapsă, dară se hotărî în sine că, pentru c’a 
călcat porunca stareţului şi s’a întârziat cu o zi, 
ceeace nu i se întâmplase niciodată mai înainte, 
să se retragă pentrul restul vieţii în fundul mun¬ 
ţilor într’un loc cu totul neumblat şi pustiu şi 
să se facă sihastru. Şi aşa şi făcu el. Se retrase 
adecă într’un codru necălcat de picioare de oa¬ 
meni, care era între munţii dela asânţit-miază- 
noapte dela mănăstirea s. Laurentie şi într’o- 
depărtare de aici ca de un cias şi mai bine. 

Aice află Daniil un locuşor ce-i convenea, fiindcă 
una locul era pustiu, al doilea lângă el curgea in vale 
un părâu cu o lingură de apă şi, al treilea, că 
aice codrul» era plin de stânci uriaşe. Şi mai ales 
această din urmă însuşire a locului se lovia cu 
propusul lui ca să se facă sihastru. El adecă se 
hotărî să-şi scobească într’o stâncă de aici o chi¬ 
lie, unde să se poată adăposti de greul iernii, 
de ploi şi de fiarele răpitoare. 

Ani întregi petrecu bietul sihastru în genunchi cu 
dalta în mână şi ciopli necontenit şi din greu în vâr- 
toasa stâncă. După o muncă nespus de grea, osteni- 

toare şi îndelungată, îşi văzu el sfârşită cu aju¬ 
torul lui D-zeu, la care nădăjduia mereu, truda 
şi chilia din pietroasa stâncă. Această chilie se 
poate vedea şi astăzi în* Putna, în a cărei apro¬ 
piere lucră cu vapor o fabrică de carbonisare şi 
un feresteu. Cum s’au schimbat timpurile 1 

Pe când petrecea Daniil într’o seară întunecoasă, 
în fundul stâncei sale în genunchi şi se ruga lui 
D-zeu, iară afară se auzia înfiorosul urlet al lu¬ 
pilor şi urşilor, zice că bătea cineva la uşa chi¬ 
liei. Daniil întrebă că cine-i, iară de afară răspunse- 
un glas, că este Ştefan Vodă, Domnul ţării 
Moldovii, carele dela vânătoare de prin munţi 
a rătăcit de soţii săi. Şi'fiind afară, zicea glasul, 
grozav de întuneric, nu poate afla cărarea, deci 
se roagă lsă-1 primească la mas. Sihastrul des¬ 
chise uşa chiliei şi-l primi bucuros pe Vodă să, 
mâie. In acea noapte, zice-se, Daniil să-l fi îndu¬ 
plecat pe Ştefan Vodă să rădice în acele locuri 1 
lui D-zeu un locaş şi D-zeu îi va ajuta la toate 
întreprinderile lui. Şi Ştefan Vodă primi cu plă¬ 
cere sfatul sihastrului, era el doară om evlavios 
şi cu frica lui D-zeu ca rar altul şi mai zidise şr» 
mai nainte mai multe locaşuri dumnezeeşti. 

începu deci să zidească şi aice o falnică mănăstire 
care, sfârşindu-o, o numi a Putnei, după părâufc 
ce curge alăturea spre vale. 

Cum se isprăvi mănăstirea Putna, curseră la 
ea şi o mulţime de călugări de prin toate mănăs¬ 
tirile şi schiturile din ţară, aşa şi din cea a s. 
Laurentie din Vicovul de sus. Aceasta de acuma 
înainte rămase pustie şi cu vremea clădirile ei 
începură să le râsipească. Biserica cea de ştejar 
a mănăstirii să se fi mutat mai târziu la un sat 
oarecarele, al cărui nume însă din nefericire cu 
vremea cu totul s’a uitat. Aşa cu vremea nu 
rămase nemică din această mănăstire şi nimene 
n’ar şti că ea cândva în timpuri vechi a existat, 
dacă poporul nostru nu ni-ar fi păstrat tradiţia şi 
pentru acea parte de.loc numele *Laura» pre¬ 
scurtat din Laurentie. 

Daniil zice-că să fi prorocit, că în satul 
Vicovul de sus poporul astfel se va îmulţi, că va 
fi lipsă ca biserica sătească mereu să se adaugă 
şi să se mărească de trei ori cum era, ba că va 
veni vremea, când se va zidi chiar pe acel loc, 
pe care a stat cea a mănăstirei s. Laurentie, o 
biserică sătească. 

Sihastrul Daniil, după ce s'a zidit mănăstirea 
Putna şi s’a urzit un sătişor de 12 familii, a 
părăsit chilia sa din stâncă şi a dispărut. El să 
se fi aşezat într’o pustietate şi mai mare, precum 
îşi pusese el canonul când cu probaza stareţului, 

ca până la sfârşitul vieţei să petreacă in adâncă 
singurătate. 

Zice că el s’a statorit pe un loc pustiu şi săl¬ 
batec pe pârâul Voroneţului sau apa Corbului. 
Aice petrecea el, ca şi în chilia sa de stâncă de 
pe Putna, în post, rugăciune şi învăţarea celor 
ce veniau la el. 

Aice să mai fi avut Daniil o întâlnire cu Ştefan 
Vodă după pierduta bătălie cu Turcii dela Valea 
Albă sau Răsboeni. Acesta adecă în nevoia sa îl 
rugă pe Daniil de sfat, ori de să închine ţara 
Turcilor, iar el îi zise să-şi adune oastea, să se 
lupte cu duşmanul şi că va învinge, dacă va făgă¬ 
dui să zidească pe acele locuri un locaş lui D-zeu. 
Ştefan Vodă urmă sfatul sihastrului, învinse pe 
Turci şi zidi pe apa Corbului (Voroneţului) o mă¬ 
năstire frumoasă numită a Voroneţului, ca mulţă 
mită pentru isbânda câştigată cu ajutorul lui D-zeu. 

< 1863 - 1902 ) 

Născut în Şiret (Bucovina) frecventează liceul rea/ 
din Şiret şi Cernăuţi şi Academia de pictură din 
Viena. După ce îşi petrece câţiva ani ca profesor su¬ 
plinitor, se dedică carierii de ziarist, unde, pe lângăl 
articole politice, a scris foarte multe foiletoane, în 
care blciueşte moravurile societăţii româneşti buco- 
vinene şi voeşte s’o trezească la viaţă naţională. Unele 
din aceste au fost adunate de regretatul G. Tofan 
şi publicate sub titlul „foiletoane 1 *, Cernăuţi, 1906,, 
din care sunt luate şi bucăţile următoare. 

ISTORIE CONTIMPORANA FOARTE ADEVĂRATĂ 

Danelo Hrabjanka era archeolog, fantast şi 
suplent. Luat în întregul său, îţi făcea impresiu- 
nea unui petrefact din era cremenei. Nalt şi 
cu picioare lungi ca postul mare, avea o faţă 
abstractă, ca succesele conferinţelor duhovniceşti, şi 
un piept aşa de transparent, încât se vedeau şi 
suspinele dintr’însul. Om cu principii strict con¬ 
servative, precum era, purta un cilindru istoric 
cu streşini horizontale, un capot suriu — transce- 
dental, ca teoriile filosofice, şi botine antedilu- 
viane, ce se potriviau de minune cu edificiul 
gimnaziului drept credincios din Suceava, unde 
introducea tinerimea în tainele declinaţiunei celor 
mai şugubeţe substantive. Cincisprezece ani de 
suplentură îl făcu ca să ridice nemurirea nevoiei 
la rang de dogmă, în care credea cu tărie ca 
un profesor de matematecă în problema pita. 

^oreică. Caracterul său archaic se netezi puţin 
prin relaţia întinsă, în care sta cu zburdalnica 
Cleopatră, înclinaţie dezastroasă a marelui ante¬ 
cesor Antonius, şi primi prin un contact viu cu 
uniaţii din ţara barabulelor *) un colorit anti-ro- 
mâno-purgatorîu cu o nuanţă neînsemnată în pes¬ 
triţ. Ca politic era democrat şi lupta cu mult 
noroc contra funestului abuz, ce se făcea cu tă¬ 
ierea cozilor la câni, un abuz cu atât mai peri¬ 
culos, cu cât poporul analfabet cunoaşte cânele 
turbat numai pe coadă. Argumentul adversarilor 
săi, cari i combateau teoria aceasta pe baza pă- 
ţeniei unui profesor pe drumul Sadagureî, îl 
numia barbar şi neştiinţific. Abuza din timp în 
timp de iperbole şi nu suferia apa, înelinând ca 
archeolog mai mult spre vinurile vechi de la cele 
«trei coroane» din Suceavă, unde ţinea prelegeri 
despre sete, începând de la Noe şi terminând cu 
sine. 

De celelalte calităţi ale giganticului său suflet 
se resfrâng toate formulele psihologice ca mâ¬ 
nerea de părete. 

Ca om de condei şi plin de talent, just ca 
Aristide şi sever ca Catone, iubia libertatea ca 
Brutus, cară neamul său mai mult decât pe sine. 


1) Galiţia (nota editorului). 

Trăind în epoca renaşterii simţului naţional şi a 
desrobirii limbilor materne din sclavia seculară, 
Danelo Hrabjanka era predestinat să derimeze 
credinţa istorică a ţării fagilor, compuse din 
stâncile nestrămutabile ale unui trecut mincinos, 
pentru că românesc. El era omul, ce putea să 
arete lumei, că vechea Arboroasă avea încă îna¬ 
inte de potop o populaţie ruteană din timpuri 
preistorice şi că Perjeliuca fu fondată de Iafet, 
fiul lui Noe, care să fi alergat de pe ţnuntele 
Araratului într’o fugă până în valea Horaiţului, 
la vestita Perjeliucă, unde aflase deja autochtoni, 
ale căror obiceiuri şi cultură făceau de râs toate 
teoriile Darwiniane. 

Istorie fără documente nu se poate face. Fie 
un vătrar pompeian, o suliţă de cazac sau cel 
puţin o potcoavă de cal sau coada acestuia, dar 
dovezi se cer şi pace. 

Dispunea el, Hrabjanka, de unele, nu-i vorbă, 
însă aceste erau de caracter prea cozmopolit şi 
prea puţin local; fundul oalei în care ferbea bu. 
cătăriţa lui Friederic Barbarossa găluşte, urechia 
unei ciubote a lui Richard Inimă de leu şi un 
petec din capotul baronului vestit din memora¬ 
bila luptă de la Weiss, între Socolişti şi baştina 
subjugată. Era el local, petecul acesta, însă cu 
dânsul nu se pot acoperi toate borţile istorice. 

Geaba 1 A alcătui o istorie pe bază de documente, 
e cam greu în genere, însă mai ales atuncia, 
când nu le ai. Insă ce nu este, trebue căutat, îşi 
cugeta Hrabjanka, cine ştie ce aduce un cias de 
noroc! Un singur capriciu al sorţii realizează de 
multe ori visurile cele mai fantastice, rădicându-le 
din colbul banal la înălţimi ameţitoare. 

Acest ceas sosi. In una din zile se începu adecă 
săparea fundamentului unei case ce avea să se 
clădească în apropierea stradei Plăcintarilor din 
Suceava. -Strada aceasta e vestită prin două lu¬ 
cruri : i) prin aceea, că se primblă pe dânsa di¬ 
rectorul gimnazial în postul mare şi 2 ) prin aceea 
că-i bolocănoasă ca un hexametru din Mesiada 
lui Klopstock. Naiba mă puse să mă primblu şi 
eu într’o zi pe acolo. Trecând pe lângă locul 
săpării, observăi din depărtare, că săpătorii, între 
care eraii şi Lipovencuţe, bată-le-ar norocul, for¬ 
mau un grup pitoresc împrejurul unui obiect. 
Curios cum sânt, mă apropiu şi eu, spre a vedea 
pricina cauzei. 

Era un schelet, precum se află des pe pă¬ 
mântul Sucevei, unde fiecare palmă de loc e 
istoric şi scăldat în sânge vărsat în acele lupte, 
prin care se pecetlueşte soarta unui popor pentru 
secole întregi. Oasele scheletului erau pulverizate, 
pierzând în decursul timpului toată consistenţa şi 

aducându-ţi aminte de cuvintele: deşertăciunea 
deşertăciunilor, toate sânt deşertăciuni. 

Pornii mai departe meditând asupra vieţii 
ameneşti şi scopul ei final. Cine ştie la ce con- 
cluziuni melancolice mai ajungeau gândurile mele, 
de nu mă simţiam tras de mâneca capotului. 
Era o Lipovencuţă. Se vede, că mă confunda 
cu Hrabjanca, care supraveghia de altă parte 
săpările, adurmecând sub fie-care brazdă arme 
ruginite, pocale de aur, buzdugane vechi, dum¬ 
nezei ciopliţi, zine fabuloase sau cel puţin un 
sfânt rusesc mai mititel în rang. 

Lipovencuţă era hazlie : Ochii ei mari şi inocenţi 
Juciau prietenoşi din frumuşelu-i obrăjel. Cu un 
surâs şăgalnic pe buze întinse mâna, presentându- 
mi două obiecte, ce le aflase lângă schelet şi în 
tidva lui: era o tablă ruginită şi un bumb de 
aceeaşi familie. Am voit întâiu să nu le primesc 
sau să le arunc undeva; însă aducându-mi aminte 
de Knigge, n’am voit să fiu necomplesant faţă 
de sexul frumos şi le primii. Făceam însă mai 
bine de le dam naibei, fără a mă mai uita la 
dânsele, căci aici începe necazul meu. 

Tabla cea ruginită nu-mi făcea multă grijă; 
o cunoşteam eu încă de pe vremea, când încă 
nu era ştirbită şi purta inscripţia făloasă: STRADA 
PLACINTARILOR şi sub aceasta traducerea nem- 

ţască cu o porţie de „deutsche Griindlichkeit": 
PFANNENKUCHENGASSE. Cum de a ajuns lângă 
scheletul nostru, vor descoperi poate abia ge- 
neraţiunile postume, pentru noi ajunge să ştim, 
că dintele timpului îi roase întâiu faţa şi apoi şî 
singuraticele litere, aşa în cât nu remase din 

inscripţia românească de cât T.C....LOR, iar din 

cea germană rudimentele P. ..NENKIE...SSE. Spre 
descifrarea acestei enigme nu trebuiai să fii 
archeolog şi cunoscător de hrisoave, însă cu atât 
mai mult te năcăjia al doilea obiect) bumbul 
cel blâstămat. Cum a întrat bumbul acesta în 
tidva scheletului ? mă întrebai pro primo. Că n’a 
fost în tidvâ pe când trăia încă purtâtoriul ei, 
atâta înţelegeam şi eu: însă cine să fi avut un 
interes a-1 băga în tidvă după moarte'? Ce raport 
e între bumb ,şi tablă ? 

Simţii deci o nespusă bucurie, zărind în de¬ 
părtare figura lui Hrabjanka, care venia şi azi 
ca de obiceiu să vadă ce-i nou. Numai el putea 
să-mi deie lămuririle necesare. El ştia totul, com¬ 
bina totul, el avea un ce în sine, care era în 
stare că facă din bumb capot şi din capot om 
şi din aceasta să reconstruească întreaga istorie 
universală. 

Aşteptările mele nu m’au înşelat. 

,,De unde le ai aceste odoare ?", mă întrebă 
el linguşitor, apropiindu-se de mine. 

Eu îi descriu în colorile cele mai vii toată 
istoria aflării, rugându-1 în termeni călduroşi, să- 
mi explice încurcata chestie, ce-mi răpise pacea 
sufletească. 

,,Mare taină a eşit prin aceste obiecte la lu¬ 
mină/' răspunse Hrabjanka, clătinând misterios 
cu capul; ,,mare taină şi înfiorătoare/' adause 
el, frecând bumbul de capot şi comparându-1 cu 
tabla. Privirile lui se înseninează tot mai mult, 
un aer de nespusă fericire se aşează pe fruntea 
lui archaică, ochii lui lucesc cald şi galiş ca bumbul, 
ce-1 ţinea în tremurânda-i mână. Aşa o bucurie 
oglindeşte numai faţa unui om, care a discoperit 
o insulă nouă în Oceanul Atlantic sau o glumă 
bună în dieta Bucovinei. 

„Vezi aici literele aceste?" începu el explica¬ 
rea, „ele vorbesc în tăcutul lor graiu de o teri¬ 
bilă dramă, ce s’a petrecut cu ani înainte pe 
acest loc. Pronia dumnezeascâ mi-a rezervat fe¬ 
ricirea, să fiu interpetul ei înaintea lumei civilizate. 
0, NENKU, fiu palid al stepelor ucraine, trebue 
aşa să te regăsesc earăl Cine-ţi seamănă ţie, 
lumină din răsărit, înaintea căreia dispare ruşinos 
şi raza lui Helios? Sculaţi-vă din mormântul 
vostru, oase scumpe, duhuri sfinte din trecut. 

15 

Doba ta nu mai resună, graiul ei a amorţit, s’ă 
stâns lumina ochiului tău şi preste suvenirile 
tale calcă profan pasul pigmeului postum. As- 
cultă, cum suspină Hatna *), cum plânge a şi/ 
potului apă; pe tine te chiamă toate, pe tine, 
Titan căzut din vremuri stânse". 

„Cine i nenorocitul, de care vorbeşti?" între¬ 
rupsei eu monologul. 

„Un biet cazac," răspunse Hrabjanka adânc 
mişcat, ,,cu numele Nenku, suboficer şi dobaş în 
regimentul 35 de cazaci." 

—- „ Da cum de-i cunoşti aşa de exact biografia ? * 

—- „Naiv mai eşti," replică el; „da nu vezi 
literele aceste de pe tablă? Socoţi poate, că 
ele stau aici de flori de cuc? O nu, drăguţă, ău 
ele Insămnătatea lor, n’ai grijă. Ceea ce nu 
spune inscripţia, completează bumbul acesta, vezi, 
acest bumb neînsemnat". 

— „M’ai îndatori mult, dacă mi le-ai explicaşi 
mie." 

_ — „Bucuros," răspunse Hrabjanka; „vezi iniţia¬ 
lele aceste? Ele indică un text întreg. Ochiul laic 
se înţelege, că nu vede nimic într’însele; spre 
a le pricepe şi descifra, trebuie să fii de tagma 
noastră. Literele T,C,L,0,R şi P.....NENKU..., R. S. E., 

1) LTi părău anume ales de autor, fiindcă comuna deacelaş 
nume are populaţie ruteană. (Nota editorului G. Tofan.) 

înseamnă în‘ limba noastră archiologică următoa¬ 
rele: T (ubicinun) C (enturioni) L (ibertatem) 
O (mnium) R (uthenorum) P (ropugnatori) NENKU. 
S (ignum) S (empiternum) E (redibus). Te mai 
îndoeşti încă de cele zise? He?te mai îndoeşti?" 

El râse sarcastic. 

„Dar şi bumbul vorbeşte destul de clar. 
Vezi numărul 35 pe dânsul? Acest număr îţi 
arată regimentul de cazaci, căruia a aparţinut 
capotul bumbului. Că n’a servit pentru îmbumbat, 
e clar, căci trebuia să fie mai mic; în dimensiunea 
lui, precum o vezi, n’a putut să fie decât un fel 
de distincţie. Nu încape deci îndoială, că î 1 enku 
era un fel de subofiţer, ergo om cu meriţt ». 

Eu încremenii. 

«Dar ce zic aceste două linii cruciate şi ro¬ 
tunde la capăt ? Ele zic că Nenku era dobaş. 
Aşa dară, rezumând toate, ajungem la următorul 
fapt: JMenku, dobaş şi subofiţer în regimentul 
35 de cazaci. Asta-i sfânt Eu nu cunosc istoria 
regimentului pe de-arostul, în ori şi ce caz r »ă 
acest regiment a format avantgarda acelei ar¬ 
mate, ce fu trimisă în anul 1848 spre înăbuşirea 
revoluţiei ungureşti şi Nenku ajunse după multe 
aventure şl la Suceava, da, la Suceava. Ei bine I 
E acum vorba, cum a murit ? Relativ la acest 
punct ne lămureşte o scrisoare din archiva din 

Colomea ; în aceasta se istoriseşte de'spre moartea 
unui cazac, care să fi picat în Suceava ca victimă 
unui Daco-român încarnat. Presimţeşti ceva? He? 
Presimţeşti ?» 

Atunci îmi adusei aminte de cavalerul delâ 
Mancha. Se vede, că figura aceasta va trăi etern, 
îmbrăcând numai haina timpului şi apărând sub 
cele mai diferite forme. 

I-am dat lui Hrabjanka bumbul şi tabla, ca să 
scap de dânsul; am făcut bine aşa, căci de altfel 
îmi istcrisia prea multe despre nenorocitul cazac 
şi toate nu încap în cadrul limitat al unui foileton. 
Se zice că Danelo Hrabjanka ţinuse în aceeaş 
seară o prelegere despre Nenku la cele «trei 
coroane», de unde se reîntoarse cam târziu aca ă, 
pierzând pe drum echilibrul şi scumpele tezaure 
archtologice din strada Plăcintelor, locul de în¬ 
mormântare a lui Nenku, dobaş şi subofiţer în 
regimentul de cazaci 35. 

Fie-i ţerina uşoară ] ). 


l ) Se ironizează un profesor rutean dela gimnaziul din Suceava j 
pentru mania cunoscută a Rutenilor de a născoci aşa zisele do¬ 
vezi şi argumente istorice ca probă pentru existenţa lor seculară 
în Bucovina. (Nota editorului O. Tofan). 

YEICURI DE PATIMI 

Fulgi de zăpadă cad lini şi trudiţi peste al 
Bucovinei pământ, copii postumi ai ernei adormite. 
Stradele capitalei se acopăr cu hâdos noroiu, 
trist şi monoton ca mlaştinele Dunării. Unde te 
uiţi, vezi melancolie. Ceriul suriu ca cenuşa, stre¬ 
şini plângătoare, feţe mohorâte. Umezeala îţi 
cuprinde trup şi suflet; e săptămâna patimilor. 
Pe trotuar trec doi şi doi alumnii institutului 
teologic. Pasul lor se îndreaptă cu umilinţă spre 
catedrala Cernăuţilor. 

E Joia mare şi denie. De douăsprezece ori se 
deschide în astă seară uşa raiului, de douăspre¬ 
zece ori se vesteşte poporului zguduitoarea tra¬ 
gedie a cerescului martir depe malurile Ghene- 
■zaretului. Sânt momente aceste, ce-ţi ridică din 
Tţâţânx architectura întregului suflet. Le-am gustat 
totdeauna ou aviditate avară. Sânt prea fru- 

moaşe. Inchipuiţi-vă, mă rog. El este răstignit 
fără pic de vină. Piroane de fier îi străbat bine- 
cuvântătoarea sa mână şi rănitele picioare. 

O plebe stupidă îşi bate joc de El, acea plebă, 
pentru a cărei scăpare a fost restignit. Şi El, 
veşnic Cerescul, a privit cu tristeţă la acest 
spectacol. 

Pentru ură şi răzbunare, marea sa inimă n’a 
avut loc. Şi a rostit El atunci acele nemuritoare 
cuvinte de pe cruce, cyvinte ce le-am sorbit cu 
dragoste la fie-care denie. 

Nu ştiu ori de le enumăr aici în rânduială cro¬ 
nologică; «Eartă-le, Doamne, că nu ştiti ce fac», 
«Mi-i setei», «Eată, maică, fiul tău», «Adevăr 
spun ţie, încă azi vei fi cu mine îti rai». Şi acum 
îl pătrunde şi pe Dânsul durerea, căci desperat 
se adresează părintelui său : «Dumnezeul meu, 
Dumnezeul meu, pentru ce m’ai părăsit?» «Pă¬ 
rinte, în mânile tale dau sufletul meu». «S’a. 
împlinit...» 

Avem şi astăzi tragedii, poate nu aşa de mă¬ 
reţe, însă tot aşa de sguduitoare. Eroii acestor 
tragedii nu-s însă indivizi particulari, ci sânt po¬ 
poare întregi, martiri fără de voie. Un astfel 
de martir e poporul Daciei traiane, poporul ro¬ 
mânesc de la malurile Tisei până la îmbucăturile: 
Dunărei. E minunat popor acesta. 

Priviţi-1 numai bine. La trup sănătos ca> mă¬ 
duva stejarului, nalt ca bradul muntelui, femei 
frumoase ca poveştile din una şi o mie de nopţi, 
o poezie poporală ce nu are pereche, tenacitate 
spaniolă, glumă franceză, profunditate germană, 
fatalism turcesc, răbdarea lui Iov şi lene italiană. 

Studiaţi cu atenţie limba lui. Ea se compune 
din două elemente admirabile. Zestrea părin¬ 
tească e de sub cerul azuriu al Italiei, cuvinte 
.sonore, cum se aud numai în binecuvântatele 
şesuri ale „grădinei Europei.' Adoptând unele 
puţine slavisme, ea este chemată a II pentru 
Europa orientală ceeace este limba engleză 
pentru univers: o limbă universală a lumei ori¬ 
entale, poate peste puţine veacuri. Că avem sla¬ 
visme în limba noastră, nu ne fie ruşine. En¬ 
glezii au o limbă presărată cu elettiente franceze 
Ei şi ? Sânt domnii pământului. Cine poate şti, 
ce vom fi după unele veacuri? 

Ce-i drept, noroc n’avem. Tocmai când cre¬ 
dem că am prins norocul de poale, ne trezim... 

Revin după această mică deviare la primor¬ 
diala mea idee. 

Am spus că un erou al tragediei moderne e 
poporul român al Daciei traiane. Să vedem. 

In Ardeal geme > Românizmul sub asuprirea 
Hunilor, popor ce se făleşte cu iubirea sa pentru 

libertate, o însuşire in fine, ce o are şi cel rrai 
de pe urmă dobitoc. Ori-ce fiinţă are drept a se 
mişca fără obezi, însă nişte jurnalişti derbedei, 
fiinţe decăzute s’au pus în serviciul unor capita¬ 
lişti, spre a glorifica Hunii şi a-i prezenta Eu¬ 
ropei ca cei mai gentili cavaleri. 

Ce-i lumea? Lumea e o masă negânditoare; o 
turmă de oi pentru care ajunge un berbec s’o 
conducă. Această lume s’a cufundat încet cu în¬ 
cetul în această minciună. 

Acum plebea deslănţuită a început la comanda 
de sus goană în contra confraţilor noştri din Ar¬ 
deal şi Ungaria şi peste scurt timp vedem temniţele 
din Seghedin şi Vaţ pline de „criminali* români: 
preoţi octogenari, ciobani ce n’au văzut de cât 
plaiuri, văduve de şepte copii, copii fără mamă, 
tot fiinţe ce au păcătuit în contra sacro-sanctei 
idei de stat maghiar. Mai ales la ce să mai nu¬ 
măr acesîe schingiuiri? Cetiţi ziarele cbnfraţilor 
noştri transcarpatini şi veţi afla adâncimea şi va¬ 
dul durerilor lor. 

Despre confraţii din România n'oi vorbi mult- 
Sunt singură aparinţă independentă, dar sufăr şi 
ei. Nu sufăr prigoniri străine — aceste numai 
oţeli te pot — dar se nimicesc en familie. Noi 
privim cu durere. Oare când va fi România o- 
Spanie, una în trup şi gândire ? 

A treia verigă în lanţul suferinţelor noastre o 
formează Bucovinenii. 

Sânt şi ei martiri, martirii pentru care mă 
rloare inima mai mult de cât pentru toţi ceilalţi. 
E un fel de egoism acesta, însă un egoism în¬ 
temeiat. Dacă Românii din Regat imitează pe 
Poloni, mă doare, însă cred că o vindecare nu 
este încă prea târziu; dacă Ardelenii sânt per¬ 
secutaţi, ce îngrijire să mă cuprindă? Ei au 
mulţimea pentru sine, ei sunt milioane oţelite şi 
-oţerite. Ardealul până Ia Tisa jos e românesc. 
Cinci feciori se întemniţează şi şeptezeci se nasc. 
Au drept Ungurii să se teamă de aceşti Valachi. 

Alta e cu noi. Avizaţi la propriile puteri, 
nedispunând de mase, inundaţi de vecinie cres¬ 
cânda influenţă a Galiţiei răsăritene, viitorul 
nostru <e mai mult de cât problematic. La noi 
vin în sate curat româneşti câte 30-40 familii 
ruseşti pe an. Asimilăm ce putem, însă în fine 
murim de prea multă mâncare. 

Mai vine la noi modul cum sântem guvernaţi. 
La noi nu se procede ungureşte, ci â la Machia - 
velli. Nouă ni se infiltrează Aqua tofana. Noi 
ne stângem inconştient. Cu un leu te poţi lupta; 
cu un duşman dulce şi prevenitor-mori. Sub Turci 
Românii sau întărit, sub Unguri Ardelenii vor 

prospera, sub Poloni şi Nemţi, Bucovinenii sânt 
in pericol ca izvorul în pustiu. 

Sântem machiavelic persecutaţi. Pentru ce 1 
Se zice, că fostul prezident al Bucovinei să se fi 
exprimat, că Românii din Bucovina sânt un ele¬ 
ment foarte periculos: Stând în direct contact 
cu România, simpatiile lor înclinează în colo. Dacă 
Românii Bucovineni ar fi despărţiţi de România 
prin Adriatică, atunci alta ar fi vorba. Insă ast- 
feliu, cum stau împrejurările, trebue fie-care gu¬ 
vern să-şi arurfce neadormita privire asupra chiar 
celor mai neînsemnate mişcări ale acestui popor. 
Iată firul roş ce se tiage prin toate acţiunile 
guvernului nostru local faţă de noi. Iată pentru 
ce poporul nostrâ este pironit pe cruce. 

«Eartă-le, Doamne, că nu ştiu ce fac», a zis 
cerescul martir prigonitorilor săi orbiţi de pa¬ 
siune şi cufundaţi în noaptea neştiinţei. 

Eartă-le, Doamne, putem zice şi noi opreso¬ 
rilor noştri, cari şi ei nu ştiu ce fac. Ei nu ştiu, 
că prin oprimarea Românizmului din Austro-.Unga- 
ria nimicesc una din cele mai puternice columne, pe 
care zace polichroma cupolă a Panteonului aus¬ 
triac. Dincolo, în şesurile sarmatice ale Mosco¬ 
vitului, se rădică mândre şi ameninţătoare turnurile 
aurite ale vecinicului Creml: în vastele lui hale 
răsună de pe amvon, cuvintele aţâţătoare ale 

apostolilor panslavizmului. Visurile lor sânt în¬ 
drăzneţe şi mari ca valurile pătimaşe ale Ocea¬ 
nului. Cine ştie ori de nu vom fi chemaţi peste 
scurt timp a ne salva de un nou potop ce ne 
ameninţă din aceste stepe răsăritene cu incal¬ 
culabila lor meteorologie! Şi cine ştie, ori de 
atunci nu vor forma secularii Carpaţi acel neac¬ 
cesibil Ararat, pe al căror vârf se va opri pericli¬ 
tata navă a statului nostru 1 Atunci vigurosul braţ 
al Moţului va purta vâsla, iar plaiurile strămo¬ 
şescului pământ vor auzi din nou glas de biruinţă 
românească. Insă cine ne’nţelege? Cine ne’ntă- 
reşte? Cine ne prepară pentru marea eventuali¬ 
tate ? Sântem oprimaţi, ear trupul ni se crucifică şi 
-cu durere trebue să strigăm: »Eartă-le, Doamne, 
că nu ştiu ce faci» 

«Mi-i sete», şoptit-a divinul martir. Şi ni-i şi 
noauă de pace şi odihnă; dar unde-i izvorul din 
care să ne adâpăm? Unde-i căpătâiul, pe care 
să ne punem truditul nostru cap spre odihnă? 
Pământurile noastre sânt bogate ca şesurile An- 
dalusiei; colinele mândre şi falnice ca ale Elveţiei 
raiuri; munţii noştri plini de comori nesecate, dar 
noi, izgoniţi, luăm toiagul în mână şi pribegim 
fără odihnă, căci din toate aceste bunuri numai 
doina a rămas. Şi sărmanul Moţ încarcă cercuri 

şi ciubere pe erculeicele-i spete şi pleacă, pleacă, 
cântând : 

Munţii noştri aur poartă 

Noi cerşim din poartă ’n poartă, 

Se tot duce, tot munceşte, căci acasă, colo* 
sus pe plaiu, se rădică un mic bordeiu, ear la 
vatră stau şi ascultă poveştile maicei şepte pui de 
Moţi cu şepte guri, cari hrană cer şi iarăş hrană. 
Şi Moţul ii iubeşte, îi are atât de dragi! Pe a 
cui grijă să-i lase? Are românul prieten la nevoie? 
Are el un suflet credincios, căruia i-ar putea des¬ 
tăinui ale inimei dureri, un amic cu care sâ îm¬ 
partă povara sa? N’are pe nimene, bietul, p-e 
nimene, căruia . i-ar putea spune la despărţirea 
sa de acasă: «Eată, mamă, fiul tâu!> 

Pentru cel prigonit moartea e scăpare. Acolo 
înceată durerea şi vecinicul repaus se aşează peste 
trudita-i fiinţă. Şi Românu-i prigonit, însă vecinie 
nu moare. El are «şepte vieţi în pieptu-i de 
aramă». Şi Moţul se întoarce din stearpa-i pri- 
begire, purtând în al său piept sicriul speranţelor 
nutrite. După luni de zile a agonisit abia vr’o 
câteva coroane, nutrindu-se din rămăşiţele unui 
mălaiu ce-1 poartă în vechea torbâ. 

Oare pentru ce atâta prigonire de soarte? se 
întreabă el. Cu ce am păcătuit înaintea ta, Doamne? 
De ce nu ne dai zile mai senine, tatăl nostru cei 

ceresc? Şi atunci vine desperarea, amic al ne- 
norocirei, şi zgudue sufletul acestui muncitor. 
Unde-Î pronia cerească, se întreabă el? Şi lovit 
de durere ca stânca de val, rădică ochii plini de 
lacrămi spre cerul de asupra falnicilor munţi şi 
buzele-i şoptesc : «Dumnezeul meu, Dumnezeul 
meu, pentru ce m’ai părăsit. 

Soarele s’apropie de asfinţit. Razele lui varsă 
o mare de lumină asupra vârfurilor Alpilor tran¬ 
silvăneni, cari aruncă fantastice umbre până în 
lunga depărtare. Şi Moţul pleacă tot mai grabnic. 
E’doar Sâmbăta Paştilor şi cine ştie, ori de săr¬ 
manii de acasă vor avea măcar cu ce se înfrupta. 
Pe drum întâlneşte pe alt pribeag, şi el copil al 
sorţii vitrege. Ei se înţeleg. Durerea e nespus 
de elocventă. Ei pleacă. Eată că acum se zăreşte 
din depărtare o mică lumină. Pieptul Moţului saltă 
mai puternic şi ochiul lui soarbe cu aviditate contu¬ 
rile drăgălaşului cuib, în care cresc şoimii săi iubiţi. 

— «Eşti acasă, frate», zice tăcutul său tova¬ 
răş, «deci noapte bune şi sărbători fericite!» 

— «Dar tu, soaţe, unde mergi?» 

— «Eu ? Nu ştiu; n’am mai mult patrie, părinţii 
odihnesc de mult în mormânt şi lângă dânşii soţia şi 
copilaşul meu; unde să merg dară? Vezi doar, că 
patria mi-a murit». 

— «Hai cu mine, frate, şi fii liniştit; cât tră- 

eşte pui de moţ pe aceste dealuri, vei avea patrie. 
Vino în a mea colibă şi «adevăr îţi spun ţie, încă 
azi vei fi cu mine în raiu». 

E după miezul nopţii. Campanele sună victo¬ 
rios şi vestesc lumei izbânda luminei asupra în¬ 
tunericului. Glasul lor se răsfrânge în mii de ră¬ 
sunete de granitul uriaşelor stânci, care din! veac 
în veac cântă şi ele în maiestosul lor graiu lauda 
vecinicului Mântuitor. Prin întunericul nopţii stră¬ 
bat mii de lumini aprinse şisute deglasuri serădică 
spre instelatul cer. E învierea, sânt Paştile Domnu¬ 
lui. Şi Moţul se întoarce cu blidul sfinţit din locaşul 
Domnului spre sărmanul, dar drăgălaşul său cuib. 

«Christos a înviaţi» răsună glasul său şi toţi 
răspund un «Adevărat a înviat!» 

Lumina bucuriei s’a coborât acum asupra creşti¬ 
nilor drept credinioşi ai răsăritului. în mii de limbi se 
cântă azi Vecinicului imnuri de preamărire. Insă pen¬ 
tru neamul nostru n'a răsunat încă ceasul desrobirei 
din obezile sciăviei. De secole întregi serbăm numai 
săptămâni de patimi. Dar sosi-va şi ziua noastră 
de înviere. Razele ei virginale se arată deja pe vastul 
orizont al neamului nostru. Atunci vom putea şi noi 
Zice: «S’a împliniţi » Şi încârunţiţii noştri părinţi 
şi protopărinţi vor pune liniştit capul spre odihnă, 
murmurând cu evlavie şi mândrie: «In mâinile talej 
generaţiune bravă, dau sufletul meu !» Ear codrii şi 

şesurile Daciei-Traiane vor răsuna de un singur 
glas de biruinţă, glas ce va eşi triumfal din mor¬ 
mântul Marelui de la Putna, resfrângându-se în 
mii de ecouri de stâncile Ardealului, ear mân¬ 
drul Olt va duce spumegând bătrânei Dunăre 
vestea reînvierii gloriei străbune. 

GEORGE TOFAN 

(t 15 IULIE 1920) 

Ede cronicarul evenimentelor din Bucovina şi a 
colaborat la multe reviste din România, informând 
publicul deacolo despre evenimentele culturale, poli¬ 
tice, şcolare, economice etc,, din Bucovina. împreună 
cu d -1 Iancu Nistor a condus lung timp revista cer- 
năuţeanâ, Junimea Literară (1904—1914). A lăsat în 
manuscris: învăţământul public în Bucovina dela 
anexare până la isbucnirea răsboiului. 

Articolul de mai jos este reprodus din Junimea Li¬ 
terară, a. VIII, nr. 7—9, număr închinat d-lui N. Iorga 

NOI şi EI 

Noi sântem Românii Bucovineni, puţini la număr 
•şi săraci, ameninţaţi în existenţa noastră naţio¬ 
nală de valurile apelor tulburi ce se rostogolesc 
din spre nord, ameninţaţi în plăpânda noastră 
cultură naţională de o cultură superioară, cu care 
venim zilnic în contact în şcoală, la toate autori¬ 
tăţile, în toată viaţa publică şi privată, amenin¬ 
ţaţi cu nimicirea economică din partea celui mai 
periculos adversar economic, cu care s’a întâlnit 
vreodată neamul nostru, şi pe deasupra desbinaţi 
în partide, clase sociale, clici şi grupuleţe. 

Ei sânt fraţii noştri din regatul liber, din Ro¬ 
mânia modernă, care s’a constituit prin dragostea 
a unor puţini bărbaţi de jertfă şi muncă, dar mai 
ales prin vitejia mulţimii necunoscute, liberi să-şi 
întocmească viaţa lor naţională cum o cer inte¬ 
resele superioare de neam, liberi să-şi cultive 
limba, obiceiurile strămoşeşti care au fost şi trebue 
să rămâe fundamentul acelui neam, liberi să în- 

grijaszâ de cultura naţională, care singură e în 
stare să deie viaţă şi trăinicie unui popor, şi 
să-i asigure un loc în rândul celorlalte popoare. 

Noi şi ei avem acelaş trecut, când plin de lu¬ 
mina şi bucuria faptelor mari a unui popor mic, 
dar viteaz, harnic, cinstit şi muncitor, având în 
fruntea sa bărbaţi cu suflet mare, voinţă oţelitâ 
şi minte trează, când plin de întunerecul şi jalea 
zilelor de urgie, când turma a rămas fără păstor ; 
noi şi ei luptăm în prezent să învingem sume¬ 
denie de greutăţi de tot felul, ca să fim un popor 
vrednic, în tot înţelesul cuvântului, nu numai cu 
decorurile externe, ci şi cu întocmirile interne 
de dreptate şi bună rândueală. 

Lucrând astfel noi şi ei ne îndreptăm cătră 
acelaş ideal al viitorului: cătră unitatea cultu¬ 
rală a neamului românesc de pretutindeni. Aceeaş 
limbă dulce armonioasă, îmbogăţită neîntrerupt 
din isvorul vecinie curat al limbii poporului, scrisă 
de toţi scriitorii noştri şi înţeleasă de tot neamul, 
aceleaşi datine şi obiceiuri strămoşeşti, patrimo¬ 
niu scump al tuturora, acelaş câp tec, aceleaşi Jo¬ 
curi, aceeaş artă născută din concepţia specifică 
a neamului nostru, hrănită din acelaş isvor de inspi¬ 
raţie şi adresându-se cătră toţi fiii aceluiaş neam. 

Noi şi ei, un neam în trecutul veacurilor şi un 
neam în viitorul vremurilor. 

Intre noi şi ei însă s’a aşezat cu vremea un 
zid chinezesc, un zid de nepăsare, de uitare, de 
necunoaştere. Uitându-se vremurile, când Ro¬ 
mânii fruntaşi din toate unghiurile : Moldoveni, 
Bucovineni, Ardeleni se întâlneau pe pământul 
istoric al Bucovinei româneşti dela un capăt la 
altul, ca să făurească viitorul neamului, uitându-se 
vremurile, când ziarele româneşti erau organe 
ale neamului întreg, fie că apăreau la Iaşi sau 
Cernăuţi, la Braşov sau în altă parte, uitându-se 
vremurile, când reprezentanţi ai artei române 

ca Millo entuziasmau masele ascultătorilor, fie că 

fl 

jucau la Bucureşti sau Iaşi, la Cernăuţi sau în 
Ardeal, uitându-se măreaţa manifestaţiune dela 
Putna, uitându-se aceste vremi de muncă comună, 
s’au ridicat ziduri peste cari nu îndrăznea să treacă 
nici cel mai curajos om. Intre Iaşi şi Cernăuţi 
sau Bucureşti şi Suceava depărtarea era mai 
mare decât între Bucureşti şi Paris sau Iaşi şi 
Berlin, iar între Cernăuţi şi Sibiu sau Blaj nici 
nu se -ştia cât e de mare depărtarea şi aproape 
nu se ştie nici azi. 

Ziarele, revistele şi cărţile 'româneşti treceau 
graniţa spre Bucovina în număr din ce în ce mai 
mic şi cele ce treceau nu reprezentau valoarea 
literaturii româneşti, ci erau produsele unei lite¬ 
raturi de speculaţie a slăbiciunilor omeneşti. Fără. 

contact personal cu oamenii de samă ai vieţii 
publice din Regat şi din Ardeal şi Ungaria ro¬ 
mânească, lipsiţi de sufletul cald al vorbei şi 
al scrisului românesc, pe de altă parte adăpaţi 
cu cultură străină, superioritatea căreia era lău¬ 
dată şi cântată pe toate tonurile spre a vedea 
mai mult inferioritatea celei româneşti, în mediul 
străin duşmănos aspiraţiunilor noastre naţionale, 
râmaşi fără sprijin, ajutor şi îndrumare, înstrăi¬ 
narea se săpa tot mai adânc în inimile şi in cre¬ 
dinţa noastă, înstrăinare care era hrănită cu mult 
meşteşug de cei ce ştiau cu ce scop o fac aceasta. 
Şi astfel cu timpul — ce nu face timpul şi o lu¬ 
crare sistematică, condusă cu multă pricepere 
deîa şcoala primară până la mormânt! — în ini¬ 
mile Românilor bucovineni, dragostea pentru fraţii 
din Regat se întuneca în credinţa lor 'că Româ¬ 
nia ajunsese o ţară înapoiată, ceva, dar puţin 
numai, mai mult decât un paşalâc turcesc, în 
care nimeni nu-ţi putea asigura funcţia ta, ni¬ 
meni nu-ţi garanta de averea ta, scurt o ţară 
rămasă pe ultima treaptă de desvoltare. Litera¬ 
tura română, cultura română — un moft, încer¬ 
cări sfioase, dar de tot nereuşite, cu cari nU-şi 
pot pierde timpul bărbaţii ce au guştat din li¬ 
teratura popoarelor înaintate. Şi puţini erau cei 
ce riscau să spuie în public că există şi o litera- 

tură românească. Alecsandri şi mai târziu Emi- 
'nescu erau unicii cari se admiteau, ca de milă. 
De o cultură specifică românească, de comorile 
nepreţuite ale arhîtecturei, sculpturei şi picturei 
religioase, cine-a fost auzit ? 

Aşa la noi. Dar nici la ei nu era mai bine. 

Românii bucovineni fuseseră părăsiţi cu desă¬ 
vârşire. «Nemţiţi» şi alte calificative mai puţin 
gingaşe erau unicele cuvinte de îmbărbătare ce 
ni se adresau ; un Bucovinean, mai bine zis un 
«Nemţit» din Bucovina sosit la Bucureşti era un 
obiect de haz. Tot trecutul îngropat în pămân¬ 
tul sfânt se uitase. La zilele mari se recitau 
versurile lui Alecsandri cu «Dulce Bucovină, ve¬ 
selă grădină...» Nu se ştia că în această ţară 
există un popor, să zicem o ţărănime sănătoasă, 
vânjoasă, deşteaptă, care ar fi spre cinstea ori¬ 
şicărui popor, frumoasă la trup şi suflet, cum 
nicâeri n’o întâlnim pe tot întinsul pământului 
românesc, o ţărănime care aşteaptă lumină; 
nu se ştia, că din mijlocul acestei ţărănimi în¬ 
cepeau a se ridica oameni cu carte, în sufletul 
cărora, deşi trecuţi prin toate focurile iadului 
culturilor străine, mai licărea conştiinţa de neam, 
setea de carte românească. Dar ce să le-o dea? 
Şi la ce? Bucovina • era pierdută pentru Români. 

A fost un moment de mare criză prin care 

am trecut. Prejudiciile, odată înrădăcinate, se a- 
lungâ greu, înstrăinarea odată încuibată numai 
cu nevoe o poţi învinge. 

In aceste clipe de grea cumpănă se ridică în 
mijlocul Românilor un om, un bărbat, despre care 
puţini specialişti aflaseră că ar fi un bun cerce¬ 
tător istoric. Acest bărbat, Niculae Iorga, avea 
un program. Acest bărbat era hotărît să pue 
toată puterea sa uriaşă de muncă, toatev astele 
sale cunoştinţe, toată căldura sufletului său şi 
dragostea unei minţi luminate întru împlinirea a- 
ce.stui program. 

Şi-a văzut acest program, unicul mântuitor, 
care s’ar putea resuma în puţinele frazea-Există 
numai un neam românesc, care locueşte în Ro¬ 
mânia Românilor, în Ungaria Maghiarilor, în Bu¬ 
covina Austriacilor, în Basarabia Ruşilor, în 
Macedonia Turcilor. Mai presus de graniţele po¬ 
litice el e unul în fiinţa sa şi unul trebue să 
rămâie. Există numai o cultură pentru Români, 
cultura naţională, care trebue promovată cu 
toate puterile. Aceleaşi greutăţi ne stau în 
cale pretutindeni : culturi streine, fie franceză 
.sau nemţască, rusască sau maghiară, ameninţă 
cultura şi fiinţa noastră naţională. Pătura cea 
mai numeroasă şi mai trainică a neamului nostru 
jiu e aşezată pe temelie solidă, clasa noastră 

mijlocie ne lipseşte pretutindeni, independenţa 
noastră economică nu ne-am asigurat-o, bogăţiile 
ţărilor noastre le exploatează alţii ca în nişte 
provincii cucerite, solidaritatea tuturora trebue 
să o făurim deacuma. Ne vom ridica din această 
stare numai prin puterile noastre proprii, ţi¬ 
nând sama de ceace voim şi ceace putem, înno- 
dând firul desvoltării noastre acolo unde a fost 
rupt de mâni nedibace. 

In scurtă vreme minunea făcut acest program pus 
în practică. N'a mai existat graniţă pentru cuvântul 
îmbărbătare, de dojană plină de dragoste, de 
de trezire, de laudă plină de înţeles. Şi Românii din 
patru unghiuri s’au simţit iarăşi un neam, un neant 
de viitor. Revistele şi cărţile au început să pătrundă 
şi la noi şi să răspândească cultură şi lumină; 
depărtările s’au micşorat şi prejudecăţile au în¬ 
ceput să cadă. Cu alţi ochi au văzut Bucovinenii 
România şi oamenii de acolo în lumina prezen¬ 
tului şi, mai mult, în cea a vitorului, dar şi 
«Nemţiţii» Bucovineni au început să fie admişi în 
rândul Românilor. 

Pelerinaje şi escursiuni, conferinţe, şezători şi 
reprezentaţii teatrale au venit să lege firul rupt 
şi să întărească credinţa nouă. Iar cel ce a creat 
această credinţă a urmărit şi urmăreşte cu 
drag şi astăzi întărirea şi desvoltarea ei. Căci 

şi astăzi sânt multe de îndreptat, au mai 
rămas credinţe greşite, păcate învechite. Şi as¬ 
tăzi mai sânt oameni, cari cred, că nu datoresc 
nimic neamului lor decât numai în schimbul unei 
sume de bani. Avem o pleiadă de literaţi, tineri 
şi bătrâni, cari produc mult. De câteori i-aţi în¬ 
tâlnit pe paginile acestei reviste care se ţine cu 
multă greutate şi numai în credinţa că e nece¬ 
sar să existe ? .Toate apelurile noastre — şi au 
fost multe şi modeste — de a ne da ceva odată 
într’un an, în doi ani, au rămas fără răspuns, 
sau răspunsul cuprindea numai o făgaduială care 
avea să nu fie împlinită. Ba ne-a fost dat să 
avem şi un caz în care un profesor tânăr dela 
Iaşi, invitat să ţie o conferinţă la Societatea 
pentru cultura şi literatura română din Bucovina, 
a cerut pentru cheltuiala şi truda sa, excepţio¬ 
nal pentru noi, suma de 500 franci. Nu ştia d -1 
profesor, că noi cu 500 franci plătim un învăţă¬ 
tor pe un an întreg casă ne înveţe copiii într’o 
şcoală românească periclitată de Ruteni. Singu¬ 
rul care a răspuns totdeauna, deşi nu era dintre 
cei ce aşteaptă ocazia ca să fie poftit ca să 
publice undeva, şi nici unul din cei mai puţin o- 
cupaţi, şi nici un bogătan, a fost Niculae Iorga. 

Editorii de cărţi, de reviste, autorii, institu- 
iţiunile culturale uită prea adese că există şi 

Bucovina românească; Niculae lorga n’a uitat 
însă şi ne-a trimis totdeauna toate cărţile sale 
şi ale celor ce le-a editat. 

Presa românească, cea de partid şi cea *in- 
dependentăi, mai stărue şi astăzi în vechea gre- 
şalâ de a ne desconsidera, iar puţinele publicaţii 
despre Bucovina sânt numai o batjocură la a- 
dresa neamului nostru, sânt sau eronate şi ten¬ 
denţioase sau nimicuri. Niculae lorga, cunoscând 
ţara şi oamenii, curentele şi mişcările dela noi, 
şi-a spus totdeauna cuvântul, urmărind pas cu pas 
desăvârşirea evenimentelor dela noi. 

Ne-am închinat şi ne închinăm cu respect îna¬ 
intea acestei munci de trezire şi întărire a con¬ 
ştiinţei naţionale, de refacere sufletească, de 
respect pentru trecut, de înţelegere pentru pre¬ 
zent şi de încredere pentru viitor şi, ca semn 
extern al acestui respect, îi închinăm acest mo¬ 
dest număr al revistei noastre pentru care cel 
serbâtorit a avut totdeauna cuvinte de îmbărbă¬ 
tare’ şi dragoste. 

EMANOIL GRIGOROVITA 

(1858 — 1S13) 

Originar din Bucovina, unde şi-a petrecut cei mai 
frumoşi ani, a trecut în România veche. 

Este adevăratul povestitor al vieţii bucovinene cu 
trecutul ei patriarhal românesc. Are câteva volume 
de nuvele şi schiţe luate în majoritatea lor din Bu¬ 
covina de altădată. Date biografice şi bibliografice 
la: Marian şi Dunăreanu; Prozatorii noştii, Chişinău. 

Fragmentul de mai jos este reprodus din : En . 
Grig-oroviţa, Chipuri şi Graiuri din Bucovina, Bucu¬ 
reşti, 1905, pag-. 135 şi urm. 

Dragoste mare de învăţătură nu se cam po- 
menta pe atunci printre poporul nostru. Doară 
din cei câţiva jidovi şi meşteşugari nemţi de-şi 
mai trimetea careva copiii la şcoală. Pe Români 
trebuia sâ-i amăgească tatăl meu în tot felul, 
până ce-i îndupleca, să se tragă la carte. Şi 
vedeai, măiculiţâ dragă, uneori şcolari la Storo- 
jineţ, de credeai cărs volintiri, nu altceva. Tot 
băeţani mari, copţi, cari învăţau ce învăţau, dar 
şi treabă pe la casă ştiau să facă. 

Căci tată-meu era nu numai învăţător, dar 
era şi scriitorul şi sameşul satului, tâlmaciu la 
judecătorie, logofăt la curte, cântăreţ la biserică 
şi câte altele. Iar casa şcoalei era, şi ea, cam 
aşa, un fel de lucru pentru toate. Acolo se afla 
cancelaria comunei, acolo se adunau juraţii, de 

acolo se trimiteau străjerii, acolo în ogradă, 
într’un şopron, îi încuia pe beţivi, pe buclucaşi 
şi pe samQvolnici, de-i scutura cu nueaua la sfânta 
dreptate. Acolo se plătia birul şi se făceau ale¬ 
gerile de desetnici, — căci cinul de vornic era 
al boierului, ca proprietar al locului. 

Când se întâmpla să fie vr’o adunare, vr’o 
paradă, benchetuială, vr’un bal, în şcoală se făcea, 
că dă, — altă încăpere mai mare şi îndemânatică 
ca la şcoală nu se găsia. Când venise întâi po¬ 
runca, ca doctorii să hultuiască copiii de vărsat, 
la şcoală, nu alt undeva, adunau străjerii pe 
mamele speriate cu sărmanii lor copilaşi. 

Până şi nunţi am apucat să văd pe la noi, 
la şcoală, — cu lăutari, cu tămbâlâu, cu joc şi 
chiote, de credeai că nu mai remâne de cât praf 
din casă. Şi săracele laviţe stau, nenorocitele, 
scoase cu săptămânile pe afară, încălecate colo, 
în fundul ogrăzii, unele peste altele, părăsite şi 
răsturnate în sus, par’că strigau râsbunare la cer. 

Comedie mare însă era, când venia comisia 
cu luatul Ia catane. Şcoala se prefăcea a- 
tuncia în adevărat loc de groază. Şi teama 
de a fi luat Ia oaste era Ia oamenii noştri 
straşnică, fiindcă în'râsboaiele între 1848 şi 1866, 
din câţi se dusese la cătănie, mai, mai nici un 
flăcău nu s’a maij îiîtors înapoi acasă. Aşa era, 

se vede, soarta regimentului din'Bucovina, că în 
toate luptele şi bătăliile să fie tot el băgat şi 
să nu se ^leagă din săracii viteji nimică. 

Când îl scotea pe câte unul din flăcăii noştri 
români din sală, afară, zicându-i «tauglich» — 
adică bun, — îl înhăţau odată doi căprari la tuns 
şi-l vedeai, bietul, numai cum se făcea galben ca 
ceara la ţipetele mamei sau drăguţei sale. Şi 
auziam atunci plâns şi bocete pe lângă casă, 
încât trebuia câteodată să plecăm de acolo. Apoi 
îi lua pe cei tunşi şi-i închidea la un loc, într’o 
şură, ţinându-i până seara la jurământ. In urmă 
li da drumul şi atunci nefericiţii flăcăi cu taţii 
lor, cari le aduceau de obiceiu rachiu, ca să mai 
prindă la inimă, se puneau pe beţie şi stârniau 
pe largul drumurilor larmă şi buclucuri, de-ţi 
venea, nu ştiu cum, şi milă şi groază. 

Aşa o duceau tinerii şi bătrânii în cântece de 
jale şi în chefuielide desnădăjduire, ziua şi noaptea, 
două, trei săptămâni pe rând, până se mai 
potolia spaima şi durerea şi le veria apoi — cam 
după Paşti, — hârtie, să între la regiment. Ş’apoi 
numai vedeai, că-i strângeau juraţii de la vor- 
nicie grămadă. Şi venia în urmă bădica Ion Cără- 
şel cu fratele său Ilie, — cărăuşi vestiţi în târ- 
guşorul nostru, — cu nişte căruţi lungi cii draghini, 
de a curmezişul cu laviţe, şi mi-i încărcau pe 

17 

voinici, ca sâ-i ducă la Cernăuţi. De aici îi pornea 
apoi cu porunca împărătească... cine ştie pe unde 
şi pe câtă vreme, ca să nu se mai întoarcă... 
poate, nici când pe la vetrele lor. 


Când mă gândesc uneori la târgul Storojine- 
ţului, ce frumos era el pe atunci, ce oameni de 
treabă, ce gospodari zdraveni şi [Români buni 
erau pe acolo, mi se strânge inima de durere 
şi îmi vine să cred, că acest nefericit târg ro¬ 
mânesc avea par'că de ispăşit cine ştie* ce blâs- 
tem greu, de l-au cotropit aşa cumplit tot 
soiul de urgie. 

* 

* * 

La anul 1861 mi-a fost dat să văd venind 
la Storojineţ un soiu de oaspeţi straşnici şi 
neînţeleşi pentru capul meu neştiutor de copil. 

Era într’o zi frumoasă de vară, cam pe la vreme 
de toacă, când s’a îhtâmplat lucrul. Umbla încă 
de pe la Duminica Mare aşa vorba printre 
oameni, că s’ar fi ivit lăcusta în ţară şi ne arăta 
tata, — ţin minte bine, — nouă, bâeţilor din şcoală, 
nişte cobeliţe de iarbă, zicându-ne, că aşa fel 
ar fi cam jivinile sburătoare, despre cari era 
vorba. 

De era drept sau nu, că au venit lăcustele 
prin Bucovina, pe unde anume au năvălit şi când, 
asta nu era harnic să spună nimeni. Sârma de 
telegraf nu se pomenia încă pe atunci şi, aşa, 
ne-am trezit numai deodată cu dânsele prin 
văzduh. 

Era, cum v’am spus, după amiază, când-ce 
să vezi, — a început să se arate de după creş¬ 
tetele pădurii mari, din dosul curţilor boiereşti, 
un fel de colţ de pată pe cer, ce nu semăna 
de loc a nor, căci era neagră ca iadul şi, 
când se lăţia, când se ţuguia, tot crescând şi 
acoperind, din ce în ce tot mai mult, cerul din 
partea ceea. 

Târgoveţii, ieşiţi de prin case, se uitau toţi, 
cu ochii înspăimântaţi, la întunecimea cerului, 
de unde venia primejdia şi ca oile, când se 
bulucesc la un loc, de frică începeau să se adune 
grămadă, unii pe lângă curtea veche, alţii pe 
lângă şcoală, cei mai mulţi însă pe lângă biserica 
leşească de alături, pesemne din pricină, că popa 
lor se apucase să le citească nişte molitve de 
prilej. Şi se auzia dintr'o parte şi. alta sbierete 
de copiii speriaţi şi răcnete de femei apucate de 
groază, de începuse să ne fie teamă la toţi. 

Numai bătrânul bc tr, care dă, — mai văzuse 
el lucruri de astea, nu şi-a pierdut cumpătul. A 

dat îndată poruncă Ia hargaţi, să adune căpiţe 
d$ paie, strujeni, mohor, pleavă şi gunoiu uscat, 
şi să Ie aşeze din depărtare în depărtare, pe 
locul pătrat din mijlocul târgului. Şi, când s’au 
strâns hăt multe grămezi, — ba ce zic, erau 
girezi nu şagă, căci se afla tot târgul acum în 
picioare şi ajuta la cărat, — a poruncit să le 
deie foc Ia toate deodată. Pe de altă parte a 
pus pe strâjeri, să scoată săcăluşele şi să le 
încarce ţapân şi a împărţit şi praf la berejnicii 
curţii şi Ia toţi, câţi îi ştia că au vr’o puşcă sau 
câte un pistol pe la casă, tot eu poruncă, să nu 
tragă focuri decât când va da el singur semnul. 

Băeţii din şcoală şi copiii de pe Ia case, — 
nu mai ştiu, cine-i va fi îndemnat, dar mă tem, 
că a fost tot popa leşesc — cărâbăniau în 
timpul acela Ia călcări, Iighene, tigăi de spijâ, 
tave şi alte lucruri de casă, ca să sune la semnul 
dat în un vătrar sau ciocan într’însele, tot cu 
scopul, că doară, doară vom speria lăcustele. Că 
frica cea mare era, ca nu cumva să încerce 
gâzele dracului să poposească la noi, căci n'ar 
fi rămas fir de earbă, pâpuşoiu, orz sau secară 
împrejurul Storojineţului. 

Şi Doamne,' frumoasă primire a mai avut 
lăcusta Ia noi. Zicea baba Zamfira, — o preoteasă 
bătrână, ce venia pe la mama, — că nici la în- 

tâlnirea împăratului cu Ţarul muscălesc, Ia 1821, 
la Cernăuţi, n’a văzut aşa comedie. Avea drep¬ 
tate, săraca babă, — Dumnezeu s’o ierte, — că 
aşa dandana şi poznă mare nici nu cred Să se 
mai fi auzit cândva pe la casă de creştini. Par’câ 
intrase Tătarii, să ne robiască, nu altceva. 

Când a început să se deslipească coada no¬ 
rului de lăcuste de marginea pădurii şi l-am 
văzut stolul lungăreţ şi gros, aşa, cam pe la 
mijlocul înălţimii, de unde pătrundea bâzâitura sa 
surdă şi, nu ştiu cum, straşnică la urechile noas¬ 
tre, numai că s’a apropiat deodată unul din 
străjeri cu cangea roş înfierbântată de cele zece 
săcăluşe şi a prins să le descarce, în vreme ce 
berejnicii şi cu ceilalţi trăgeau din puşti şi pis¬ 
toale, de se zguduia văzduhul. 

Şi au pornit a suna şi clopotul nostru dela 
şcoală, odată cu cele trei clopote de la biserică 
şi cu cel dela scăldâtori, şi s’a ridicat un vuet 
de zângănituri de fier şi hârburi şi strigăte de 
sute de glasuri, cari odată cu detunăturile sâcă- 
luşelor, cu palalaea şi cu fumul cel gros al gi- 
rezilor aprinse, se ridica năprasnic la cer, crunt, 
negru şi straşnic, de credeai că piere lumea. 

Aşa mi s’a întipărit ceasul acela fioros în minte, 
încât n’am să-l uit, cât voiu trăi. Ştiu, că ne 
apucase pe toţi un fel de turbare şi apoi ca 

o ameţială, din care ne-am trezit abia, când focul 
grămezilor de mohor, pleavă şi de paie se pră¬ 
buşise demult în cenuşă şi scrum şi nu se mai 
vedea sus, pe cer, nici fum, nici pară . .. dar 
nici nu se zărea urmă de lăcuste. 

* 

* * 

Peste această întâmplare au venit apoi în anii 
1862 şi 1863 alt soiu de nevoi. Aşa, nu ştiu 
nici până în ceasul de faţă, de unde şi cum s’a 
făcut, că tocmai pe petecul nostru de pământ au 
fost început să, se oploşească, încă înainte de 
vremea de care vă povestesc, o mulţime de Leşi. 
Fie că le plăcea pe acolo, fie că ocârmuitorul 
acelui judeţ era el însuşi leah şi cu dânsul erau 
şi cei mai mulţi slujbaşi ai căncelăriilor tot de 
acelaşi neam, dar destul că trăgeau la Storo- 
jineţ, — mai ales vara cu scâldătorile, — ca muş¬ 
tele la strachina cu miere. 

Când a izbucnit însă cea din urmă răscoală în 
ţările Poloniei de odinioară, credeam aşa că ne 
topesc Leşii, căci auziam într’un timp pe la noi 

numai graiu de al lor.panie dobrozieiu ... 

proşe pana... şi altă nimicâ. 

Decât şi împărăţia, îngrijită pe semne de 
răzvrătirea asta, le-a dat câte o leacă de vorbă 
celor de la stăpânirea din Cernăuţi, că ne-am 

pomenit într’o bună dimineaţă cu oaste în târ- 
guleţ, — aşa un fel de pază pentru orice pri¬ 
mejdie rea. 

In adevăr, comandantul cu oştenii săi se cam 
uita chiorâş la Leşii pribegiţi şi ştiu că din cei 
ce bejănăriau atunci prin Bucovina s’au şi des¬ 
coperit mulţi fugari de samă, cari se ascundeau 
pe la noi, ca să treacă în urmă prin Moldova 
în ţara turcească. Pentru bieţii noştri oameni 
însă a fost cătănimea asta mare pacoste şi belea 
pe cap, fiindcă cei veniţi erau tot ostaşi străini 
de neam şi cu năravuri urâte şi făceau pe la 
gazdele, unde fuseseră sălăşluiţi, toate blăstă- 
măţiile, câte sunt pe lume. 

Tocmai în vremea aceia s’a întâmplat însă 
să ne cadă tata bolnav şi încă greu de tot. Că 
a zăcut câteva săptămâni de zile şi, când a în¬ 
ceput să se întrame, era slăbit şi tras la faţă, 
incât ne uitam cu mare grijă în ochii lui. îşi mai 
lasase apoi să-i crească şi barba, încât părea 
schimbat cu totul. Şi, cum apucase să umble pe 
afară, i-a venit poftă, să iasă puţin şi prin târg. 
Şi s’a îmbrăcat aşa pe la prânz, de s’a dus până 
la spiţerul locului, cu care era prieten vechiu. 

N’a ajuns însă bietul meu tată nici până la 
capătul drumului, ce apucă spre Cernăuţi, şi s’a 
pomenit oprit de patrula, ce venia din partea 

locului, apucat din scurt la cercetare şi dus la 
străjuire. Cum nu -1 văzuse târgoveţii de mult şi 
ştiau că tata e bolnav acasă, nimănui nici hiu i-a 
trecut prin minte că de el era vorba. La stră¬ 
juire însă nu era nimenea cunoscut şi aşa s'a 
făcut, că mi-1 ţinură închis şi luat Ia protocoale 
din ce în ce mai straşnice. 

S'ar fi deslegat lucrul îndată şi i-ar fi dat 
tatei însfârşit drumul pe cuvântul unuia din 
domnii târgului, ce picase pe acolo, dar a fost 
găsit ofiţerul, care comanda ostaşii, între chipurile 
fugarilor poloni de samă, unul, ce semăna din 
păcate la faţă şi barbă aşa de tare cu bietul 
tată, încât ai fi jurat că, aşa schimbat cum era 
după boală, ii chiar graful Jeşesc Sapieha, pe 
care-1 căutau atunci nemţii prin toate părţile. 

Noi aşteptam acasă fără grijă şi, văzând 
mamă-mea că tata cam zăbăveşte prea mult, a 
trimis un hargat, să vadă pe la spiţerie, de ce 
a întârziat atât. Când ne-a venit însă vestea că 
pe tata îl ţin cătanele închis şi-i pe cale să fie 
trimis în lanţuri şi cu pază straşnică la Cernăuţi, 
mama a leşinat şi am început să plângem cu 
ţoţii de groază. Noroc că chiar atunci s’a în¬ 
tâmplat, să se întoarcă şi mai marele ţinutului 
împreună cu boierul nostru şi cu căpitanul oştirei 
răzleţe dintr’o comisie, unde fusese duşi, încât 

I au scăpat pe bietul tată de beleaua prepusului. 

S’a făcut, nu-i vorbă; mare haz pe urma acestei 
întâmplări, decât şi frica noastră şi a mamei 
par’că nu mai vroia să iasă din casă. Că multă 
şagă nici nu se făcea cu râsvrătiţii de Leşi pe 
vremea aceea. Şi nu s’a liniştit săraca mamă, 
până nu şi-a ras tatăl meu nenorocita de barbă, 
care era să-l dee în bucluc şi încă mare de tot. 

* 

& $ 

In primăvara anului 1864 apa Şiretului blândă 
şi pacinică de obiceiu, s’a revărsat în urma unor 
ploi neîncetate într’un chip aşa de înspăimântător 
peste maluri, încât prefăcuse partea sătească a 
Storojineţului într'o adevărată mare. Şi înnecase 
în adevăr lunci, fânaţe, câmpuri cu bucate, parte 
din gospodării, făcând daună şi grijă mare la 
oameni, cari toţi se deprinsese cu nevinovăţia de 
până acum a râului. 

Mai ales în părţile de munte, de unde resare 
Şiretul, pagubile păreau a fi straşnice şi mai 
mare trebue să fi fost groaza. Vedeam trecând 
pe spumele valurilor turbate case întregi, cu 
tot ce era într’însele, mori şi ferestraie, turme 
de oi şi vite, apucate aşa din câmp, grajduri, 
şuri şi stoguri cu fân şi paie, până şi bucăţi de 
pădure, cu arbori smulşi şi aruncaţi în potop, pe 

cari le ducea apa năprasnică cu troscot şi iu¬ 
ţeală ameţitoare, pe spinarea ei uriaşă, în ruptul 
cursului, tot cu dânsa, departe, cine ştie unde. 

După ce s’au scurs puhoaiele, s’a potolit vâl- 
voarea apelor şi a început să scadă Şiretul,, 
matca sa pare că nu mai era aceeaşi. îşi croise 
prin multe locuri cu totul altă cale, lăsând pre- 
tutindenea, — unde fusese mai înainte proprie¬ 
tari,— bălţi şi plise, late cât nişte heleşteie. 

Umblau bieţii ţărani cu faţa desnădâjduită, pe 
unde ştiau că avusese ogoare şi sămănături, şi 
nu-şi mai cunoşteau pământurile, nici hotarele,, 
că era totul numai nămol şi nisip. Şi atunci ştiu 
că unul din gospodarii locului, — îi zicea Gavril 
Haraga, dacă nu mă înşală mintea, — a făcut, 
de scârbă, o ispravă îndrăcită. 

Avea omul pe malul drept al Şiretului, spre 
drumul Broscăuţilor, nişte locuri frumoase, din 
cari vreo trei fălci erau, — ce-i drept, — despăr¬ 
ţite, nu ştiu cum, printr’o fundătură sucită, prin 
care ziceau moşnegii că ar fi curs în vremile de 
demult apa Şiretului. Şi, se vede, că nu era 
scornită numai aşa, din vânt, vorba asta a bă¬ 
trânilor, căci bădichei Haraga îi curgea acum 
Şiretul chiar pe sub prispă, adică prin fundătura 
aceea, unde-şi avusese livada cu trifoiu. Iar cele 
trei fălci de loc se zăriau numai cât aşa, dincolo 

de apa, parcă nici nu fusese pe malul ăstalalt. 

Mare-i era necazul bietului gospodar şi mai tare 
i-a amărât încă viaţa notarul târgului, spunându-i 
că după pravila împărătească, — aşa va fi fost 
«a poate pe atunci, — pământurile luate şi des¬ 
părţite de apă cad în folosul vecinului de pe 
malul celalt. Vecinii dincolo de Şirete erau însă 
nişte ţigani, calici lipiţi pământului, cari, vâzân- 
du-şi bordeiele înnecate, au rupt-o la fugă colo, 
în dealul Crivei, Ia lingurarii satului, ce erau viţă 
şi neam cu dânşii. 

Şi badea Gavril, până să afle balaurii de pri¬ 
copseala, ce era să le cadă aşa, Ia ciaun, a şi 
găsit chip şi cale, cum să li tragă cenuşa de pe 
turtă. Cum avea o bucăţică de luncă şi pe par¬ 
tea cealaltă a Şiretului, dar mai în sus de ţi¬ 
gani, s’a înţeles în taină cu fraţii şi cumnaţii 
săi şi cu toate rubedeniile şi, adunându-se fru¬ 
mos pe vreme de noapte, au făcut ei o trebu- 
şoară isteaţă de tot, adică aşa o clacă, — cum 
zice pe Ia noi. Că mi-au cărat trei zile pe rând 
cu hârleţe, sape, Iopeţi şi cu casmale, cu coveţi, 
ciubere şi cu tarabonţe tot malul şi nisipul din 
albia veche a apei, făcându-i calea la loc, de-ţi 
era mai mare dragul să-i priveşti, cum furnicau 
printre râchiţi. 

Decât cine era să-i privească ori să-i stinghe- 

rească, mâi ales noaptea, prin desişul luncilor, 
că nu-i vedea nici dracul. Dar într’o bună dimi¬ 
neaţă s’a băgat de samă minunea, — Şiretul 
curgea liniştit pe matca sa cea veche, ca înaintea 
revărsării, par’că nu se întâmplase nimică. 

* 

* * 

Nu s’au sfârşit însă cu asta nevoile, ce au în- 
xeput să cadă pe capul Storfljeneţenilor. In anul 
1865 n’a picat dela Paşti până la Sân-Petru 
nici un strop de ploaie. Secase par’că cerul de 
atâtea ploi, ce s’au fost revărsat în anul trecut, 
şi sta aşa, fără nori, de se stingea pământul de 
secetă şi ţarinele de arşiţă. Iar săracele vite, 
hitionite ca vai de ele, din lipsă de păşune au 
avut în urmă earnâ groaznică. 

Nu era fir de nutreţ pe la casele oamenilor, 
nici fân, nici trifoiu, nici strujeni, doară numai 
paie putrede remase din alţi ani sau rogoz de 
baltă şi frunzar de cel amar, cules de prin pă¬ 
duri şi pagişti băhnoâse. Din pricina asta a şi 
dat ciuma în bietele dobitoace şi s’au pomenit 
săracii oameni la 1866 fără un cap de vită. An 
straşnic pentru Bucovina întreagă, că pe lângă 
toată nevoia nici nu s’a rodit nimic şi a izbuc¬ 
nit o foamete în ţară, care a secerat mii şi mii 
de vieţi. 

Umblau oamenii ca nişte năluci, trăind din bu¬ 
ruiene, ciuperci, ciocălâi măcinaţi, vânzând locu¬ 
rile «cu câţiva creiţari prăjina şi apucându-se 
până şi de furţişag şi de prădăciune, numai ca 
să-şi lungiască bieţii zilele. Atunci au perit, — 
ţin minte, — şi nenorociţii ţigani din Storojineţ, 
de nu rămăsese decât puţinele suflete, cari tră¬ 
iau pe la curtea boierească. 

Nenorocirea aceasta şi jalnica împrejurare că 
partea de sus a moşiei Storojineţului căzuse în 
mâni străine a pricinuit apoi şi o altă pacoste 
mare. Noul stăpân,—un jidov din Galiţia cu 
numele Ohrenstein, —a adus cu sine fel de fel de 
litvă leşească şi rusească, aşa numiţii Boici, lu¬ 
crători la velniţă, cari n’au şi zăbăvit a împes¬ 
triţa poporul nostru român cufundat în ticăloşie 
şi peire. 

Şi tot în acel an a izbucnit fiorosul râzboiu 
între Austria şi Rusia, în care a perit pe câm¬ 
purile dela Sadova şi prin valurile Elbei tot 
ce era din târg şi sat, sub nume de ostaş, la 
această nemiloasă căsăpie de oameni. Şi ce a 
urmat după războiu,— o ştiţi poate, — era holera. 
Decât aici ar trebui să mă opresc şi să zic că 
Dumnezeu însuşi vroia deastă-datâ să fie îndurător 
cu Storojineţul, căci, ca prin minune, a ferit atât 
târgul cât şi satele de prinprejur de boală. Dar 

şi din cruţarea asta a ieşit un fel de urgie şi 
încă mare. 

Pe Ia Cernăuţi şi în celelalte oraşe de sus, 
precum şi în Galiţia învecinată, muriau oamenii 
ca muştele şi, când a pătruns vestea, că Ia noi nici 
nu se pomeneşte de aşa ceva, a năvălit asupra 
târgului nostru toată jidănimea cea fricoasă, câtă 
fugise de pretutindenea de groaza morţii. Au 
tăbărât în câteva săptămâni mii de străini pe la 
noi, întocmai ca lăcusta dela 1 86 1. Decât aceea 
a trecut înainte, jidovii de Ia 1866 însă au rămas. 

Pe ogorul de păpuşoi din dosul şcoalei şi a 
curţii vechi, — bătrânul boier a fost scutit de 
Dumnezeu să mai vază şi asta, căci murise cu 
un an înainte, — într’o clădire uriaşă de scânduri, 
făcută anume, şi-a sărbat atunci o Palestină în¬ 
treagă cu cei io sau 15 rabini, câţi se găseau 
pe acea vreme în târg, sărbătoarea anului nou 
şi cea a Cuştilor în cântări, chiuituri şi jocuri 
sălbatice, ce nu le pot descrie, dar. nici nu le 
voiu uita niciodată. 

Se umpluse târgul de dânşii şi le plăcea mult 
pe la noi, că de se întâmpla să ieşi afară, în 
pâduricele umbratice, de cari este încins târgul 
Storojineţului, mi-i găsiai şi acolo pe harharii, în 
caftanelele lor soioase, lungiţi pe verdeaţă, scutu- 
rându-şi perciunii la bătaia vânticelului plăcut de 

toamnă. Nu se lăsau duşi, aşa cu una cu dbuă, 
ne îndrăgise de tot. Şi ce să vezi! Când a dat 
în iarnă, s’a răcorit vremea, a pierit holera, Sto- 
rojineţul s’a prefăcut în cetate ovreiască. 

Căci nu s’a îndurat nici jumătate din cei ve¬ 
niţi să părăsiască un loc aşa de îmbelşugat şi 
frumos. 


La Storojineţ, frumosul târg şi sat de odini¬ 
oară, cuib de Moldoveni, nu vezi astăzi decât 
jidovi sdrenţoşi, stând în pragul caselor pline 
de putoare, — lipitori nesăţioase, ce aşteaptă 
cu faţă lacomă ziua de târg, nefericita zi de Joi, 
ca să stoarcă sudoarea muncii ţăranilor români 
de prinprejur. 

In satul Storojineţ tot mai auzi vorbă româ¬ 
nească, dar mai mult din gura celor bătrâni, — 
cei tineri grăiesc, aproape toţi, şi ruseşte... par’că 
li s’ar trage neamul din Rusnecii spâni şi ul 
duroşi de la velniţa risipită a lui jupân Ohren- 
stein şi a odraslelor sale fără număr, ce au co¬ 
pleşit, unii şi alţii, vechile vetre ale pământeni¬ 
lor moldoveni. 

Iată de ce mi se strânge inima, când mă mai 
duc câte odată, să-mi văd locul unde am copi¬ 
lărit... Numai firea cea puternică, cu frumuseţile 
ei neştirbite, pădurile frumoase şi apa verzuie 

a Şiretului cotit, ce împodobesc acest loc scump, 
au rămas, cum erau. Iar în deal, pe pagiştea 
stejerişului umbros, stă singuratic castelul ospi¬ 
talier al Flondoreştilor, ai cărui locuitori strâ- 
duesc într’una să mai păstreze şi în ceasul de 
faţă obiceiurile de demult... amintiri scumpe şi 
neşterse... de ce era odată prin acele locuri. 

ION GRĂMADĂ 

( 1886 - 1917 ) 

A fost profesor de liceu şi la începutul răsboiului 
mondial din Sept. 1914 a fost unul din cei dintâiu 
refugiaţi în România visurilor sale, unde s’a înrolat 
ca voluntar în armata română, murind moarte de erou 
la Cireşoaia în 27 August 1917. (Vezi: DunăreanU şi 
L. Marian, Prozatorii noştri, Chişinău). 

Şi-a tipărţt în volum: Din Bucovina de, altădată» 
schiţe istorice, bibi. Steaua, 1911 ; „România Jună“ 
din Viena (1871—1911), Arad 1912 şi altele istorice. 
Restul numeroaselor sale scrieri literare şi istorice 
aşteaptă înzădar dezgroparea lor din coloanele re¬ 
vistelor Junimea literară dela Cernăuţi, Viaţa româ¬ 
nească, Luceafărul, Neamul românesc literar etc-., pe 
cari le-a publicat în parte sub pseudorninul Nicu Nalbă. 

De curând au apărut scrierile sale: Ion Grămadă, 
scrieri literare cu un studiu asupra vieţii şi operii lui 
de Const. Loghin, Cernăuţi 1924. 

Numeroasele sale scrieri politice sânt cuprinse în 
ziarele locale bucovinene, precum şi în Neamul ro¬ 
mânesc, Românul din Arad, Tribuna etc. 

DE AJUN 

Straşnic ger e afară de auzi crăpând lemnele 
şi draniţa pe haizaşuri; chiar zarea vânătă ca de 
plumb pare înghieţată. Zarzării din grădina preu- 
tului Niculae Crăciunescu şi spinişul de pe gardul 
de nuele s’au înălbit de chidie. In ogradă, la 
fântână, e un gheţuş de n’ai cap să te apropii. 
Amarnică vreme, ferească Sfântul I numai în lăun- 
tru, în casă, e veselie şi neastâmpăr: trei fete 
tinere stau la fereastra din sală şi aleg grâu 
pe masă. 

Una-i Aurelia, fata învăţătorului Avramescu, 
blândă ca un înger şi bună de s’o pui la rană, 
când te doare; celelalte două-s fetele părintelui 
Nicolae, odoarele lui, pe care le iubeşte ca ochii 
din cap. Valeria, cea mai mare, o blondină cu 
ochi căprii, stă plecată pe masă şi alege repede 
firele de grâu: în răstimpuri ridică capul şi-l ra- 
zimă pe palma stângă şi priveşte dusă câtăva 
vreme în gol, apoi în colţul buzelor îi înfloreşte 

un zâmbet mulţămit, sfios par’că; cea mai mică, 
Natalia, ori cum o desmeardâ toţi, Lia, e cea 
mai frumoasă dintre toate, dar sglobie şi neas¬ 
tâmpărată ca un drac. De câte ori i se pare 
că aude clopoţei de sanie, i se îmbujorează obraji 
ca două garofe de sânge, ochii ei negri clipesci 
ca de lumină, apoi s ( are iute în sus şi, ţuguindu-şi 
buzele, desghiaţă geamul fereştii. Aşteaptă oaspeţi 
dela Cernăuţi... 

— «Oare va veni de sărbători şi Brusturean 
al Valeriei? Ce mai petrecere are să fie!» în¬ 
trebă Lia. 

*De ce să nu vie?! Eu presimţ că veţi 
avea oaspe şi pe Bănuţ, gimnaziastul; acela 
are sâ umple casa de veselie. Drăguţ băeat», 
răspunse Aurelia, uitându-se pe sub gene la Lia. 

«Mie nu-mi place : e prea obraznic !» dar gândul 
e? zice: de-ar veni, avem să răsturnâm casa şi, 
uitându-se în zarea albastră, nemişcată, şi-aduce 
pe încetul aminte de toate vorbele lui dela pe¬ 
trecerea din sat. O prinsese de mână şi-i bâzâia 
mereu în ureche: 

«Lie, Lie 
Ciocârlie...» 

Fetele lucră mai departe tăcute. In soba de 
olane dudue focul şi lumina soarelui spălăcită, 
slabă, se resfrânge prin geamurile îngheţate şi 
se aşterne mofcomâ pe mobilele scuturate de 

colb ce sclipesc de curăţenie. Auzi numai miş¬ 
carea degetelor pe masă sau vr’un oftat ascuns, 
înăbuşit. 

«Vai, cum e şi mama! să ne pue s’alegem 
grâu, numai să ne vadă lumea că sântem gospo¬ 
dine ! Eu m’am săturat de ales 1 » zice Lia şi se 
scoală. Aruncă o privire scurtă în oglindă să 
îndrepte o şuviţă răsleaţă depe frunte, apoi trece 
în sufragerie, de unde se întoarce cu un cuţit şi 
cu o pestelcă plină de mere. 

«Ştii ceva nou, Valeria? Deseară am să îmbrac 
rochia cea sură şi am să-mi las părul despletit, 
legat numai cu o cordea roşă». Dar văzând că 
nu-i răspunde nimeni, varsă merele pe masă şi 
prinde a se legăna încet, fredonând valsul «Valu¬ 
rile Dunării». 

Uşa din dreapta se deschide şi o voce strigă: 
«Mai repede, fetelor, că îndată-i seara ! Tu, Lia, 
de ce nu alegi grâu? Eine sauhere Geschichlel » 
E cucoana preoteasă, o frumuseţâ trecută deja, 
cu toate că ea nu voeşte să mărturisească şi se 
sulemeneşte mereu ca în vremile bune. S’a mă¬ 
ritat după părintele Nicolae fără voia ei şi de 
aceea de multe ori o vedeai, când era tânără, 
oftând la fereastă în amurgul fermecat dela 
ţeară, răzimându-şi capul pe o mână şi privind 
în zarea de foc a asfinţitui ce însângera turnul 

de tinichea al bisericii. Dar mai pe urmă au trecut 
toate: anii şi-au cernut pe nesimţite cenuşa lor 
peste acest suflet mândru ce se veştejia de dorul 
lumii celei mari în singurătatea pacinicâ dela ţeară, 
întocmai ca o floare căreia-i lipseşte lumina. Şi 
poate şi alte doruri îi frământau sufletul ei ne¬ 
înţeles, dar cine era s’o întrebe de păsurile ei 
ascunse? Părintele Nicolae e bun ca pânea cea 
caldă, pe mulţi a mângâiat în nenorociri, dar nici 
odată n’a întrebat, de cei se umezesc ochii 
preutesei lui, când vr’o trăsură dela oraş trecea 
pe sub fereastâ în pocnete de bici şi sunete de 
zurgălăi, 

«Uite-te, mamă, cum mi s’au înfiat degetele 
de atâta ales», zice Lia c’o voce plângătoare. 

«Puiul mamei, pui!» şi cucoana preuteasă îi 
strânge degetele la obrazul ei zbârcit. «Strângeţi 
grâul, fetelor, şi îmbrăcaţi-vă, căci va fi vremea 
să vie oaspeţii! Vai, şi papă încă nu s’a întors 
de prin sat cu icoana!» 

Din sufragerie vine alergând Costică, un dră- 
cuşor de băet, căruia îi stă capul numai la pozne 
şi se prinde de rochia mâne-sa, zicând: «Mamă, 
mamă! să-ţi spun o veste nouă, straşnic nouă!» 
«Ce veste-i spune mamei?» 

«Mamă, eu pot şuera». 1 
«Cum se poate una ca asta?» 

«Ian, ascultâ-mâ», şi, înţepenindu-şi picioarele, 
îşi bagă mânile în buzunarele pantalonilor şî în¬ 
cepe-a şuera de mama focului. 

«Das ist nicht schon, Costică dragă!» 

Copilele trec în odaia din dreapta ca să se 
îmbrace pe disearâ, iară cucoana preuteasâ dis¬ 
pare în sufragerie cu Costică de mânăceşueră, 
legănându-se când intr’o parte, când în alta. Sala 
rămâne goală şi amurgul cenuşiu se furişează 
prin fereştile cu flori de ghiaţă, ca pulbere 
uşoară. Fetele se îmbracă în odaia de-alâturi, 
chicotind pe înfundate. 

«Fetelor hai, scoateţi cărţi pe masă ca să nu 
fie goală», «A! cărţile», şi fetele scot din dulap 
pe Alecsandri, Eminescu şi Dan de Vlăhuţă, toate 
netăiate încă; pe urmă un roman de Oscar Wilde, 
Nana şi Evangheliile lui Zola, aceste ferfeniţite 
de atâta cetit. Le împrăştie pe masă, pe clavir 
şi pe canapea, aşa ca la întâmplare, deschise la 
pasage, în cări e vorba de iubire şi declaraţii.... 
Afară în tindă s’aud tropăiri scurte şi îndesate, 
scârţâit de omăt şi un glas: «Bruu, ce pui de 
ger, îţi îngheaţă şi măduva în tine». Apoi vocea 
preutesei: «Eşti gata, Nicule?» 

«încă nu, dar am trimis pe dascălul cu păli- 
mariul să mai frământe şi ei cele troiene, că pe 

mine m’a răsbit frigul la oase. Numai de nu m’ar 
scurta cu colacii!» 

E părintele Niculae. Iatâ -1 că intră în sală, 
desbrăcat de şubâ. E un roşcovan scund părin¬ 
tele Niculae, cu pârul cărunt pe la tâmple şi în 
creştetul capului, dar încă-i vânjos, nu se dă cu 
una cu două. Sfinţia sa e ţăran de acasă şi s’a 
chinuit pe la şcoli ca toţi cei dela sate. 

Ca gimnaziast a dat lecţii în familia advoca¬ 
tului Slătineanu, unde a cunoscut pe fica lui, 
Cleopatra. Părintele a prins slăbiciune de dânsa 
şi i-a cerut mâna. Când s’a însurat, n’a luat nic 
ban roş cu soţia, dar, fiind om vrednic şi strân- 
gător (chiar prea strângâtor), prinse chiag şi 
astăzi e cel mai bogat preot din decanatul Iui. 
Pe preuteasă o iubeşte ca ochii din cap, deşi 
ea-i făcea multe zile fripte la început^ că ar fi 
un ţărânoiu calic şi că s’ar fi înţolit cu ajutorul 
şi protecţia rudelor ei. Dar furtunile din casa 
preuţească s’au mai potolit cu vremea ce le schimbă 
toate, făcând loc altor griji, şi astăzi trăesc li¬ 
niştiţi cu singura dorinţă de a-şi vedea cele două 
fete măritate şi pe Valeriu mântuindu-şi stu¬ 
diile la universitatea din Cernăuţi. 

* Ce lucraţi, fetelor, aici?» 

cAşezăm cărţi pe masă, papa». — «Bine, dra¬ 
gelor, bine». 

Sfinţia sa îşi ia un fotoliu moale şi se apropie 
de uşa sobei de olane; apoi, răzimându-se de 
spătar, îşi împreună mânile pe pântecele bine 
hrănit, privind cu ochii pe jumătate închişi la fete. 
Abia le zăreşte prin întunerecul din sală: pe 
canapea stau cuprinse de după gât Aurelia şi 
Valeria, şoptindu-şi vorbe poznaşe la ureche, de 
care râd ascunzându-şi capul una la pieptul ce¬ 
leilalte. Deodată Valeria întrerupe tăcerea: «Vai, 
Aurelia, cât îmi eşti de dragă», şi o cuprinde 
de gât şi-o sărută pe ochi de nenumărate ori, 
apoi iarăşi răsună râsete înăbuşite. 

Lia stă visătoare la clavir, dar nu cântă. Cine 
ştie ce gânduri îi trec prin minte acestei copile, 
atât de sburdalnice de almintrelea. Liniştea şi 
singurătatea dela sat aduc dorinţi ascunse ce 
ard şi pun multe fete pe gânduri, mai ales când 
eşti osândită să ieşi aşa de rar în lume» 

...E vară şi-i atât de cald în nemărginirea al¬ 
bastră : ceriul pare o apă limpede, nemişcată. 
Ea se dă în scrânciob în grădină şi el vine sfios 
spre dânsa, întinzându-i două vişine roşe, ce se 
ţineau la un loc — desăguţe, iară ea... le-a în¬ 
fipt la piept, pe rochia cea albă: păreau două 
picături de sânge pe un bulgăre de zăpadă şi 
acuma aşteaptă să vie el, obraznicul cel atât de 
drag ei... 

Părintele urmăreşte cu ochii jocul focului din 
sobă pe faţa şi părul Liei. Ce ţi-i şi cu fetele 
astea! Dacă ai băeţî, trăeşti maică fără nici o 
grijă; fetele-s curată sărăcie pe capul omului. 
Pălării, rochii, baluri, pe urmă să mai stee pe 
la oraş, dacă vrei să nu împletească cosâţâ albă. 
Face omul cum poate. Şi dacă nu-i vr’o nădejde 
încă, le-aduci înapoi în sat ca să vestejească, 
uitându-se prin geam în zarea depărtată, unde 
trăeşte altă lume mai veselă decât ţărani şi iar 
ţărani. 

Valeria-i de măritat acuma, peste câţiva ani 
are să-i vie rândul şi Liei. De aceea a chiemat 
oaspeţi de Crăciun să mai petreacă cu fetele, să le 
distragâ şi cine ştie... JBrustureanu e băet bun, 
de familie şi ce mai are? ia anul ăsta încă la 
drepturi. Sfinţia sa a băgat de samă că el se 
cam învârte pe lângă Valeria. Pe Popescu, teo¬ 
logul, încă l-a chiemat, dar mai mult de formă, 
ca să facă faţă la lume, că Lia nu-i nebăgată în 
samă şi de aceea să se intereseze mai mulţi de 
dânsa. L-a mai pripăşi o vreme prin casă, până 
se va afla un altul mai bun, deşi vedea prea 
bine că băetului i-e dragă fata ca lumina ochilor. 
Dar nu se poate : teolog... un fecior de ţăran... 
nu-i vorbă e mai desgheţat la minte că Brustu- 
reanu, ba chiar părinteleNicolae singur simţeşte un 

fel de sfială, când se pune la discuţie cu dânsul : 
atâta judecată şi agerime de spirit ştie să des- 
volte tânărul teolog.,Şi preuteasa îi zise într’o 
zi «Lteber Nicn, împlineşte-mi şi mie o dorinţă: 
măcar' să n’o dai pe Lia după un teolog ca să-şi 
petreacă zilele în pustiul dela ţară, fierbând şi 
cosând ca ţărancele 1 » Iar el i-a făgăduit că-i va 
împlini dorinţa; şi pe urmă prea tare o iubeşte 
pe neastâmpărata de Lia, decât să-o dee după 
un teolog ce se trage din ţărani: se vede că 
părintele a uitat de obârşia sa. Cu gimnaziastul s’a 
vedea... să facă mai întâi examenul de maturitate. 

Fără să vree, Lia apasă pe o clapă: sunetul 
aleargă spăriat, în valuri clocotitoare, prin odaia 
întunecată, şi-l trezeşte pe Sfinţia sa din gân¬ 
duri. pi tresare, se scoală greoi, ca un om bine 
trăit, primblându-se încet cu mâniie la spate 
prin sală, oprindu-se din când în când. 

A răsărit luna şi lumina ei verzue zugrăveşte 
pe podele geamurile fereştilor dimpreună cu glas 
trele pline de flori: conturele mobilelor se zăresc 
mai bine, cele două fete tac acuma înghemuite 
pe canapea. E linişte, numai în bucătărie, de 
unde pătrundeun miros frumos de mere prăjite,se 
aud tocăniri surde de satâr. O mâţă albă ca omătul 
lunecă prin lumina lunei spre Lia şi i se sue pe 
braţe. 

De afară pătrund clinchete de clopoţei, sforă- 
iri puternice de cai şi poarta se aude scârţiind 
în ţâţâni: toţi tresar din amorţeală. «Oaspeţii!» 

Valeria aprinde tremurând însală lampa cu lu¬ 
mina cea verde, Aurelia trece în bucătărie să 
anunţe sosirea oaspeţilor, iar Lia se peaptănă în 
oglindă şi-şi aşează pâru-i creţ pela tâmple. Faţa 
ei plină e îmbujorată de neastâmpăr şi parcâ-i 
arde pământul sub picioare; deodată aleargă 
sărind ca o căprioară în urma Aureliei. 

Părintele iese înaintea oaspeţilor ca sâ-i .pri¬ 
mească şi să li strângă mâna de bun sosit. Sa¬ 
nia se opreşte la scară, caii scutură din cap 
sforăind şi zurgălăii sună vesel. In tindă se aud 
voci amestecate, cineva loveşte cu papucii înghe¬ 
ţaţi în podele, în vreme ce altul bate în palme 
de frig. Sfinţia sa îşi conduce oaspeţii în cance¬ 
larie, unde-i' cald şi arde deja lampa. 

«Ei bine-aţi venit, domnilor, în coliba mea 
săracă. Ian să vedem, n’aţi îngheţat pe drum» 
şi el ridică lampa să-i privească în faţă. Teolo¬ 
gul şi juristul au mustăţile ţurţuri de gerul cel 
straşnic; gimnaziastului numai sprincenele-i scli¬ 
pesc, că la el mustăţiie-s ca în palmă. Brust-u- 
reanu e fraged şi fără vlagă, ca mai toţi băeţii 
•din familie bună, cu ochi blânzi şi duioşi. Popescu, 
teologul, e bine zidit, trăsăturile feţei lui sânt 

aspre, dar bine croite, poţi ceti pe fruntea lui 
uşor încreţită ce voinţă puternică zace în acest 
tânăr, pe care grijile şi nevoile l-au îmbătrânit 
prea de vreme. Iar pe gimnaziast îl trădează 
ochii lui mari şi neastâmpăraţi câ-i băet plin de 
viaţă şi energie. 

— « Şi ziceţi că n'aţi îngheţat pe drum?» «De 
ăşti doi nu era păcat. Sfinţia ta, dar de mine ar 
fi fost într’adevăr pagubă. Aşa odor mai rar 1» 
răspunse Vasile Bănuţ. 

«Acuma mai staţi un pic până ce v’a ieşi gerul 
din trup, pe urmă vă veţi încălzi. Lele Ruxandă, 
adă vin fiert cu scorţişoară ca să ni dezmorţim 
oaspeţii». 

«Parcă ţi-a ieşit un sfânt din gură. Sfinţia ta. 
Cei mulţi înainte I» zise gimnaziastul, frecându-şi 
mâniie de ger şi de bucurie. 

Bătrâna Ruxandă aduce o strachină de plăcinte 
calde şi-o garafă de vin gălbui ca paiul de grâu, 
iar părintele îi suceşte fiecăruia câte o ţigară, 
căci degetele li-s ţapene de ger. După ce-au 
ti;fl.s câte un gât sdravân de vin, simţiră îndată 
cum li pătrunde căldura prin tot trupul des- 
morţindu-Ii oasele. Limba Ii se descleştează, par’câ 
şi vorba începe-a curge mai întâi domoală, pe 
urmă tot mai înfocată... După ce-au stătut cu 
toţii la cină, intrară în sală: în lăuntru era şi 
învăţătorul Avramescu dimpreună cu consoarta 

d-sale. Avramescu e un om înalt şi uscâcios cu 
barbă şi mustăţile sure. Toată vr emea-şi roade c< < - 
rii şi face politică la toartă cu părintele Nicolae, care 
zimbeşte necontenit, când cela închide dintr’un ochi 
cu înţeles şf-I bate pe Sfinţia sa pe umăr. Doamna 
învăţătoriţă e fată de ţăran, fără pic de carte, 
e îmbrăcată nemţeşte, ca doamnele cele mari, dar 
e tare stângace şi umilită în faţa atâtor domni 
mari, de aceea s’a retras de cu bună vreme de-o 
parte, privind sfioasă în juru-i. 

Părintele e în duşi buni în astă seară; întră 
cu învăţătorul în cancelarie, fumează amândoi 
câte-o tămâie şi se îndulcesc cu câte un gât 
de vin fiert, pe urmă iarăşi se întorc în sală, 
se aşează pe canapea şi privesc cu ochii umezi 
de mulţămire la tineret. Câte odată şi-aruncă 
ochii spre preuteasa lui de alăturea, oftea-ă şi, 
împreunându-şi mânile pe pântecele lui rotungior, 
şi-aminteşte cu ochii închişi de vremile trecute. Se 
face par’că în Suceava... peste drum dela dânsul o 
casă albă cu fereşti maii, pline de flori, şi în 
fereastă ea, preuteasa lui de-acuma, ceteşte. 
Apoi lecţiile... Amândoi, plecaţi pe carte, citesc, 
ţinându-şi respirarea şi prin crăpătura uşii îi pri¬ 
veşte cu ochii veseli die gnădige Fi au Slătineanu. 

«Frumoasă era preuteasa mea pe vremuri» 
şopteşte el la urechea învăţătorului, «putea s’o 

iee şi-un conte, numai tată-său de nu s’ar fi 
născut în zodia reţei, înzestrat cu darul suptu¬ 
lui». Ceilalţi vorbesc încetul, pe şoptite, şi sala 
întreagă răsună ca de un zumzet înăbuşit de al¬ 
bine, ce creşte şi iar se stinge in restimpuri. 

Brustureanu şi Valeria stau amândoi lângă fe- 
reastă. EI îi povesteşte aventuri din viaţa de 
universitar, dueluri ce le-ar fi avut cu ofiţeri, 
iar ea îl ascultă fericită, cu ochii înlăcrimaţi, fără 
să se uite la el, cum îşi pipăe mândru sgărie- 
turile de pe obraz. 

Lia e atât de veselă în astă seară, de gândeşti 
că toată lumea-i a ei. Se pune la piano să cânte, 
dar mai întâi îşi în dreaptă părul ce-i pică în ochi. 
Murmurul de şoapte se potoleşte pe încetul, numai 
o singură observare se aude: «De nu mi-ar diochîa 
odorul!» E bunica ei maica, părintelui Nicolae, o ţă¬ 
rancă bătrână cu catrinţă neagră şi zăbranic alb ca 
omătul. 

Lia începe să cânte. Sunetele curg lin ca 
picăturile de apă limpede pe^ pietre scobite, 
apoi vuesc puternice, vijelioase, ca o furtună 
deslănţuită. Obrajii i se rumenesc ca douărgarofe 
şi clipeşte des din ochi. In sală-i linişte adâncă. 
Gimnaziastul se apropie de dânsa:» Domnişoară, 
nu clipi aşa din ochi că mă nenoroceşti 1» Ea 
nu l-a priceput «Dacă nă-ţi plac, caută-ţi alţii!» 
şi se scoală dela piano. «Chiar mi-am găsit. Ai 

domnişoarei Aurelia sânt mult mai frumoşi, mai 
plini de întuneric !* respunde gimnaziastul îndâr¬ 
jit. Lia stă locului, îşi muşcă buzele, resuflarea-i 
este grea, fierbinte. O lacrimă i se furişează pe 
faţă, apoi altele rând pe rând. Ea se duce la 
bunică-sa, o cuprinde de după gât şi începe a- 
plânge încet aşa că ceilalţi nu observă nimică. 
«Bunică, Bănuţ a spus că ochii Aureliei îs mai 
frumoşi decât ai mei*. 

— «Nu plânge, draga bunicăi! s’a pomenit 
să aibă cineva ochi mai frumoşi ca Lia bunicăi? 
Lasă că i-oi da eu lui!» şi bunica o^mângâe, o 
netezeşte pe cap şi-i sărută ochii plini de lacrămiî. 
Lia s’a ogoit, îşi şterge lacrimile şi prinde a zimb 1 
iarăşi; apoi o ia pe bunică-sa de mână şi trece 
în altă odaie, din dreapta. Deschide un dulapaş 
şi scoate din el o mulţime de păpuşi şi, aşe- 
zându-se amândouă pe câte un scăunel, încep 
jocul. E de cincisprezece ani, dar a rămas tot 
copilă şi bunică-sa o iubeşte aşa de tare, încât 
a ajuns în mintea ei şi se joacă împreună cu 
dânsa. In serile de iarnă, când bunica ei torcea^ 
ea se juca la picioarele ei cu păpuşele. Acuma 
a aşezat lampa jos, pune o păpuşe cu ochi 
albaştri într’un cărucior şi-l trage pe jos. Pe 
uşă întră Popescu împreună cu Vaier cuprinşi 
pe subsuori, dar văzând comedia, stau locului 

fără să scoată o vorbă, numai Popescu zimbeşte 
trist şi-şi zise: «Pentru cine îmi pierd eu minţile!» 
apoi ies din odaie amândoi pe vârful degetelor. 
Intr’un târziu întră Lia iarăşi în sală, sglobie şi 
veselă, ca şi cum nu s’ar fi întâmplat nimică. 
Gimnaziastul, de altfel curajos, acuma e muiat 
de lacrămile celor doi ochi negri, vine sfios 
spre Lia ; o prinde de mână şi se roagă: «Dom¬ 
nişoară, mă ierţi?» — «Pentru ce?». — «Pentru 
gluma mea răutăcioasă». — «Ei! prostii! Uitâ-te 
(şi ea-i pune amândouă manile pe umeri, s’apleacă 
la urechea lui şi-i şopteşte): Uită-te, bunica a zis, că 
mâne avenvsă mergem amândoi cu sania la primbla¬ 
re. Să vezi cum ştiu eu să mân caii. Ce crezi, că nu ?» 

Ceilalţi încep pe rând a căsca, somnul li 
îngreue pleoapele. Familia Avramescu îşi ia 
rămas bun dela toţi şi pleacă acasă, iar cei rămaşi 
se pregătesc de culcare. 

Popescu teologul doarme într’o odaie cu gim¬ 
naziastul. Pentrucă-i aşa de frumos afară, n’a 
tras perdeaua în jos: voia să vadă cum bate luna 
prin fereastă şi luminează în odaie. Aşa i-i de 
jele la inima, că nici odată în viaţa lui. Să fi 
făcut el mai bine Crăciunul acasă, cu părinţii şi 
neamurile, decât să stee pe aici înstrăinat de toţi. 
I-ar fi înveselit pe cei de acasă şi mult s'ar fi 
bucurat biata mă-sa să-l fi văzut îmbrăcat în straie 

preuţeşti, cântând în biserica dela dânşi din sat. 
Intr’o zi a primit un răvaş, o carte cum zicea 
mâsa, în care-i scriea: «Măi băete! Noi te-am ruga 
frumos, dă, ca nişte ţărani proşti ce sântem — să 
petreci tu sărbătorile acasă cu noi. Poate, cine 
ştie, ţi-a fi ruşine de noi acuma, căci eşti domn 
mare şi Crăciunul la domni poate va fi mal fru¬ 
mos, însă tot mai bine-i la,noi acasă 1... Căci după 
ce te vei gospodări, vei vrea să vii şi nu ne vei 
găsi mai mult!...» Bieţii lui părinţi!... 

E linişte pretutindeni, dar aşa de adâncă că, 
dacă ai scăpa o mărgică pe podele, s’ar auzi în 
toate odăile. Un greier iese de supt pat, se 
aşează în mijlocul odăii şi începe a cânta: ţârrr, 
ţârrr. Toţi dorm : aude respirarea regulată a 
gimnaziastului şi trosnetul draniţei de pe acoperiş. 

Din odaia de-alături, unde dorm fetele, pă¬ 
trund şoapte uşoare. Un oftat lung: «Valerie, 
dormi?» — «încă nu» — «Vai, aşa mi-i nu ştiu 
cum, că-mi vine parcă a plânge. Şi-s veselă, tare 
veselă, Valerie»!!.... Popescu repetă încet, sfios 
ca şi cum s’ar teme: «Tare-s veselă, Valerie»— 
«Aşa-mi era de milă asară de Aurelia, cum sta 
singură numai cu mă-sa, fără să vorbească cineva 
cu ele!» Iarăşi îl împresoară linişte adâncă, de-şi 
aude bătăile inimei. Luna îşi revarsă pe podele 
razele ei verzii ce joacă ca o apă de lumină. 

Drâniţa trosneşte, omătul scârţie sub picioarele 
colindătorilor, ale căror glasuri se aud stânse 
în depărtare. El aromeşte şi în gândul lui vede, 
departe de sat moara tâtăne-sâu cu fereştile în¬ 
gheţate, prin cari străbate lumină. Vede scocul 
şi roţile morii, toate sloi deghiaţâ... pe fraţii lui 
mici, ascultând la fereastă colindătorii, ce rar când 
străbat prin troiene până la dânşii. L-aşteaptă 
toţi cu masa plină şi inima chinuită de nerăbdare. 
Iară el?... 

(J. L. a III nr. 2, Februarie 1906) 

Născut la 1883 în Şiret (Bucovina), este fiul lui S. 
"FI. Marian şi e profesor. A colaborat statornic la 
Junimea literară din Cernăuţi şi alte reviste din ve¬ 
chiul Regat şi Transilvania. Are versuri şi proză ori¬ 
ginale şi traduceri. In două volume şi-a publicat 
nuvelele şi schiţele: Suflete stinghere, bibi. Minerva, 
Bucureşti, 1910 şi Printre stropi, Suceava 1912, din 
care e luată bucata de mai jos. Vezi Prozatorii noştri, 
chrestomaţie, de Marian şi Dunăreanu. 

SOIUL DURERII 

Stă ghemuită la un loc cu alte tovarăşe în 
cuibuşorul cald şi îngust ca o punguliţă. 

N’ar putea spune de unde vine. Atâta doar 
a băgat de seamă, de când stă acolo, că în răs¬ 
timpuri punguliţă îşi strânge păreţii, par’c’ar voi 
să le strivească pe toate. Noroc numai că atunci 
se deschide repede o gaură mică şi luminoasă, 
prin Care tovarăşele, cari nu mai încap, fug afară. 
Dar, în aceiaşi clipă, isvoresc altele la loc dintr’o 
gură întunecată de ţeve. Şi punguliţă fermecată 
remâne vecinie plină. 

Pe rând o mulţime de tovarăşe părăsiseră în 
scurt timp cuibul lor şi acum lacrima sta înfio- 
rată la gândul că va trebui cândva să iasă şi ea 
afară. O chinuia numai frica de necunoscut. 

Când va trebui să iasă? După cât putuse în¬ 
ţelege, mâna cea nevăzută, ce apăsa aşa de 
puternic păreţii punguliţei, nu făcea acest lucru 
in răstimpuri anumite şi după legi hotărâte. Aşa 

ca din senin păreţii se apropiau deodată deolaltă 
şi boabele strivite căutau totdeauna scăparea prin 
gaura luminoasă. 

< De câteva ori şi-a însemnat bine împrejurările, 
în cari s’a întâmplat aceasta, şi începe a bănui 
adevăratele pricini ale isgonirii lacrimilor din cul¬ 
cuşul lor tainic. 

Odată era frig mare. Pătrunsese cu suliţele 
sale reci până în cuibul lor cald, de se înfiorară 
cu toate, grămădindu-se la un loc, pentru a-şi 
încălzi trupurile fragede, cuprinse de amorţeală. 
Dar în clipa următoare mâna nevăzută prăvăli 
păreţii peste dânsele şi o mulţime mare fu ne¬ 
voită să iasă afară. 

Se învârtiau lacrimele tremurătoare o clipă, 
doauă, pe cerul luciu al ochiului ş’apoi lunecau 
amorţite pe geană la vale şi încremeniau jos în 
zăpada albă, luând chipuri gingaşe de steluţe 
sclipitoare. 

Altădată se auzi undeva afară un bâzâit scurt, 
iar mărul ochiului din apropierea punguliţei în¬ 
cepu a se învârti neliniştit, de credeai că un şuvoi 
sălbatic a pornit o roată năbădăioasă de moară. 
Şi’n aceiaşi clipă păreţii se năpustiră unul asupra 
altuia cu furie nemaipomenită, ca doi duşmani de 
moarte, cari voesc să se răpuie. Şi zeci de la¬ 
crimi înspăimântate ţâşniră pe gaură afară. 

Că fugarele avură lungă vreme de furcă cu 
musculiţa neghioabă, ce îndrăznise să intre în 
ochiul omului, că o înecară şi-i scoaseră în sfârşit 
afară leşul pe spatele lor încovoiate, nu putuse 
afla niciodată lacrima remasă înapoi. 

Mai în urmă ieşiseră câteva lacrimi din pun- 
guliţă, fără să se poată înţelege lămurit pricina 
acestei plecări neaşteptate. Se duseseră mai mult 
pe furiş şi de voie. In aceiaşi clipă resună undeva 
afară un tunet puternic, de se sguduiră cu toate, 
dar nime din ele nu ştia ce sunt hohotele de 
bucurie. 

Lacrima bănui că trebuia să le fi ademenit 
ceva frumos afară şi pentru întâia oară încolţi în 
ea părerea de râu că stă închisă şi dorul de a 
ieşi în lume. O simţire tainică îi şoptea că lacri- 
mele sunt menite să fie marture la toate întâm¬ 
plările minunate din împărăţia luminii. Şi ar fi 
dorit să fie şi ea faţă la o clipă de fericire în 
lumea oamenilor. 

Dară soarta îi păstră o crudă desamăgire. 

Odată, dupăce ieşiseră toate tovarăşele sale 
şi isvorul lacrimilor secase aproape cu totul, 
punga începu a-şi strânge din nou baerile, dar 
încet, par’câ iar fi părut rău să-şi goniască cel 
din urmă mărgăritar din cuprinsul său sărac. 

Şi lacrima ieşi bucuroasă. 

Ajunsă pe oglinda ochiului turbur, ea se miră 
de lumina posomorâtă din jur. Abia dacă tre¬ 
murau undeva doauă suluri mici de lumină gal- 
bănâ, văpăile dela doauă lumânări. Intre ele cu 
faţa de ceară, lucitoare ca sticla, sta chipul ne¬ 
mişcat al unui mort, de pe care flăcările leneşe 
treziau în răstimpuri. sclipiri bolnave. 

Şi cum capul omului, ce purta lacrima în ochiul 
său întristat, se plecase, ca să-l sărute pe mortul 
scump pentru cea din urmă oră, lacrima strivită, 
de gene lunecă la vale pe faţa rece ca ghiaţa. 
Când o atinse, un fior rece îi fulgeră tot trupul 
şi'n grabă se strecură de-alungul unei cute, de 
frică să nu încremeniască de frig, până ce ajunse 
în cutele hainei celui mort. 

•Şi cum începea să se subţieze şi să se ascundă 
tremurând în ţesăturile moi şi calde ale hainei, 
înţelese că nu fusese trimisă pe lume, pentru a 
fi martoră fericirii. 

— Ce soartă felurită ne este dată şi noauă! 
îşi zise întristată. în gândul său lacrima şi dispăru 
între ţesături, fără să ştie poate că va însoţi la 
groapă o mamă moartă ca sol credincios al unfei 
dureri nemărginite, ascunsă în sufletul pustiu âl 
bietului copil orfan. 

Are traduceri, studii statistice-economice asupra 
stărilor sociale din Bucovina, cântece şi poveşti po¬ 
porale precum şi un volum de încercări literare: 
Chipuri, Cluj 1912, din care am luat şi bucata de mai 
jos. Acolo este dată şi bibliografia. 

STRAJERUL CETĂŢII 

Noapte... întunerec tainic... Linişte misterioasă... 
Din când în când numai murmurul părăuaşului 
dela poala Cetăţii resună. De altfel nimic nu se 
mişcă, nimic nu se aude. Doarme, doarme totul... 
Din oraş abia se zăresc luminile felinarelor, li¬ 
cărind ca nişte ochi afundaţi în besnă... Oraşul 
Suceava e mort, nici un semn de viaţă. Luminile 
din depărtare par numai nişte lumini de mort... 
la sicriul ţării. Sermana ţară!... Şi cetatea stră- 
jerului Zaharie stă tristă, înegrită de jale. Jale 
după trecutul ei, durere la prezentul ei şi vi¬ 
sătoare la un viitor ce trebuie să se ridice pe 
mormanele ei de stânci. Ce viaţă, ce viaţă era 
odinioară în jurul eil Şi ce menire dureroasă a 
avut râul dela poala eil O râule, râule, până 
când vei tot curge prin matca ta ? De ce nu-ţi 
schimbi odată drumul? De ce nu izvor eşti odată 
departe, departe, acolo unde n’ai trebui să te 

prefaci în lacrimi de sânge?... Până când ne vei 
tot tăia în două? 

Cetatea Sucevei priveşte departe'n zare, pri¬ 
veşte cil mândrie dureroasă: cât e de puternică 
mama ţară şi, vai, ea nu se mai gândeşte la 
fiica ei, Ia pământul ei, ce zace în agonie, se 
svârcoleşte în chinuri. Sicriul ţării ei e pregătit, 
luminile ard, aşteptând cu nerăbdare să-şi dea 
muribunda sufletul, şi ea, mama, nu mai vine 
s’o vază pentru cea din urmă oară, să-şi ieie 
rămas bun, dacă nu să-i aducă un leac de oţel 
pregătit în focul inimei ei... 

Se apropie miezul nopţii.... Luminile încep să 
moară... Străjerul cetăţii se tot mişcă încet, în¬ 
cet printre galeriile zidurilor. Şi el singur se 
sparie de liniştea ce predomină. Face un pas 
înainte, loveşte cu toiagul său de zidurile înegrite 
şi ele, şi par’că e lucru pocit: nici pietrde nu-s 
treze, dorm un somn adânc şi desnădăjduit, ca 
şi când n’ar mai avea de gând să se trezească 
nici odată I La lovitura toiagiţlui bătrân, ca şi 
străjerul, nici ele, pietrele, nu vreu să resune. 
Şi bietul bătrân ar vrea măcar cu mormanele 
de stânci să vorbească, dar nu, ele se rânjesc 
la el şi nu scot nici un sunet. O seamă dorm 
duse, o [seamă se fac numai că dorm, dar au 
gând să se trezească ele, când vor simţi de 

pasul unui Fât frumos, călcând pe pieptul lor. 

Pe bătrânul Zaharie îl cunosc dânsele : el e omul 
lor. Bietul străjer le-ar trezi, căci ar avea de 
pus la cale cu ele multe, dar se teme că nu le 
va sfârşi pe toate şi de aceea le lasă să doarmă» 
până altădată, când îi vor creşte băeţii... Ei vor 
străjui atunci cetatea, ei vor începe a trezi stâncile 
cetăţii... Ei vor începe altă viaţă... Bătrânul în¬ 
ţelege dorul nespus al Cetăţii, al ţerii ei, al co¬ 
piilor ei, dar el e bătrân şi slab şi nu se încumetă, 
mai ales nu vrea, când ştie că are băeţi şi copile, 
cari, după cum prevede el, au să-i sfinţiască 
urmele lui cil sânge... în ei, în ei e toată nă¬ 
dejdea... Ei vor împlini dorinţa cetăţii — vor muta 
cursul râului de lacrimi... 

Deocamdată linişte, de care şi străjerul Za¬ 
harie se înspăimântă, tresare din vreme în 
vreme, se uită îndărăt ca şi când ar vedea 
ceva fugind... Se uită lung — lung, dar nu-i 
nimic decât aceeaş ce-â văzut până acumai 
înaintea sa: ruine şi iar ruine. 

în mijlocul acestei linişte, care înspăimântă mai 
tare decât şi cel mai asurzitor sgomot, străjerul 
Zaharie păşeşte încet, ca o stafie în puterea nopţii. 
Un pas,.. încă unul... De-odatâ rămâne locului».. 
Tresare...îşi ridică fruntea în sus... îşi deschide 
ochii mari... mai mari... aşa cum nu i-a putut nici 
odată deschide, de când se scoborâserăbătrâneţele 

asupra lui... Ochii îi sticlesc... scânteie cu focul 
tinereţii, dar de geaba, nu vede nimic, nici nu-i 
nimic de văzut; şi totuş trebuie să fie cineva în 
cetate... Liniştea i-se pare tulburată... El îşi 
încoardâ şi auzul, ochii nu-i ajută nimică. I-se 
pare că aude un sunet... Da, un sunet subţire... 
mai unul... şi încă unul mai gros... Se contopesc... 
Vibrează necontenit... S’a mai amestecat unul 
duios, molatec... Urmează toate... Un cântec de 
mai multe voci năvăleşte la urechile strâjerului 
Zaharie şi umple întreg văzduhul... 

— Ah, Dumnezeule, un cântec, un cântec în¬ 
geresc I exclamă străjerul, resuflându-se cu greu, 
ca şi când ar fi depus depe spatele sale cine 
ştie ce povară. 

El mai făcu vr’o câţiva paşi înainte, se aburcă, 
aşa de slăbănog cum era, pe o frântură de zid 
şi-şi îndreptă apoi privirea înspre partea dela ră¬ 
sărit a cetăţii, dincotro i-se părea să vină 
cântecul ce-1 auzia. Dar abia se întăria pe 
picioare şi de odată căzu în genunchi pe pietre, 
îngânând plin de spaimă : 

— Dumnezeule, Dumnezeule, ce minune e asta! 

In jurul altarului dela capela cetăţii strălucea 
o lumină galbănă-aurie, o lumină rotundă ca şi 
aureola din jurul capului unui sfânt. Şi în mij¬ 
locul acelei lumini stăteau câteva chipuri nedes- 


www.dacoromanica.ro 


JT. E. TOROUTIU 


305 


luşite, cu feţe îngereşti, şi acele chipuri cântau, 
cântau trecutul glorios al cetăţii. Bătrânul Za- 
harie rămâne neclintit în genunchi, rămâne câteva 
clipe până se reculege, apoi îşi face o cruce mare 
şi, sprijinindu-se în toiag, se scoală resuflându-se 
într’un geamăt înăduşit. Ascultă cu atenţie... Ce 
cântec frumos!... N’a auzit, de când s’a pomenit 
pe lume aşa un câtec... 

Inima i-se moaie.. 1 Simte un fior... Simte cum 
se înfierbântă... cum reînvie la o viaţă nouă... 
Sângele i-se sbate repede, fierbinte ca în anii 
tinereţii... Ochii r-se deschid... Urechile aud mai 
bine ca altădată... Se aude bine cântecul acelor 
fiinţe dumnezeeşti... Paznicul se ridică pe vârful 
degetelor. Şi-a luat inima în dinţi, vrea să audă 
totul, să vază totul, ce se petrece... Aude... 
Fiinţele cântă: 

«...Trecutul cetăţii... Ştefan... El, slâvitul, a 
trăit pe aici... a murit aici... Viaţa lui, viaţa unui 
neam întreg... Ştefan şi toiagul său... Toiâg, Ar¬ 
bore, Arbore, toiagul bătrâneţii lui Ştefan... 
Doamna Maria... Toţii au călcat cu picioarele 
lor curate pe pietrele cetăţii... Şi... şi în loc ca 
pe pietrele trecutului prezentul înalţe viito¬ 
rul, el, prezentul, are alte griji, în vanitatea lui 
se simte mai mare... Din pietrile cetăţii s’au ri¬ 
dicat case de desfrâu... Şi voi vă întâlniţi acolo, 

vă înveseliţi, jucaţi pe ele ; după ce le-au ne¬ 
cinstit alţii, veniţi sâ le necinstiţi şi voi... Voi 
le mulţumiţi aşa străinilor pentru slujba ce v’au 
făcut-o, uşurând cetatea de pietre... Astai-i tăria 
voastră sufletească... Din inimele voastre să clă¬ 
dească străinii case de destrăbălare, şi voi vă 
înveseliţi în ele ?... Aceasta-i înălţimea prezentu¬ 
lui vostru ?.,. Aceasta ?... Şi vouă vi-se pare c’aţi 
întrecut trecutul ? Aşa ? închipuire, vanitate, or¬ 
bire 1 Hotărât, vă credeţi mai mari decât acei 
din vremurile trecutei Se poate, dar şi ei şi-au 
zidit sute şi sute de cetăţi 1 Şi voi ? Atâta şi 
atâta sodom de suflete şi totuşi nu vă puteţi 
îngriji nici măcar de un căpătâru 1 Aşa de tari 
sunteţi ? Aşteptaţi ca străinii să vă deie locul 
de întâlnire ? V’au dat 1 L'aţi primit şi vă înve¬ 
seliţi in el, acolo unde aţi trebui sâ plângeţi 
necinstirea gloriei voastre 1 Voi vă încredeţi în 
ei ? Bine faceţi... Ei ştiu cum să se poarte... Şi 
voi veţi şti vr’odată ? Nu! Voi trebuiaţi înainte 
de ce ş’au ridicat acele case de destrăbălare şi 
înşelăciune, trebuiaţi din scheletul cetăţii să zi¬ 
diţi morminte pentru străini din acele pietre, des¬ 
tinate de dânşii pentru clădire... Dar nu, voi cu 
nerăbdare aţi aşteptat sâ se gătească... Acuma 
de mult e gata, acuma de mult vă înveseliţi, vă 
bucuraţi, bucuraţi-vâ şi daţi cinste trecutului, aşa 

se cade... Aici la cetate a mai rămas material 
pentru clădit câteva case de ruşine... Azi, mâne, 
cei străini, când vor vedea că între voi s’au făcut 
vr’o câteva tabere, vor veni iarăşi, la cetate... 
mai e de unde... Şi voi să vă bucuraţi că stră¬ 
inii vă dau atenţie, să vă înveseliţi, că doar voi, 
cu şapte inimi în pieptul de aramă, sunteţi tari 
şi mari... Aveţi tot dreptul : aţi întrecut trecutul 
prizărât şi ruşinos faţă de gloria noastră...* 

Aşa au cântat acele fiinţi, în vreme ce gârbo¬ 
vul Zaharie stătea ca o nălucă în mijlocul acelui 
aier misterios. Au cântat opera trecutului şi au 
plâns tragedia prezentului. După ce încetă cân¬ 
tecul, începu pe încetul, pe încetul, să dispară 
şi lumina aurie dela capelă, până ce peste în¬ 
treaga cetate se lăţi din nou aceeaşi linişte mor- 
mântală şi acelaşi întunerec înspăimântător. Stră- 
jerul Zaharie multă vreme nu-şi putu desluşi de 
a fost aievea sau numai vis aceea ce văzuse şi 
auzise. Se plimbă câtâ-va vreme prin cetate, 
anumea ca să se obosească şr să poată adormi, 
dar zadarnică i-a fost dorinţa. îl apucă zorii zi¬ 
lei păşind printre galeriile cetăţii. 

A doua zi Zaharie nu spuse la nimenea în¬ 
tâmplarea din noaptea trecută decât numai ba¬ 
bei sale. Vroia să se încredinţeze, dacă şi în 
noaptea următoare va vedea ceva şi apoi va po- 

vesti lumii întregi, să vină şi să vadă minunea 
din cetate. întreaga zi umblase Zaharie pe lângă 
altarul capelei, ca să deie de vr’un semn din 
noaptea trecută, dar degeaba. Abia înserase şi 
credinciosul paznic îşi luă sumanul in spate, to¬ 
iagul la mână şi începu a se pierde printre zi¬ 
duri. De astădată însă străjerul se hotărî, când 
va vedea lumina lângă altar, să meargă acolo, 
să nu-i scape nimicâ din vedere. 

Târziu noaptea, când întunerecul se întinse 
peste întreaga cetate, acea lumină apăru iarăşi, 
încă înainte de ce începuse cântarea, moşul Za¬ 
harie se afla acuma înaintea altarului, în genun¬ 
chi şi cu mânile încrucişate. După câteva clipe 
apărură şi fiinţele misterioase, cântând acuma 
despre, viitorul acelei cetăţi, despre viitorul nea¬ 
mului ei.,. Zaharie asculta, asculta cu sete şi-şi 
însemna bine vorbă de vorbă, pe care o auzia 
în tonul cântecului... Cântecul a fost mai lung de¬ 
cât cel din noaptea premergătoare... 

Dimineaţa îl găsiră pe străjerul Zaharie lungit 
la mormânt, galbân ca ceara. Era mort, mort 
pentru totdeauna şi cu dânsul moartă şi toată 
taina despre viitorul neamului nostru. El nu a- 
vuse voie să asculte taina viitorului şi, ca pe¬ 
deapsă că îndrăznise aceasta şi totodată ca nici 

un muritor sâ nu afle din gura lui viitorul, strâ- 
jerul Zaharie trecu în altă lume... iar în schimb 
rămase deasupra capului său pe altar o inscrip¬ 
ţie, nu se ştie de-a cui mână scrisă : «Treziţi-vâ 
din agonie şi viitorul va fi al vostru!» 

PREFAŢA 

Rostul bisericii în stat şi în viaţa popoarelor 
care se conduc după mântuitoarele ei învăţături 
este bine determinat prin însuş felul, cum s’a în¬ 
jghebat organizaţia bisericească primitivă. In 
Orient învăţătura creştinească a găsit, la răspân¬ 
direa ei, un stat puternic şi bine închegat: Imperiul 
Bizantin, în cadrele căruia numai prin lupte în¬ 
delungate şi prin jertve de sânge şi*a putut do¬ 
bândi, în sfârşit, recunoaşterea oficială. înlăturând 
cultul păgân, biserica creştină se instală în toate 
drepturile şi privilegiile acestuia, pentru a îngriji 
de cele culturale şi duhovniceşti. Ea continuă 
deci să rămână în raport de subordinaţie faţă de 
stat, sprijinindu 1 din răsputeri la îndeplinirea în¬ 
datoririlor sale politice, administrative şi militare, 
îngemănarea puterii bisericeşti şi a puterii de stat 
era aşa de deplină, încât, în închipuirea contem¬ 
poranilor, una n’ar fi putut exista fără de alta. 
Patriarhul era sfetnicul cel mai intim al împăra¬ 
tului. Omătul împărătesc era aproape la fel cu 
cel al Patriarhului. Acesta invoca harul cerului 
asupra alesului lui Dumnezeu şi asupra supuşilor 
lui; alegerea Patriarhului se făcea sub auspiciile 

împăratului, care convoca şi prezida şi sinoadele 
ecumenice. Puterea erarhică era subordinată pu¬ 
terii statului şi numai rar Când se pomeneşte de 
încercări de emancipare. Limba liturgică era i- 
dentică cu limba oficială a statului. Caracterul 
naţional al bisericii orientale era din capul locului 
aşa de pronunţat, încât popoarele păgâne, care 
prin propoveduitori bizantini fură încreştinate, 
precum erau Bulgarii, Sârbii şi Ruşii, primiră 
numai ritul grecesc, nu însă şi limba liturgică gre¬ 
cească. Toate aceste popoare reuşiră curând după 
încreştinarea lor de a-şi întemeia biserici naţionale, 
întocmite după nevoile lor culturale. Bulgarii erau 
încă păgâni, când se statorniciră în sudul Dunării, 
îndată după încreştinare ţarul lor chemă pe lângă 
sine un patriarh bulgar, pentru ca pe calea a- 
•ceasta să desăvârşească întocmirea lăuntrică a 
statului său. 

Tot aşa purcese şi Vladimir cel Sfânt din Rusia, 
după ce primise botezul. Exemplul acesta fu urmat 
şi de Sârbi, când triburile lor fură închegate într’o 
organizaţie politică militară. 

In felul acesta au purces mai târziu şi Domnii 
ţărilor române. După consolidarea statului muntean 
Alexandru Basarab chemă un mitropolit pe lângă 
curtea domnească dela Argeş. Cu puţine decenii 
In urmă aşeză şi Domnul Moldovei, Alexandru 
cel Bun, la Suceava un mitropolit, pentru a de¬ 
săvârşi organizaţiunea internă a ţării sale. 

Vedem aşa dară că în statele ortodoxe orgarti- 
-zaţia bisericească s’a îndeplinit la îndemnul şi sub 
•oblăduirea puterii de stat. In lumea ortodoxă 

organizaţia bisericească face parte întregitoare 
din întocmirea statului, dela care a emanat şi în 
a cărui limbă propovădueşte şi învăţăturile şi nă¬ 
zuinţele sale, o instituţie naţională, menită să 
satisfacă nevoile culturale ale neamului către care 
se adresează. 

Cu totul altele sânt tradiţiile bisericii apusene. 
Imperiul Roman Occidental căzu sub loviturile 
barbare. Organizaţia politică dispăru şi rămase 
numai cea primitivă bisericească. Lungă vreme 
episcopii rămaseră singura autoritate duhovni¬ 
cească şi politică şi între aceştia episcopul Romei 
eterne, Papă. Faţă de statele germane, întemeiate 
mai târziu, organizaţia bisericească era mai veche, 
mai înrădăcinată şi recunoscută de toată lumea. 

Pentru aceia toate statele germane, care urmau 
să se constitueascâ pe ruinele vastului Imperiu 
Roman occidental, stăruiau să dobândească recu¬ 
noaşterea şi binecuvântarea puterii bisericeşti 
dela Roma, drept consfinţire a legitimităţii lor. Pe 
când în Răsărit biserica se desvoltâ sub oblă¬ 
duirea statului şi după dispoziţiile lui, in Apus 
statele dobândesc dreptul la existentă prin recu¬ 
noaştere din partea bisericii. In Răsărit puterea 
izvoreşte dela stat, în Apus dela biserică. Acolo 
biserica tinde spre universalitate, aci spre indivi¬ 
dualizare naţională. Universalitatea reclamă con¬ 
centrarea puterii şi aplicarea unei singure limbi 
liturgice. 

Aşa se explică, cum de limba latină a rămas 
până azi limbă liturgică pentru toate neamurile 
de confesiunea catolică. Aşa s’a impus limba 

latină Uugurilor, Cehilor, Polonilor, Germanilor 
şi tuturor popoarelor neolatine, care profesează 
credinţa romano-catolică. 

Consolidarea statelor apusene şi întărirea lor 
a produs, în mod fatal, o reacţiune contra puterii 
papale. Rivalitatea dintre ambele puteri a deslăn" 
ţuit îndelungate lupte între stat şi biserică, care, 
secole întregi, stânjeniră desvoltarea economică 
şi culturală a popoarelor din Europa apuseană. 

In toiul luptelor religioase din Apus s’a petre¬ 
cut în Orient un fapt de cele mai grele urmări 
pentru popoarele de aci. Este vorba de aşezarea 
Turcilor în Balcani şi de cucerirea statelor creş¬ 
tine pe care le întâlniseră în calea lor. Sub lovi¬ 
turile haine ale ienicerilor se prăbuşiră toate 
statele creştine din Balcani. Căzu Serbia, căzu 
Bulgaria şi în sfârşit fu dărâmat şi Imperiul Bi¬ 
zantin, redus de multă vreme la capitala Constan- 
tinopol şi împrejurime. Dară Turcii, ca Mohame- 
dani, intrară numai în moştenirea puterii politice, 
militare şi administrative. Puterea duhovnicească, 
strâns unită până atunci cu cea politică, rămase 
şi mai departe pe seama Patriarhilor şi a episco- 
pilor ortodocşi din ţările subjugate. In jurul aces¬ 
tui singur aşezământ din vremuri mai bunjjf, în 
jurul bisericii lor naţionale se grupară de atunci 
înainte popoarele subjugate din Imperiul Otoman. 
In grija şefului bisericesc rămase pe lângă dato- 
rinţele sale duhovniceşti, încă şi apărarea tuturor 
drepturilor politice, culturale şi chiar economice 
ale credincioşilor săi. Peatru aceste neamuri bi¬ 
serica, veacuri întregi, era singura instituţie na- 

ţională, care avea Innalta şi frumoasa misiune de 
a strecura în sufletele generaţiilor desnădăjduite 
mângăere, nădejde şi nestrămutată credinţă intr’un 
viitor mai bun şi mai luminos. Şi iată că după 
sute de ani de suferinţe răsăriră şi pentiu po¬ 
poarele balcanice zorile libertăţii politice şi na¬ 
ţionale. 

In condiţiuni asemănătoare vieţuiră secole în¬ 
tregi şi fraţii noştri de peste munţi. Şi la ei puterea 
de stat era străină de limba şi legea lor. Singură 
biserica le mai rămase românească, dară şi aceasta 
ademenită la convertiri de tot felul. Singura lor 
organizaţie naţională era cea bisericească. In ca¬ 
drele acesteia pricepură ei să-şi păstreze limba 
şi să-şi apere drepturile după putinţă şi împre¬ 
jurări. Biserica a fost şi a rămas până azi singura 
cetate a Românismului din Ardeal şi Ungaria. 
Sub zidurile acestei cetăţi, întărită, cu atâta dra¬ 
goste şi pricepere de Şaguna, fraţii noştri de peste' 
munţi găsesc până azi singurul scut şi adăpost 
contra atacurilor îndreptate împotriva limbii, legii 
şi a însăş dinţii lor naţionale. 

Cu mult mai fericiţi în privinţa aceasta au fost 
Românii din Principate, dat fiind că ţările acestea 
au ştiut să-şi păstreze pururea autonomia lor 
politică şi naţională. Graţie acestei autonomii, 
apărarea intereselor politice, culturale, naţionale 
şi economice a rămas în sarcina Domnilor şi a 
divanurilor domneşti. Graţie acestei fericite îm¬ 
prejurări, atribuţiile şefilor bisericeşti din Moldova 
şi Ţara Românească se puteau mărgini numai la 
cele duhovniceşti, la care până în timpurile mai 

recente se socotiau şi trebile şcolare. Cea mai 
frumoasă armonie domnia între mitropolit şi Domn. 

Prin ceremonia ungerii şi a încoronării mitro- 
tropolitul împrumută puterii domneşti nimbul 
obârşiei dumnezeeşti. La rândul său mitropolitul 
cu sufraganii săi se bucurau de scutul Domnului 
şi al ţării. Feţele bisericeşti făceau parte din di¬ 
vanul domnesc şi interveneau, din însărcinarea 
Domnului, la aplanarea diverselor chestiuni poli¬ 
tice şi administrative. 

* 

* * 

In deprinderile acestea păstorise Dosofteiu He- 
rescu timp de 25 de ani eparhia Rădăuţilor, până 
ce aceasta, la 1775, fu smulsă din secularele ei 
legături politice şi ierarhice ciţ Moldova şi încor¬ 
porată Austriei. In locul vechii stăpâniri de aceiaş 
limbă şi lege cu băştinaşii acestei ţări se consti¬ 
tui în Bucovina o nouă administraţie, germană 
şi catolică cu centrul de gravitaţie la Viena, o 
administraţie mai întâiu militară, apoi civilă, care 
se conducea în toate după doctrinele aşa zisului 
absolutism luminat, manifestând un vădit desgust 
şi dispreţ pentru bătrânele tradiţii şizmatice ale 
Moldovenilor băştinaşi. 

In urma anexării Bucovinei grija episcopului 
Dosofteiu nu se putea mărgini numai la cele du¬ 
hovniceşti ca pe vremea Moldovei, când apărarea 
tuturor intereselor politice, naţionale, culturale şi 
economice cădea în sarcina Domnului ţării şi a 
divanului său. Din momentul trecerii eparhiei 
bucovinene sub stăpânirea austriacă toate aceste 

mari, grele şi sfinte datorii căzură în sarcina 
capului bisericesc. 

Apărarea drepturilor cuprinse în promisiunea 
solemnă a nouii stăpâniri de a respecta stările 
de lucruri din timpul Moldovei şi îndestularea 
nevoilor naţionale şi culturale ale Românilor au¬ 
tohtoni, iată datoriile care se impuneau bisericii 
româneşti din Bucovina. Românii Bucovineni 
ajunseră deodată în situaţia fraţilor lor de peste 
munţi, unde biserica era singurul aşezământ na¬ 
ţional, care mai rămăsese în slujba exclusivă a 
intereselor româneşti. 

Aceasta era noua situaţie care se crease pentru 
biserica bucovineană în urma deslipirii ei de Mol¬ 
dova. Ea avea înalta misiune de a apăra interesele 
naţionale ale enoriaşilor săi, de a păstra şi înbo- 
găţi moştenirea moldovenească şi de a contribui 
din răsputeri la propăşirea culturii româneşti şi 
la deşteptarea în întărirea conştiinţii naţionale. 
Misiunea aceasta se putea împlini cu atâta mai 
lesne, cu cât biserica bueovineană cu numeroa¬ 
sele sale ctitorii domneşti era bine înzestrată cu 
moşii întinse, care cuprindeau aproape jumătate 
din teritoriul Bucovinei. îndeplinirea acestei fru¬ 
moase misiuni era înlesnită şi prin faptul că ar¬ 
hiereii Bucovinei n’aveau nevoie să calce căi 
nebătute, câtă vreme puteau să urmeze numai 
exemplul arhiereilor transilvăneni, mai ales cel 
al marelui Şaguna, pentru a conduce corabia bi¬ 
sericii bucovinene spre limanul mântuirii. 

Bătrânul Dosofteiu a înţeles rostul chemării sale 
arhipăstoreşti, dovedindu-se ca un vrednic apă- 

rătoral intereselor româneşti.El â protestat contra 
importului de dignîtari sârbeşti în eparhia sa, el 
a cerut dascăli din Moldova, când era vorba sâ 
se deschidă şcoli primare în Bucovina, el a ame¬ 
ninţat guvernul cu răsvrătirea poporului, dacă se 
va continua cu încurajarea propagandei rutene- 
unite în dieceza sa; el s’a opus contra seculari¬ 
zării moşiilor episcopiei şi a stăruit din răsputeri 
ca mijloacele nou creatului fond bisericesc să fie 
întrebuinţate numai pentru îndeplinirea nevoilor 
creştinilor ortodocşi din Bucovina, cari în vremea 
aceia erau numai Românii. Atitudinea demnă şi 
hotărâtă a bătrânului episcop n’a avut totdeauna 
succesul dorit, dară în ea vedem expresia unei 
conştiinţe naţionale, care, dacă ar ti fost împăr¬ 
tăşită şi de urmaşii săi, ar fi putut evita multe 
neajunsuri şi aduce mult bine neamului Românesc 
din Bucovina. 

Dară sub urmaşii lui Dosofteiu conştiinţa a- 
ceasta şi priceperea pentru misiunea naţională şi 
culturală a bisericii bucovinene se întunecă mereu 
pentru a dispărea apoi aproape cu totul. 

Urmaşul lui Dosoftei a fost un sârb, Daniil VL- 
hovici, care nu putea sau poate nici nu voia să 
înţeleagă misiunea adevărată a bisericii din Bu¬ 
covina. El a favbrizat pe neofiţii ruteni din dieceza 
sa, a abătut preoţimea dela adevărata ei che¬ 
mare, trezind in sufletul ei ambiţiuni deşerte şi 
apucături birocratice. Omul blând şi împăciuitor, 
care era Isaia Baloşescu, n’a găsit destulă putere 
în sufletul său pentru a îndruma conducerea 
bisericii pe calea cea dreaptă a tradiţiilor moldo- 

veneşti, pe care i le împlântase în suflet dascălul 
său Vartolomeiu Măzăreanu. 

Cârma bisericii ajunse apoi în mâinile nenoro¬ 
cite ale episcopului Eugeniu Hacman, o fire des¬ 
potică, vanitoasă şi copleşită de o ambiţiune ne¬ 
bună şi de o râvnă nemaipomenită de a parveni 
cu orice preţ. 

Omul acesta înţelegea prea bine misiunea bi 
sericii bucovinene, dară el a stăruit din răsputeri 
pentru a zădărnici îndeplinirea ierarhică cu Ar¬ 
dealul şi tot el a fost acela care a împedicat 
înfăptuirea autonomiei bisericeşti. In schimb, a 
ajuns mitropolit al Bucovinei şi Dahmaţiei, o dem¬ 
nitate nemeritată la care râvnise o viaţă întreagă. 
De dragul acestei înaintări Eugenie a jerttit in¬ 
teresele cele mai vitale ale bisericii bucovinene 
şi ale Românilor băştinaşi. El a încurajat pe Ruteni 
şi a păgubit în mod simţitor propăşirea noastră 
culturală şi naţională. Hacman are tristul merit 
de a fi îndrumat rutenizarea Bucovinei. 

După două păstoriri mai scurte cârja arhipâs- 
torească ajunse în mânile viguroase ale mitropo¬ 
litului Silvestru Morariu-Andrievici, care luptase 
din tinereţă pentru readucerea bisericii la adevă¬ 
rata ei misiune naţional-culturală. Dară, din neferi¬ 
cire, cârma bisericii bucovinene ajunse prea târziu 
în mânile lui Silvestru. Un proces istoric de o 
sută de ani nu se mai putea schimba aşa de uşor. 
Rutenii se întinseră în dieceză şi guvernul era de 
partea lor. încercările cu congresul dădură greş 
şi astfel a murit Silvestru cu amărăciunea în suflet 

de a nu putea lăsa în urma sa o biserică naţio¬ 
nală după felul celei din Transilvania. 

Sub Arcadie Ciopercovici, Rutenii au dat asalt 
consistorului pentru ca mai apoi unul din ei să 
ajungă arhimandrit de scaun şi ca mâne mitropolit 
al Bucovinei. Astfel biserica bucovineană n’a reuşit 
să-şi împlinească rostul ei adevărat Ambiţiunile 
deşarte, slăbiciunile şi nepriceperea .nor şefi bise¬ 
riceşti, dară şi fatalitatea soarU poartă vina 
pentru acest nesucces. 

FATA CEA ÎNŢELEAPTĂ 

Apoi cică au fost odată trei tlăcăi, — adecă or 
fi fost ei şi alţii, da vorba ii că flăcăii işti trei au 
fost dat în părpăra însuratului şi umblau aşa bez¬ 
metici din tată în fată. La urmă ştiricesc că în 
cutare sat este o fată inţeleaptă-înţeleaptă, sâ-i 
tot câţi pârechea 1 Ca s’o întreacă cineva din vorbă 
ferit-a sfântul; I se dusese, mă rog, buhul de atâta 
înţelepciune. 

— Hai, măi să cercăm şi la firosdoasa asta! 
zic ei. Şi vin la dânsa. 

Bat amu la uşă, — pace I nu se răspunde nimenea- 
Ce să facă ? Dau busna înăuntru nepoftiţi. Când 
colo, ce să vadă ochii ? Fetişcana pe cuptor, goalâ- 
goluţă, numai în camaşă I 

Ii dau ei bună-ziua; Fata le mulţumeşte şi zice : 
— Să nu bănuiţi că s’a întâmplat aşa, că dă! casa 
noastră îi fără urechi! 

— Hm! D’apoi cum, numai dumneata eşti acasă ? 
Nu-i nimene pe-aici? Unde ţi-i tătuca, mămuca? — 
întreabă ei. 

— Tata — zice — îi dus să schimbe numele la gră* 
unţe. 

— Şi-a zăbovi mult? 

— Apoi de-a veni deadreptul, are să zăbovească, 
da de-a face-o pe împrejur are să vie mai degrabă. 

— Hm ! — se uită flăcăii unul la altul. — Se vede 
c’am nimerit noi! 

— Da bine, măta unde-i? 

— Ia —zice—îi dusă aici în vecini, să facă din 
două babe o nevastă. 

— Mare-ţi-i comedia! — se gândesc feciorii 
noştri. 

— Dar poate că-i fi având un frate?! 

— Cupi nul Tocma-i dus în fundul grădinii la 
vânat iepuri; pe cei împuşcaţi acolo ii lasă, da 
pe cari îi scapă, îi aduce acasă. 

— Măăăi! Breeel — şi nici nu ştiu ce să mai 
zică peţitorii noştri. 

— Haidem, că cu asta nu-i de şuguit! 

Văd ei că li s’a înfundat, şi sănătate bună, 
se cam mai duc şi-s buni duşi. 

Merg ei ce merg, până la o bucată de drum 
face unul: — Ce folos de atâta minte, dacă n’o 
poţi scoate la capăt cu dânsa! Par’că-ţi vorbeşte 
in dodii! 

— Dacă şi noi, măi fraţilor, procopsiţi am mai 
fost să n'o întrebăm că in ce pilde ne vorbeşte! 
— îşi dă cu socoteala al doilea. 

— Te pomeneşti că vrea numai să ne îmbete, 
ia, aşa cu apă rece şi îndrugă cai verzi pe păreţi 1 

— Irra! că bine zici! Hai înapoi — Şi se întorc 
înapoi. 

Intră ei iară: — Dumniata, de grăit, nu-i pricină, 
tare adânci vdrbe^ne-ai grăit, da, să nu-ţi fie cu 

bănat, îi fi ştiind, în ce pilde ne vorbeşti 1—zim- 
besc ei a râde. 

— Apoi dăl eu socot, că dacă n’avem câne la 
casă, îi casă fără urechi, că oricine poate intra 
fără veste înuntru — le dă răspuns fetişcana. 

— Buun I Da ce ispravă a fi făcând tat’tu cu 
grăunţele cele'?? 

— Ei — ei! Şi cum adecă să zăbovească tătuc’tu, 
dacă vine deadreptul, şi să vie mai de grabă pe 
încunjurul?! 

— Ia! — zice — macină şi el nişte grăunţe la 
moară, şi drumul drept i-a fi cu zăbavă, câ-i pustia 
cea de cârşmă în drum! 

— Iară buunn I Da acum ştiu că mamuc’ta n’a 
fi, Doamne fereşte, cine ştie ce vrăjitoare să în- 
ehipuiaseă din două babe o nevastă!? 

— Eh! zice fetişcana — par’că mare lucru-i să 
faci din doauă cămeşi vechi una nouă!? 

— Na, apoi dară nu mă mai mir eu de frate-tu 
cu iepurii ceia!—zice unul. 

— Apoi dă I — râde fata — ştiu că nu s’a pune pe 
prispa casei Să-şi mai căsuească din cei pureci, 
da s’a dus în fundul grădinii, în păpuşoi; pe 
care-1 prinde, acolo rămâne, da care scapă no¬ 
rocul lui I 

— Na! tare trumos ne-ai cuvântat,tare frumos, 
mulţumim pentru iestea şi poftim sănătatea bună! 

— Mergeţi sănătoşi! 

Ce să înceapă acum flăcăii!? Hai la vornicul, 
să vadă că ce-i de făcut; poate că numai aşa i-a 
tumănit de cap! ? 

Şi vin ei la vornicul, care se întâmplase a fi 
şi boier. 

— Am venit, domnule primar, să ne dai un 
sfat, că minune de ajunsă la cap mai îi fata ceea ! 
Nici nu credeam să-şi mai afle părechea I 

Da, vornicul, — vezi dumiata, 11 pălise unde-1 
doare: — Ce bâiguiţi voi mă?! Ori socotiţi poate 
că tot ce sboară se şi mănâncă 1 Heheil când ar 
creşte ea mintea pe toate cărările, apoi şi oile 
ar paşte-o 1 Las’ că vă arată el, bădica, că nu-i 
ea pe atât de brează cât se face I Mai sânt ei şi 
alţii cu o ţâră de glagole Ia cap I — Şi hai ş’o 
încerce şi el cu o întrebare I 

— Da dumiavoastră, — zice el cătră flăcăii 
ceia — duceţi-vă sănătoşi pe la casa cui vă are, 
că v’oiu da eu pe urmă de ştire cum şi ce. 

Şi mână el pe un argat al lui cu un fuioraş de 
cânepă la fată: — Na-ţi, — îi zice — şi spune-i 
să ţese din fuiorul ista o sută de coţi de pânză. 

Si fetişcana ii dă răspuns: — De ce nu?I Bu¬ 
curoasă! Numai să-mi facă din lemnul ista sta¬ 
tive, sucală, tălpige, vatale şi toate marafeturile 
ce trebuesc la ţesut. — Şi-i dă argatului un lem- 
nişor mai-mai cât o surcicâ. 

Na I aşa c’ai înghiţit găluşca, bade vornice?! 

Da el nu se lasă şi, mort-copt, hai s’o ispi¬ 
tească a doua oară! 

Ii trimite un coş de ouă fierte ca să-i scoată 
prii. Ce face, ce drege argatul, că sparge un ou, 
când ajunge la fată, şi vede fetişcana că vor- 
nicu-mi umblă cu şoalda. 

— S’a rug-at cuconaşul, poate i-i face dumiata 
un bine sâ-i scoţi pui din ouăle iestea. 

— Bine, i-oiu scoate de n’a fi bucuros de 
dânşii 1 

Şi la trei săptămâni, când avea să fie acum 
puii afară, fata îşi iea o căldăruşă de grâu, nişte 
pirostii şi un brăţuşor de lemne, şi hai la fiert 
grâul 1 Unde? Tocmai In ograda bisericii! Că în 
ziua aceea avea să-mi vie boierul la biserică. 

Să ji trecut atâta vreme ca de când vă spun 
povestea, când iacă şi boierul. Da grâul forfotia 
amu în căldare ca în toiul Crăciunului. 

— Alei I da dumniata ce faci acolo ? 

•— Ia şi eu, păcatele mele, domnule primar, 
tătuca a arat de grâu şi trebue să-l fierb acum 
de sămânţă ! 

— Hm! — se uită vornicul lung la dânsa: —* 
Văd eu că baţi şaua. Şi din cât ai fost aşa de 
cuminte că m’ai smerit şi cu asta, apoi vreau să 
te iau de nevastă! 

Şi-a luat-o de nevastă. La cealaltă, la nevasta 
cea dreaptă, ii dă drumul, şi cu asta face nuntă. 

» 

* * 

Amu la o vreme se întâmplă că trebuie să 
plece vornicul pe un timp mai îndelungat de 
acasă. Şi-j dă de grijă neveste-sei: — Auzi, tu, 
de-a fi să vie cineva cu vr’o price, tu nu care 
cumva să te încumeţi a le face o judecată 1 

Şi, numai s’a fost pornit el, iacă îi scoate naiba 
pe doi împricinaţi! Şi un strigăt şi un harhăt să 
fugi pe lume ! 

— Ho ţară 1 Că doar n’or fi dând tătarii 1 

— Ba mila dumneavoastră, cinstită cuconiţă, 
că aşa-i şi aşa-i! — şi-i povestesc totul din fir 
până in aţă : că ei s’au lost dus la moară, ista 
cu căruţa, celălalt cu iapa, şi iapa era a fata, şi 
peste noapte dă Dumnezeu să fete, şi mânzul, 
ori c’a vrut să se ridice, ori cum, destul că di¬ 
mineaţa, când dau să iasă din moară la căruţă, 
hop! că supt căruţă un mânzoc ! Cel cu iapa: 
că-i al lui, să-i ajute să 1 scoale de sub căruţă, 
da cel cu căruţa: nu, că mânzu-i al lui, că i subt 
căruţă 1 Şi dur la deal, dur la vale, ba că-i lae, 
ba-i bălae, — hai la vornicul la judecată. 

— Daca dumialui amuiâ a plecat, şi te-i mira 
să vie până la vre-o poimâne. Nu vă pot ajuta 
nimica — le spune vorniceasa noastră. 

Da cel cu iapa : — Fâ-ţi milă şi pomană, prea 
milostivă cucoană, că-mi piere bunătate de mânz. 

Atunci vornicesei îi sare ţandura : — Sărăcan 
de mine, badeo, doar nu ţi-ai băut minţile de 
vrei să fete lemnele carne v*e! — se răsteşte ea 
cătră cel cu căruţa. — Şi încă ales lemnul mort! 
că atunci din toată tufa ar sări câte un mânzoc 1 

Cel cu pricina atunci : nasu’n jos M Şi se duc 
ei judecaţi gata. 

Când colo în poartă, cu cine-mi dau faţă? 

Cu vornicul ! 

— Bună ziua, domnu vornic ! — 

— Mulţumesc dumneavoastre ! Aveţi vre-o 
treabă ceva ? 

— Ba am avut, că ne-a judecat amu cucoana 
dumitale. 


www.dacoromanica.ro 


LECA. MORARIU 


331 


Atunci vornicul fuga-iuga in casă : — Care cum 
s’ar zice, cucoană hăi, ii fi ştiind şi dumiata ju¬ 
deca I ? Ţi-ai călcat contratu ! Hai?! Apoi ai să 
ştii că pentru treaba a^ta ne despărţim I 

— Ne-om despărţi I — zice ea — Şi în care 
cămaşă te-ai mâniat, într’aceea să te desmânii...! 
Da.intâiu, până a nu ne despărţi, trebue să 
bem trei zile şi trei nopţi şi să ne veselim ca de 
despărţire. 

— Se poate! Şi pe urină, du-te sănătoasă in 
lumea ta I — zîce boierul. — Şi poţi să-ţi iei ce 
ţi-i mai drag din curte ! 

— Biiine I 

Şi pune-te amu, măi tată, pe o veselie ca aceea I 
Că vedeţi dumniavoastră, boierul nostru nu era 
de cei ce duc la ureche! Şi tot: 

— Păhăruţ, nu tremura, 

Că te-oi bea, nu te-oi mânca ! — 
şi: Păhăruţul cât un cuiu. 

Când îl pui la gură nu-i! 

Ştiţi vorba ceea: dă-i cu cinstea, să piară 
ruşinea!! 

La urma urmei ce ştiu eu ce-i mai dă cucoana 
noastră boierului, că de treaz ce-mi era bietul 
boier nici nu mai vedea cu ochii! şi capul începe 
a-i umbla bălălău şi sq trezeşte sub masă!... 

Atunci vorniceasa repede — repede iese în 
cerdac: 

— Ioanee, pune caii la trăsură! 

Mi-1 aşează cuconiţa pe boier frumos in rădvan, 
şi hai! dura — dura pân la bordeiaşul ei! 

Se trezeşte demineaţa"boierul: — Vai de mine I 
Ce-i asta, unde-s eu ? 

— D’apoi n’ai spus să-mi iau ce mi-i mai drag 
din curte I... 

Atunci el, boierul, aşa i-a cuvântat: — Văd că 
eşti cuminte, şi drept să-ţi spun, tare mă bucur, 
că aşa de cumincioarâ ai foşti Ştii ce? Hai înapoi 
la căsuţa noastră! 

Mai noroc decât ista, că s’au descurcat aşa, 
nici că se poate! Şi de nu cumva or fi murit, 
trăiesc şi astăzi la gospodăriile lor 
cu pace şi cu sănătate, 
că-i mai bună decât toate. 

Şi-am încălecat pe-o alună, 

Şi v’am spus-o una bună! 

